
Kristi  forsoning: 

en  enestående 

gave 


Budskab  fra 
Det  første 
Præsidentskab 


AF  MARION  G.  ROMNEY 
2.  rådgiver  i  Det  første 
Præsidentskab 

Når  jeg  tænker  på  denne  juletid  går  mine  tanker 
til  Jesus  i  taknemmelighed  for  hans  barmhjertig- 
hed og  velsignelser;  og  jeg  tænker  især  på  den 
forsoningsgave,  han  gav  os. 
Min  taknemmelighed  for,  at  han  har  sonet  for  mine 
personlige  synder,  bliver  stadig  større. 
De  smerter  og  lidelser,  fysiske,  såvel  som  psyki- 
ske, der  skyldes  menneskenes  overtrædelser,  og 
som  vi  hver  dag  hører  om  gennem  de  forskellige 
nyhedsmedier,  gør  ethvert  retfærdigt  menneske 
sygt  om  hjertet;  et  sådant  menneskes  sjæl  længes 
efter  en  universel  forståelse  af,  at  al  denne  lidelse 
ville  forsvinde  fra  jordens  overflade,  hvis  menne- 
skene blot  ville  forstå  Kristi  forsoning  og  be- 
stræbe sig  på  at  gøre  sig  fortjent  til  de  velsignel- 
ser, den  giver  os  mulighed  for  at  opnå. 
Af  de  to  aspekter,  som  forsoningen  indeholder, 
er  opstandelsen  fra  de  døde  den,  der  er  mest 
udbredt  forståelse  for.  Kortest  og  klarest  siges  det 
af  Paulus: 

,,Thi  ligesom  alle  dør  i  Adam,  således  skal  også 
alle  levendegøres  i  Kristus."  (1 .  Kor.  15:22) 
Mormon  redegør  for  de  to  aspekter  ved  forsonin- 
gen i  sin  prægtige  lære  om  tro,  håb  og  barmhjer- 
tighed med  disse  ord : 

,,...  hvad  skal  I  håbe?  Se,  jeg  siger  jer,  at  I  skal 
håbe  gennem  Kristi  forsoning  og  hans  opstan- 
delses kraft  at  blive  oprejst  til  evige  liv,  ..."  (Moro. 
7:41) 

Det  er  ikke  nødvendigt  for  menneskene  at  have  tro 
på  Kristus  for  at  opstå,  ,,thi  (som  Jesus  sagde) 
den  time  kommer,  da  alle  de,  som  er  i  gravene, 
skal  høre  hans  røst, 

,,Og  de  skal  gå  frem:  de,  som  har  gjort  det  gode, 
for  at  opstå  til  liv,  men  de,  som  har  øvet  det  onde, 
for  at  opstå  til  dom."  (Joh.  5:28-29) 


Det  er  den  del  af  forsoningen,  der  giver  menne- 
skene mulighed  for  at  opstå  ,,til  liv",  vi  her  inter- 
esserer os  for.  Det  er  ikke  nødvendigt  at  vente 
indtil  opstandelsen  med  at  modtage  velsignelser- 
ne ved  denne  del  af  opstandelsen.  Amulek  under- 
viste nephitterne  med  følgende  ord : 
„Mine  brødre,  ...  jeg  (ønsker),  at  I  skal  komme  ud 
og  bære  omvendelsens  frugter. 
,,...  thi  se,  nuaer  tiden  og  frelsens  dag  for  jer; 
og  dersom  I  vil  omvende  jer  og  ikke  forhærde 
hjertet,  skal  den  store  forløsningsplan  snart  blive 
iværksat  for  jer."  (Alm .  34 :  30-31 ) 
Når  et  menneske  gør  sig  fortjent  til  at  modtage 
velsignelserne  ved  denne  del  at  Kristi  forsoning, 
så  bliver  dets  synder  tilgivet  ved  Guds  kraft: 
det  fødes  igen  ved  Ånden;  det  er  et  nyt  menne- 
ske; det  har  påtaget  sig  en  guddommelig  natur; 
det  er  ,,ikke  mere  tilbøjeligt  til  at  gøre  ondt,  men 
bestandig  gøre  godt,"  (Mosiah  5:2);  det  har  fred 
med  sin  samvittighed  og  er  opfyldt  af  glæde.  (Se 
Mosiah  4:3)  Dette  er  hvad  Jesus  mente,  da  han 
sagde: 

,,Kom  hid  til  mig,  alle  I,  som  er  trætte  og  tyngede 
af  byrder,  og  jeg  vil  give  jer  hvile. 
„Tag  mit  åg  på  jer  og  lær  af  mig,  thi  jeg  er  sagt- 
modig og  ydmyg  af  hjertet;  så  skal  I  finde  hvile 
for  jeres  sjæle. 

,,Thi  mit  åg  er  gavnligt,  og  min  byrde  er  let."  (Matt 

11  :  28-30) 

Hvis  alle  mennesker  blot  ville  tro  Kristus,  tage  ham 

på  ordet  og  adlyde  hans  bud,  så  ville  alle  de  sorger 

og   bekymringer,   som    skyldes    mennesket   selv, 

smelte  som  rimfrosten  smelter  for  den  opgående 

sols  brændende  stråler. 

I  4.  Nephi  fortælles  der  om  et  samfund,  hvor  man 

efterlevede  dette,  og  hvor  man  derfor  levede  i  fred 
og  lykke  i  200  år.  Herom  står  der  i  optegnelserne : 
,,Og  i  det  seks  og  tredivte  år  blev  alle  mennesker 
i  hele  landet,  både  nephiter  og  lamaniter,  omvendt 


til   Herren,   og  der  var  ingen   strid   og   uenighed 

mellem  dem,  og  alle  handlede   retskaffent   med 

hinanden. 

De  havde  alle  ting  tilfælles;  derfor  fandtes  der 

hverken  fattige  eller  rige,  trælle  eller  frie,  men  de 
var  alle  frigjort  og  deltagere  i  den  himmelske 
gave. 

,,0g  der  fandtes  ingen  strid  i  landet,  fordi  Guds 
kærlighed  boede  i  folkets  hjerte. 
Og  der  var  ingen  misundelse,  strid  eller  oprør, 
horeri,  løgn  eller  mord  og  heller  ikke  vellyst  under 
nogen  form ;  der  kunne  i  sandhed  ikke  findes  noget 
lykkeligere  folk  blandt  alle  de  folk,  der  var  blevet 
skabt  ved  Guds  hånd.V  (4.  Nep.  2-3, 15-16) 
For  at  forstå  dette  aspekt  i  Kristi  forsoning,  der 
giver  mennesket  mulighed  for  evigt  liv,  er  det 
nødvendigt  at  indse,  at  det  dødelige  menneske, 
mens  det  lever  på  jorden,  oplyses  af  Guds  Ånd,  og 
at  det  desuden  fristes  af  Satan.  Hvert  eneste  men- 
neske, der  er  nået  ud  over  ansvarlighedens 
alder,  giver  i  nogen  grad  efter  for  Satans  fristelse. 
Jesus,  som  var  Guds  Søn  i  kødet,  var  den  eneste 
undtagelse. 

Ved  at  give  efter  for  Satans  fristelse  bliver  vi  urene. 
I  den  udstrækning,  vi  giver  efter,  bliver  vi  kødelige, 
vellystne  og  djævelske.  Konsekvensen  af  dette 
bliver,  at  vi  forvises  fra  Guds  nærværelse.  Uden  at 
vi  bliver  renset  for  vore  overtrædelser,  kan  vi  ikke 
igen  få  lov  til  at  komme  ind  i  Guds  nærværelse, 
idet  ,, intet  urent  kan  indkomme  i  hans  rige."  (3. 
Ne.  27:19)  Menneskene  udelukker  således  sig  selv 
fra  at  få  en  plads  i  Guds  rige  ved  den  måde  hvorpå 
de  forvalter  deres  handlefrihed,  hvorfor  de  for- 
menes adgang  dertil,  og  ikke  kan  vende  tilbage 
dertil  ved  egne  anstrengelser  og  uden  hjælp.  Hvis 
de  nogen  sinde  skal  kunne  komme  tilbage,  så  må 
der  sones  for  deres  synder,  og  det  må  gøres  af 
en,  der  ikke  selv  er  blevet  forment  adgang  dertil ;  og 
det  kan  kun  være  Jesus. 

Alle  jordens  indbyggere  er  ,, sønner  og  døtre,  født 
af  Gud"  (L.&P.  76:24)  i  ånden.  Jesus  var  Guds 
første  Søn  i  ånden.  Da  menneskets  jordiske  prøve- 
stand blev  planlagt  i  åndeverdenen,  blev  Jesus 
udvalgt  og  udpeget  til  at  komme  til  jorden  som 
Guds  Søn  i  kødet  og  til  at  leve  et  syndfrit  liv. 
Medens  han  var  her  skulle  han  lide  så  meget,  at 
retfærdighed  skete  fyldest  for  alle  menneskers 
synder. 

Omkring  570  f.Kr.  sagde  Lehi,  at  Kristus  ville 
komme  og  ofre  „sig  selv  som  et  sonoffer  for 
synd  for  at  fyldestgøre  loven  for  alle  dem,  som  har 
et  sønderknust  hjerte  og  en  angergiven  ånd,  og  for 
ingen  andre  kan  loven  fyldestgøres. 
,,Af  hvor  stor  vigtighed  er  det  derfor  ikke  at  kund- 
gøre disse  ting  for  jordens  beboere,  for  at  de  kan 


vide,  at  intet  kød  kan  bo  i  Guds  nærværelse  uden 
ved  den   hellige     Messia'  fortjenester,    barmhjer- 
tighed og  nåde..."  (2.  Nep.  2:7-8) 
Jakob  tilføjer: 


,,Og  han  kommer  til  verden  for  at  frelse  alle  men- 
nesker dersom  de  vil  lytte  til  hans  røst;  thi  se,  han 
lider  alle  menneskers  smerter,  ja,  hver  levende 
skabnings  smerter,  både  mænds,  kvinders  og 
børns,  som  hørertil  Adams  slægt."  (2.  Nep.  9:21) 
Atten  hundrede  år  efter,  at  Jesus  havde  lidt  i  Get- 
semane,  kaldte  han  selv  en  af  brødrene  til  omven- 
delse, idet  han  sagde: 

„Derfor  befaler  jeg  dig  at  omvende  dig.  Ja, 
omvend  dig,  at  jeg  ikke  skal  slå  dig  med  min 
munds  ris,  med  min  vrede  og  min  harme,  og  dine 
lidelser  blive  svære  —  hvor  svære  ved  du  ikke, 
hvor  gruelige  ved  du  ikke,  ja,  hvor  tunge  at  bære, 
begriber  du  ikke! 

„Thi  se,  jeg,  Gud,  har  lidt  dette  for  alle,  for  at  de, 
som  vil  omvende  sig,  ikke  skal  lide. 
„Men  dersom  de  ikke  vil  omvende  sig,  må  de  lide, 
ligesom  jeg. 

„Og  mine  lidelser  gjorde,  at  selv  jeg,  Gud,  den 
største  af  alle,  skælvede  af  smerte  og  blødte  fra 
hver  pore  og  led  både  på  legeme  og  sjæl  og  ønske- 
de, at  jeg  ikke  skulle  drikke  den  bitre  kalk. 
„Dog,  ære  være  Faderen,  jeg  tømte  den  og  ful- 
dendte mine  forberedelser  for  menneskenes 
børn."  (L.&P.  19:15-19) 

Dette  var  prisen,  som  Jesus  betalte,  for  at  vi 
gennem  tro  og  omvendelse  kunne  opnå  tilgivelse 
for  vore  synder  og  nyde  det  evige  livs  velsignelser; 
alt  dette  muliggjordes  ved  hans  forsoning  —  det 
må  i  sandhed  siges  at  være  en  enestående  gave. 

Marion  G.  Romney 

DE  UFORGLEMMELIGE  GAVER 


Den  gave,  som 
vor  himmelske 
Fader  gav  verden 
den  allerførste  jul, 
har  lige  siden  haft 
uendelig  stor  ind- 
flydelse på  alle 
hans  børns  liv. 
Men  hvad  med  de 


Italien  1943 


Walter  Stevenson,  London,  England. 


Jeg  har  aldrig  set  juleånden  åben- 
bare sig  tydeligere  og  under  mere 
usandsynlige  omstændigheder,  end 
jeg  så  det  juledag  1943. 
Jeg  tilhørte  den  britiske  divison,  der 
udgjorde  en  del  af  den  amerikanske 
5.  armé  i  Italien.  Antallet  af  sårede 
havde  været  stort  siden  vi  landede 
ved  Salerno,  og  det  så  ikke  ud  til  at 


høre  op.  Da  vi  nåede  december  var 
vi  langsomt  ved  at  gøre  fremstød 
nord  for  Napoli  —  vi  frøs,  vi  var 
pløret  til  af  mudder,  godt  trætte  var 
vi  og  led  en  lille  smule  af  hjemve. 
Aldrig  havde  tanken  om  jul  været 
mere  trøstesløs  og  fjern. 
Da  der  opstod  en  pause  i  kampene, 
bestemte  vi  os  til  at  benytte  os  af 
lejligheden  til  at  gå  i  stilling  ved  en 
lille  gård.  Egnen  var  temmelig  øde, 
så  vi  blev  meget  overraskede,  da 
vi  åbnede  døren  til  stuehuset  og 
opdagede  bonden,  hans  hustru  og 
7  børn.  De  inviterede  os  til  at  spise 
et  beskedent  aftenmåltid,  der  bestod 
af  suppe,  sammen  med  sig. 
Gud  havde  beskyttet  dem,  fortalte 
bonden  os.  Børnene,  der  var  fra  2  til 
14  år,  havde  siddet  sammenkrøbne 
i  kælderen  i  dagevis.  To  af  pigerne 
havde  sår  på  benene,  en  anden  var 
blevet  ramt  i  ryggen  af  en  granat- 


gaver,  vi  giver? 


På  de  næste  par 
sider  deler  hellige 
fra  England  til 
Japan  de  kærlig- 
hedens gaver  med 
os,  som  gør  julen 
til  noget  virkeligt. 

splint,  og  faderen  var  såret  i  armen. 
Det  meste  af  kvæget  var  dræbt, 
laden  var  brændt,  og  tyskerne  havde 
taget  deres  heste,  det  meste  af  deres 
mad  og  noget  af  deres  husgeråd,  da 
de  trak  sig  tilbage.  De  havde  ingen 
sæbe,  ingen  medicin  og  meget  spar- 
somt med  mad,  men  huset  var  for- 
holdsvis uskadt,  hele  familien  var 
samlet,  og  de  ønskede  ikke  at 
tage  derfra. 

De  hjalp  os  med  at  oprette  en  kom- 
mandopost i  deres  hus.  Jeg  var 
sygepasser,  så  vor  befalingsmand 
bad  mig  gøre,  hvad  jeg  kunne,  for 
børnene.  Hele  delingen  var  bekymret 
for  familien,  hvis  muligheder  for  en 
hyggelig  jul  så  ud  til  at  være  lig  nul. 
Uden  at  sige  noget  til  familien  sam- 
lede vi  nogle  dyrekøbte  stykker 
sæbe,  talkumpudder,  slik  og  meget 
andet  sammen  til  børnene  og  deres 
forældre.  Vi  fandt  et  lille  træ,  der  var 
blevet  revet  op;  det  var  ikke  et  tradi- 
tionelt juletræ,  men  vi  pyntede  det 
med  sølvpapir  og  kulørt  indpak- 
ningspapir. Da  vi  var  færdige,  var  det 
det  kønneste  juletræ,  vi  nogensinde 
havde  set,  for  det  var  pyntet  med  al 
den  kærlighed,  som  disse  soldater 
så  gerne  ville  udvise  for  deres  egne 
familier.  Ved  sengetid  juleaften 
kunne  vi  høre  børnene  bede  for  de 
engelske  soldater  og  deres  familier. 
Da  vi  overrakte  forældrene  gaverne 
tidligt  julemorgen,  græd  de  af 
glæde.  Det  var  første  gang  nogen 
af  os  nogen  sinde  havde  fået  spah- 
getti  som  julemiddag,  og  første 
gang  italienerne  havde  fået  engelsk 
julebudding.  Jeg  skal  aldrig  glemme 
børnenes  glæde  over  de  beskedne 
gaver  og  de  knus  og  kys,  de  gav 
os  som  tak,  og  som  bragte  tårerne 
frem  i  hvert  et  øje.  Familien  kunne 
ikke  tale  engelsk,  og  de  fleste  af  os 
talte  ikke  ret  meget  italiensk,  men  vi 
forstod  den  skål,  som  bonden  ud- 
bragte: ,,Hvis  den  ånd,  der  er  til- 
stede her,  blot  fandtes  i  alle  menne- 
skers hjerter,  så  ville  denne  krig 
aldrig  være  blevet  påbegyndt."  For 
nogle  af  disse  soldater  blev  det  den 
sidste  jul,  og  for  os,  der  overlevede, 
blev  det  i  hvert  fald  en  jul,  vi  aldrig 
vil  glemme. 


Iskolde  fødder,  men  varm 
om  hjertet 

NICOLE  FILOSA,   Marseilles,  Frankrig 


Det  var  meget  koldt  det  år  i  Mar- 
seilles. Der  var  is  overalt.  Jeg  var 
på  vej  hjem  med  mine  tunge  ind- 
købsnet, da  jeg  så  to  algierske 
piger.  Den  ene  var  omkring  18  år 
gammel,  og  den  anden  omkring  13. 
Den  lille  havde  kun  små  sommersan- 
daler på  fødderne  og  hendes  fødder 
var  røde  af  kulde. 

Jeg  kunne  ikke  modstå  trangen  til 
at  hjælpe,  så  jeg  gik  hen  til  hende 
og  sagde:  „Jeg  har  nogle  gode 
sko,  men  jeg  ved  ikke,  hvem  jeg  skal 
give  dem  til.  Jeg  vil  gerne  give  dig 
dem,  hvis  du  bryderdig  om  det." 
Hun  turde  næppe  tro  sine  egne 
øren:  „Vil  du  virkelig  give  mig  dem. 


Mener  du  det,  nu,  med  det  samme?" 
Jeg  sagde,  at  det  ville  jeg,  og  de  to 
gik  så  med  mig  hjem.  Hun  prøvede 
skoene  på,  og  de  passede  hende  ud- 
mærket. Hun  varmede  sig  et  øjeblik 
ved  kakkelovnen  og  beundrede  mit 
juletræ.  „Det  er  det  smukkeste 
træ,  jeg  nogen  sinde  har  set." 
Hendes  oprigtighed  gik  mig  lige  til 
hjertet.  Vi  talte  som  gamle  venner 
om  kristendommens  og  muhamed- 
anismens traditioner,  og  i  det  øjeblik 
føltes  kun  et  stærkt  søskendeskab 
mellem  disse  tre  mennesker,  som 
var  så  forskellige  af  race  og  religion. 
Vi  var  alle  tre  Guds  døtre  og  ikke 
andet. 

>.  ti- 

•    •    V 


Juletræet 


ROGER  K.  WILLIAMS,  Shiraz,  Iran 


Der  var  to  dage  til  jul,  og  vore  tanker 
var  ikke  mere  muntre  end  det  tunge 
og  tykke  mudderlag,  der  udgjorde 


... 


loftet  over  vore  hoveder,  som  vi  sad 
der  på  divanen. 

Da  vi  var  de  eneste  sidste  dages 
hellige  i  Shiraz,  Iran,  holdt  min 
kone  og  jeg  møder  for  os  selv, 
talte  sammen  om  skrifterne  og  læste 
kirkens  blade.  Disse  ting  holdt  vores 
humør  oppe,  men  vi  savnede  fæl- 
lesskabet med  andre  sidste  dages 
hellige.  Dette  savn  følte  vi  især  her 
ved  juletid. 

Det  var  mørkt  udenfor.  Ekkoene  af 
gadesælgernes  stemmer  og  lyden  af 
deres  æsler  var  døet  bort.  Vores 
ét-årige  Jenny  sov.  Vi  sad  stille  uden 
at  sige  noget,  indtil  en  ganske  svag 
lyd  uden  for  køkkendøren  brød  stil- 
heden. 

Pam  gik  hen  til  døren.  „Men  dog", 
udbrød  hun,  „hvad  er  dog  det?" 
Så  hørtes  en  svag  raslen  og  nogle 
fnis,  da  værtens  søn  kom  ind  bæren- 
de på  et  to  meterhøjt,  langnålet  fyrre- 
træ i  en  urtepotte.  Efter  ham  slæbte 
lange  guirlander  af  crepepapir  og 
glanspapir.  Han  satte  det  fra  sig 
foran  divanen  og  begyndte  at  dynge 
guirlanderne  over  det,  medens  hans 
mor  og  søster  leende  så  til  fra  døren. 
Vi  stirrede  på  træet.  Hvide,  lyserøde, 
blå  og  violette  guirlander  lå  dovent 
hen  over  grenene,  og  røde  og  grønne 
spiraler  hang  hist  og  her.  Der  var 
også  sat  adskillige  vatkugler  fast  på 
grenene. 

„Hvad  siger  man  så?"  sagde  jeg 
forbløffet. 

Pam  rømmede  sig  med  nogen  an- 
strengelse. „Det  var  da  fantastisk!" 
sagde  hun. 

Så  sad  vi  igen  i  stilhed,  men  stil- 
heden var  en  behagelig  stilhed  — 
fuld  af  smil  og  glæde.  Ser  I,  værtens 
familie  var  jødisk. 


■..".  :    ■;■■  '■■■:■■;;■  y-y.:,:-' 


De 

kristnes  aften 

TAKANORI  ENDO 
Den  østjapanske  mission 


Jeg  plejede  at  skynde  mig  hjem  uden 
at  tænke  på  noget  som  helst,  men 
for  13  år  siden  lyttede  jeg,  da  jeg 
den  første  juleaften,  jeg  havde  fejret 
som  kristen,  var  på  vej  hjem,  efter 
hvert  fodtrin  i  sneen  og  standsede 
op  for  at  se  på  stjernerne,  idet 
jeg  hvert  øjeblik  bekræftede  min  nye 
viden  om  Jesus  Kristus  for  mig  selv. 
Denne  viden  var  kommet  til  mig  1 12 
år  tidligere.  Dengang  havde  jeg  kun 
tænkt  på  at  tjene  penge,  men  en  god 
ven  spurgte  mig  pludselig:  „Hr. 
Endo,  har  De  aldrig  lyst  til  at  gå  i 
kirke?"  Jeg  måtte  forbløffende  er- 
kende, at  han  kendte  til  en  verden, 
som  jeg  aldrig  havde  skænket  en 
tanke. 

Jeg  fejrede  en  rigtig  jul  det  år  for 
første  gang,  og  den  viden,  jeg  nu 
havde  haft  i  mit  hjerte  i  1 12  år,  svul- 
mede op  og  fyldte  det  ganske  den 
snevejrsaften.  Det  var  en  uerstattelig 
gave.  Senere  fandt  jeg  min  evige  led- 
sager, og  når  vi  sammen  med  vore 
4  børn  fejrer  jul,  så  mindes  jeg  denne 
vidunderlige  gave  som  min  ven  gav 
mig. 

Bland  mig  udenom 


EDNA  M.JONES,   Leicester,  England 


,,Vi  bliver  hjemme  sammen  med 
drengene  i  år",  erklærede  far  overfor 
drengene  og  mig  den  jul  for  lo  år 
siden.  „Det  vil  være  dejligt  bare  at 
være  os  selv  for  engangs  skyld. 
Vi  er  trods  alt  sammen  med  hele 
familien  hvert  år  —  det  bliver  rart 
med  lidt  forandring." 
Jeg  gav  hurtigt  mit  samtykke;  måske 
ville  det  være  nemmere  for  mig  at 
fejre  jul  i  al  enkelhed  i  stedet  for  at 
småskændes  med  familie  og  venner 
om  tedrikning  eller  servering  af  vin 
til  julemaden.  Men  nu  da  juleaften 
var  kommet,  var  jeg  ikke  længere  så 
sikker  i  min  sag.  Der  var  så  underligt 
stille  i  hele  huset.  Normalt  ville  det 
på  denne  tid  have  været  fuldt  af 
mennesker,  nogle  i  gang  med  at 
pakke  ud,  andre  i  fuld  gang  i  køk- 
kenet, og  andre  kun  optaget  af  at 
komme  i  enrum,  så  de  i  sidste  øje- 
blik kunne  pakke  et  par  gaver  ind. 

Men  i  år  lå  alle  pakkerne  under 
træet,  og  maden  var  færdig.  Jule- 
aften de  andre  år  plejede  hele  fami- 
lien at  iføre  sig  varme  klæder  og 
gå  hen  og  overvære  midnatsguds- 
tjenesten  i  den  lokale  protestantiske 
kirke.  Ønskede  min  mand  mon  at  gå 
derhen  med  drengene  i  aften? 

Det  var  ikke  nemt  at  være  mormon. 
For  bare  6  uger  siden  havde  min 
mand  sagt:  „Hvis  du  føler,  at  dette 
er  noget,  du  må  gøre,  så  gør  det 
da,  men  bland  mig  udenom,  og  lad 
være  med  at  tage  nogle  af  dine  nye 
venner  med  herhjem." 

Jeg  vidste,  at  jeg  måtte  lade  mig 
døbe  for  enhver  pris,  men  jeg  havde 
ikke  ventet,  at  min  mand  ville  stille 
sig  så  ligegyldig.  Var  det  derfor,  at 
han  ønskede  at  holde  en  stille  jul  i 


år,  så  han  blev  fri  for  at  forklare  om 
mig  til  familien? 

Da  vi  alle  4  satte  os  til  at  spise 
aftensmad,  spurgte  jeg  forsigtigt: 
„Er  der  nogen,  der  skal  i  kirke  i 
aften?" 

„Nej,"  svarede  min  mand.  „Dren- 
gene og  jeg  har  bestemt  os  til  at 
blive  hjemme  og  se  fjernsyn." 
Men  det  føltes  bare  ikke,  som  om  det 
var  jul.  Jeg  var  glad  for,  at  drengene 
havde  instisteret  på  et  juletræ,  og  at 
den  ældste  havde  påtaget  sig  an- 
svaret for  at  pynte  det.  Drengene 
ville  i  hvert  fald  ikke  kede  sig  i  julen; 
den  ældste  ville  være  i  fuld  sving 
med  sit  loddeudstyr,  og  den  lille 
ville  have  travlt  med  at  komme  ud  at 
spille  fodbold. 

„Må  vi  stadig  godt  få  en  pakke  i 
aften,  mor?"  spurgte  den  12-årige. 
„Sig  nu  ja,  det  gør  vi  jo  hvert  år." 
Til  sidst  udvalgte  vi  os  hver  en  pakke 
under  udvekslingen  af  mange 
drillende  bemærkninger,  latter  og  en 
del  gætteri.  Jeg  sad  på  gulvtæppet 
og  prøvede  på  at  bestemme  mig 
til,  hvilken  pakke  jeg  ville  åbne. 
„Her,"  sagde  far,  idet«  han  anbragte 
en  tung  pakke  på  mit  skød.  Det  var 
en  pænt  indpakket  rektangulær 
pakke  med  en  flot  sløjfe,  der  pas- 
sede til  papirets  farve,  i  det  ene 
hjørne. 

Da  jeg  omsider  havde  fået  klister- 
båndet lirket  forsigtigt  af  den,  havde 
drengene  allerede  flået  papiret  af 
deres  æsker  og  kom  med  højlydte 
udbrud  om  indholdet.  Min  mand  be- 
tragtede mig  opmærksomt. 
Langsomt  blev  jeg  klar  over,  at  det 
var  en  bog  med  et  mørkeblåt  omslag. 
Jeg  kunne  næsten  ikke  tro  mine 
egne  øjne,  da  jeg  så  titlen    —    Mor- 


mons Bog!  En  illustreret  udgave  af 
Mormons  Bog!  Jeg  havde  hørt  om 
denne  særlig  smukke  udgave,  men 
de  andre  medlemmer  af  vor  lille 
søndagsskole  var  lige  så  nye  i  kirken 
som  jeg  var,  og  ingen  af  os  havde 
nogen. 

„Hvor  er  jeg  glad  for  den!  Tusind 
tak  skal  du  have!"  udbrød  jeg.  „Men 
hvor  fik  du  fat  i  den  ?" 
„Tja,"  sagde  han.  „Jeg  fandt  en 
adresse  i  det  blad,  du  havde  lig- 
gende. Adressen  var  på  en  boghan- 
del i  Surrey;  så  jeg  tog  en  friefter- 
middag og  kørte  rundt,  indtil  jeg 
fandt  den." 

Jeg  prøvede  at  holde  tårerne  tilbage. 
„Men  hvorfor,"  sagde  jeg,  „Jeg 
troede  ..." 

„Fordi  jeg  elsker  dig,"  sagde  han 
blidt.  „Fordi  jeg  elskerdig." 


NB.:  Søster  Jones'  mand  og  den  yngste  søn  blev 
begge  medlemmer  af  kirken  på  et  senere 
tidspunkt.  De  er  alle  aktive  i  Leicester  Stav. 

Prøv  at  spille  familieteater 

„Et  barn  er  født" 


AF  MABEL  JONES  GABBOTT 

Betydningsfulde  indblik  i  de  tanker,  som  de,  der  var  til 
stede,  da  man  fejrede  den  første  jul,  må  have  tænkt. 

Hvordan  bærer  man  sig  ad  med  at  gøre  julen  virkelig 
for  familiens  medlemmer?  Man  kan  blandt  andet  gøre 
det  ved  at  spille  det  lille  læsestykke,  som  vi  her  præsen- 
terer for  læserne.  I  det  deler  personerne  i  Bibelen 
deres  tanker  om  den  hellige  begivenhed  med  os.  Man 
kan  selv  føje  flere  til,  anvende  kostumer  og  rekvisitter, 
gøre  stykket  enklere,  udvide  det  ...  mulighederne  er 
utallige. 


Josef: 

Barmhjertige  Gud! 

Hun  klarede  det. 

Din  Søn  er  født. 

Hvor  underfulde  er  ikke  dine  veje; 

og  hvor  vise! 

Guds  Søn,  født  af  en  jomfru, 

som  englen  sagde, 

thi  jeg  kendte  hende  ikke.  (Matt.  1  :25) 

Hvor  ser  Maria  smuk  ud, 

og  slet  ikke  længere  træt, 

hun  ligesom  stråler. 

Hvor  er  det  mærkeligt,  at  kejserens  egen  befaling 

skulle  bringe  os  så  langt  bort   —  (Luk.  2:1-3) 


,,0g  du  Betlehem"  står  der  skrevet. 

Maria  var  så  træt, 

og  vi  kunne  intet  værelse  få 

uden  denne  ringe  stald. 

,,Forat  alting  kunne  gå  i  opfyldelse." 

Kroholderens  kone: 

Men  vi  havde  virkelig  ikke  plads, 

huset  var  overfyldt  allerede. 

Og  desuden 

ville  det  have  været  alt  for  støjende  for  hende, 

for  der  var  ikke  længe  til, 

at  hun  skulle  føde. 

Hun  så  så  bleg  og  sløj  ud ;  det  skulle  snart  ske. 

Jeg  ville  gerne  have  gjort  plads  til  hende  i  kroen, 

men  hvor  kunne  hun  få  fred  for  al  den  festivitas, 

og  min  mand  ville  have  sendt  dem  bort. 

Jeg  er  glad  for,  at  stalden 

som  jeg  viste  dem  hen  til 

var  pæn  og  ren. 

Hyrden: 

Det  var  her  på  denne  bakke, 

vi  stod. 

Vi  sov  ikke. 

Dyrene  var  rastløse. 

Måske  følte  de,  at  der  skulle  ske  noget. 

For  pludselig  var  himlen  fuld  af  lys, 

og  Herrens  engel  stod  for  os, 

og  Herrens  herlighed  strålede  om  os, 

og  vi  blev  grebet  af  stor  frygt.  (Luk.  2:9-11) 

Havde  jeg  været  alene, 

havde  jeg  måske  tvivlet, 

om  det  kunne  være  rigtigt. 

Men  det  var  rigtigt. 

Vi  hørte  engelen  sige: 

,  ,Thi  eder  er  i  dag  en  frelser  født  i  Davids  by ;  han  er 

Kristus,  Herren."  (Luk.  2:11) 

Vi  hørte  det  selv. 

Og  vi  så  de  himmelske  hærskarer, 

og  vi  hørte  dem  prise  Gud  : 

„Ære  være  Gud  i  det  højeste!  Og  på  jorden  fred  i 

mennesker, 
der  har  hans  velbehag!"  (Luk.  2:14) 
Hvorer  jeg  glad,  jeg  drog  til  Betlehem 
og  så  det  hellige  barn 
svøbt  og  liggende  i  en  krybbe, 
vor  Frelser,  Kristus,  Herren. 
Hvor  fattig  kom  han  ikke  til  sine  egne! 

Maria: 

Nu  er  det  overstået. 

I  disse  lange,  vidunderlige  måneder, 

har  han  været  en  del  af  mit  hjerteslag, 

en  del  af  mig  selv. 

Nu  er  han  her  blandt  os, 

et  sundt  og  velskabt  barn. 


Jeg  har  født  en  søn. 

At  han  er  Guds  Søn  er  intet  mindre  mirakel  for  mig, 

end  for  alle  andre,  der  forstår  sandheden  heraf. 

Hver  eneste  fødsel  er  jo  et  lille  mirakel   — 

et  troens  og  kærlighedens  mirakel, 

som  Gud  har  skabt. 

Men  intet  mirakel  er  dog  så  stort  som  dette : 

For  Gabriel  sagde:  ,, Derfor  skal  det,  som  fødes,  kaldes 

helligt,  Guds  Søn."  (Luk.  1  :35) 
Gad  vidst,  hvorfor  han  skulle  fødes 
under  så  fattige  forhold   —   i  denne  stald? 
Er  det  etv  varsel  om  at  Guds  Søn 
skal  leve  blandt  jordens  fattige? 
Det  er  det  måske  nok. 
Men  konger  skal  bøje  sig  for  ham, 
vise  mænd  lytte  til  hans  ord, 
og  små  børn  elske  ham. 
Barnet  er  stille  nu, 
min  rolle  er  allerede  ved  at 
være  udspillet.- 

Lad  jorden  modtage  sin  konge. 
Guds  Søn  er  født. 

Devise  mænd: 

Vi  så  pludselig  en  bølge  af  lys, 

der  strålede  i  herlighed, 

som  tindrede  i  det  endeløse  rum. 

Den  uforlignelige  stjerne  førte  os  uimodståeligt 

langt  østfra. 

Tilskyndet  af  lange  studier  og  megen  granskning 

samlede  vi  myrra  og  røgelse  og  guld, 

og  drog  hastigt  gennem  ørkenen 

i  stadig  søgen  efter  den  gave,  Himlen  havde  varslet. 

Vi  spurgte: 

„Hvorer  jødernes  nyfødte  konge?"  (Matt.  2:2) 

Men  Herodes  lod,  som  om  han  ingenting  vidste 

om  den  mirakuløse  nyhed  eller  lyset,  eller  den  udvalgte. 

Men  da  højpræsterne  og  de  skriftkloge  så, 

at  vi  søgte  sandheden, 

huskede  de,  hvad  de  havde  hørt : 

,,l  Betlehem  i  Judæa." 

„Når  I  har  fundet  det,"  sagde  Herodes, 

så  lad  mig  det  vide, 

for  at  også  jeg  kan  komme  og  tilbede  det."  (Matt.  2:8) 

Og  der  i  huset 

fandt  vi  det  lille  barn  med  sin  moder,  Maria, 

og  vi  knælede  ned  og  tilbad  det. 

Men  vi  drog  tilbage  ad  en  anden  vej 

til  vort  hjemland, 

for  i  drømme  blev  vi  advaret  om  Herodes'  planer. 

Han  var  konge. 

Vi  havde  set  hans  stjerne  i  østen ; 

vi  kom  og  tilbad  barnet  i  Betlehem, 

Vi  så  Kongen,  som  skulle  frelse  hele  verden. 

Søster  Gabbott  arbejder  som  inservice-leder  i  Bountiful  1.  wards  søndagsskole, 
Bountiful  Stav. 

Studer  skrifterne 


At  give 
og  at  modtage 


VED  ROBERT  J.  MATTHEWS 


Når  julen  nærmer  sig,  er  der  mange  mennesker,  der 
begynder  at  tænke  på  at  give  og  at  modtage.  Man  ved 
ikke  helt  bestemt,  hvordan  skikken  med  at  give  hinan- 
den julegaver  opstod.  Måske  begyndte  det  hele  med 
vise  mænd  som  kom  fra  østen  for  at  tilbede  Jesusbar- 
net:  ,,...  og  de  lukkede  op  for  deres  skatte  og  bragte 
det  gaver:  guld,  røgelse  og  myrra."  (Matt  2:11).  Eller 
måske  begyndte  man  at  give  hinanden  gaver,  fordi 
Jesus  selv  er  Guds  gave  til  menneskene,  og  fordi  han 
gav  sit  liv,  for  at  mennesket  kunne  blive  befriet  for 
syndens  bånd. 

,,Thi  således  elskede  Gud  verden,  at  han  gav  sin  Søn 
den  enbårne,  for  at  enhver,  som  tror  på  ham,  ikke  skal 
fortabes,  men  have  evigt  liv."  (Joh.  3:16) 
,,Jeg  er  den  gode  hyrde;  den  gode  hyrde  sætter  sit  liv 
til  for  fårene  ...  Ingen  tager  det  fra  mig,  men  jeg  sætter 
det  til  af  mig  selv  ...  Større  kærlighed  har  ingen  end  den 
afsætte  livettil  for  sine  venner."  (Joh.  10:11,  18;  15:13) 
Og  Paulus  sagde:  „(jeg)  lever  i  troen  på  Guds  Søn,  som 
elskede  mig  og  gav  sig  selv  hen  for  mig."  (Gal.  2:20) 
Men  hvor  skikken  end  stammer  fra,  så  er  der  i  dag 
mange  mennesker,  der  udveksler  gaver  ved  juletid. 
Der  står  en  hel  del  i  skrifterne  om  at  give  og  modtage. 
En  af  de  kendteste  passager  stammer  fra  Pauli  belærin- 
ger til  ældsterne  i  Efesus.  Han  sagde:  ,,.. .ihukom... 
Herren  Jesu  ord,  at  han  selv  har  sagt:  .Saligere  er  det 
at  give  end  at  modtage.'"  (Ap.  Gem.  20:35).  Vi  skylder 
Paulus  overleveringen  af  disse  Mesterens  ord,  for  ingen 
andre  steder  i  de  skrifter,  vi  nu  har  adgang  til,  kan  vi 
finde  netop  dette  udtryk,  skønt  vi  har  mange  andre  af 
Jesu  udtalelser  angående  dette  emne. 


Jesus  lærte  sine  disciple,  at  vor  himmelske  Fader  er 

venlig  og  faderlig  interesseret  i  alle  sine  børns  velfærd. 

Han  sagde: 

,,...er  der  iblandt  jer  nogen,  som  vil  give  sin  søn  en 

sten,  når  han  beder  ham  om  brød, 

„eller  give  ham  en  slange,  når  han  beder  ham  om  en 

fisk? 

„Når  da  I,  som  er  onde,  forstår  at  give  jeres  børn  gode 

gaver,  hvor  meget  snarere  vil  så  ikke  jeres  Fader,  som 

er  i  Himlene,  give  gode  gaver  til  dem,  som  beder  ham!" 

(Matt.  7:9-11) 

Jesus  forklarede  os,  at  fordi  vor  himmelske  Fader  giver 

i  så  rigeligt  mål,  så  bør  også  vi  være  barmhjertige  og 

hjælpe  hinanden    —    ikke  bare  vore  venner,  men  alle, 

der  har  hjælp  behov.  Faderen  har  sat  os  et  eksempel, 

„thi  han  lader  sin  sol  stå  op  over  onde  og  gode  og  lader 

det  regne  både  over  retfærdige  og  uretfærdige."  (Matt. 

5:45)  Derfor  skulle  menneskene  også  give  gode  gaver 

til  dem,  som  ikke  er  deres  venner,  således  at  „I  må 

vorde  jeres  himmelske  Faders  børn..." 

„Thi  hvis  I  (kun)  elsker  dem,  der  elsker  jer,  hvad  løn  får  I 

så?  Gør  ikke  også  tolderne  det  samme? 

„Og  hvis  I  kun  hilser  på  jeres  brødre,  hvad  særligt  gør 

I  så?  Gør  ikke  også  hedningerne  det  samme?"  (Matt. 

5:45-47) 

For  som  Jakob  lærte  os :  ,  ,Tænk  på  jeres  brødre  som  på 

jer  selv  og  vær  omgængelige  mod  alle  og  villige  til  at 

dele  jeres  gods."  (Jakobs  Bog  2:17) 

Men  man  må  give  villigt,  og  ikke  modstræbende  eller 

under  beklagelser,   „Og  se,  om  et  menneske,  der  er 

ondt,  giver  en  gave,  gør  han  det  tvært  og  tvungent;  og 

derfor  tilregnes   det   ham   det   samme,    som   om   han 
havde  beholdt  gaven  selv..."  (Moro.  7:8) 
„Enhver  give,  som  hans  hjerte  har  tilsagt  ham,  ikke 
tvært  og  tvungent;  thi  Gud  elsker  en  glad  giver. "(2.  Kor. 
9:7) 

Midt  i  deres  glæde  over  at  være  blevet  befriet  for  deres 
fjenders  undertrykkelse  blev  de  gamle  jøder  belært  om, 
at  ,,de  skulle  sende  hverandre  af  deres  mad  og  de  fattige 
gaver."  (Ester  9: 22) 

Men  af  alle  de  mangfoldige  gaver,  som  vor  himmelske 
Fader  giver  os,  er  hans  største  gave  til  os  dog  hans 
Søn,  og  „enhver  god  gave  kommer  fra  Kristus."  (Moro 
10:18)  Paulus  sagde  det  på  denne  måde: 
„Guds  nådegave  er  evigt  liv  i  Kristus  Jesus,  vor  Herre." 
(Rom.  6:23) 

„Men  hver  enkelt  af  os  blev  nåden  givet,  alt  efter  som 
Kristus  har  tilmålt  ham  sin  gave."  (Ef  4:7) 
„Gud  ske  tak  for  hans  uudsignelige  gave!"  (2.  Kor.  9:15) 
Og  gennem  profeten  Joseph  Smith  har  Herren  endvidere 
sagt  til  os: 

„Om  du  vil  gøre  det  gode  og  holde  trofast  ud  til  enden, 
skal  du  blive  frelst  i  Guds  rige,  hvad  der  er  den  største  af 
alle  Guds  gaver;  thi  der  findes  ingen  større  gave  end 
frelsens  gave."  (L&P  6:13) 

Skønt  dette  er  den  største  af  alle  Guds  gaver,  kan  den 
ikke  modtages  fuldstændigt  før  efter  det  jordiske  liv. 
Men  Herren  har  en  gave  til  os,  som  kan  modtages  i 
kødet.  Det  er  Helligåndens  gave,  som  er  den  største 
gave,  mennesket  kan  modtage  i  kødet.  Nephi  skrev,  at 
den  Helligånd  er  „en  Guds  gave  til  alle  dem,  der  flittigt 
søger  ham. ..Thi  den,  der  flittigt  søger,  skal  finde,  og 
Guds  hemmeligheder  skal  åbenbares  for  dem  ved  den 
Helligånds  kraft."  (1.  Ne.  10:17,19) 
Når  genoprettelsens  tid  kommer,  vil  menneskene  igen 
modtage  det,  som  de  har  givet.  Prædikeren  sagde  det 
på  denne  måde:  „Kast  dit  brød  på  vandet,  thi  du  får  det 
igen,  går  end  lang  tid  hen."  (Præd.  11  :1)  Alma  forkla- 
rede det  med  disse  ord  : 

„...meningen  med  ordet  genoprettelse  er  at  genbringe 
ondt  for  ondt  eller  kødeligt  for  kødeligt  eller  djævelsk 
for  djævelsk,  godt  for  det,  der  er  godt,  retfærdigt  for 
det,  der  er  retfærdigt,  ret  for  det,  der  er  ret,  barmhjertigt 
for  det,  der  er  barmhjertigt." 

„Thi  det,  du  sender  ud,  skal  vende  tilbage  til  dig  igen  og 
blive  dig  gengivet.  Ordet  genoprettelse  fordømmer  altså 
synderen  endnu  mere,  men  retfærdiggør  ham  aldeles 
ikke."  (Al.  41:13, 15) 

Skønt  solen  altså  skinner  og  det  regner  ligeligt  på  de 
retfærdige  og  de  uretfærdige,  så  tilbageholdes  Guds 
store  gaver  og  velsignelser  fra  menneskene,  indtil  de 
tror  på  ham  og  omvender  sig  fra  deres  synder  —  med 
andre  ord,  indtil  de  er  parate  til  at  modtage  disse 
gaver.  (Se  Eth.  12:6-22)  Og  de,  som  har  nægtet  at 
modtage  den  større  gave,  selvom  de  er  kommet  til  fuld 
kundskab  om  den  i  dette  liv,  vil  ikke  komme  til  at  nyde 
dens  velsignelser  i  evigheden.  Herom  står  der: 


„...de  (skal)  vende  tilbage  til  deres  eget  sted  for  at  nyde 
det,  som  de  var  villige  til  at  modtage,  fordi  de  ikke  ville 
nyde  det,  som  de  kunne  have  fået. 
„Thi  hvad  gavner  det  et  menneske,  at  der  bliver  tilbudt 
ham  en  gave,  når  han  ikke  vil  modtage  den?  Se,  han 
glæder  sig  ikke  over  det,  der  er  givet  ham  eller  over 
gavens  giver."  (L.&P.  88:32-33) 

Endvidere  må  vi  være  villige  til  at  blive  irettesat  og 
lutret  af  Gud,  såvel  som  til  at  modtage  hans  behagelige 
velsignelse.  Da  Job  havde  været  ude  for  adskillig  mod- 
gang i  livet,  sagde  han:  „Skulle  vi  tage  imod  det  gode 
fra  Gud,  men  ikke  imod  det  onde?"  (Job  2:10)  Det 
„onde"  betyder  ikke  i  denne  sammenhæng  umoral- 
skhed, men  derimod  prøvelser  og  andre  ubehagelige 
ting.  Vor  himmelske  Fader  prøver  os  ofte  for  at  give  os 
erfaring  i,  hvad  vi  skal  gøre,  og  for  at  vi  kan  rette  det 
forkerte,  vi  har  gjort.  I  Brevet  til  Hebræerne  læser  vi: 
„Min  søn!  lad  ej  hånt  om  Herrens  tugt,  bliv  ej  heller 
modløs,  når  du  revses  af  ham; 

„thi  Herren  tugter  den,  han  elsker. ..han  gør  det  til  vort 
sande  gavn,  for  at  vi  skal  få  del  i  hans  hellighed. 
„Al  tugtelse  synes  vel  i  øjeblikket  ikke  at  være  til 
glæde,  men  til  sorg;  men  siden  giver  den  dem,  der  er 
opøvet  ved  den,  en  fredens  frugt:  retfærdighed." 
(Heb. 12:5, 6, 10, 11) 

Vi  har  citeret,  hvad  der  står  i  skrifterne  angående  de 
gaver,  som  Gud  giver  menneskene,  og  hvad  men- 
neskene må  foretage  sig  for  at  være  rede  til  at  modtage 
disse  gaver.  Og  menneskene  må  være  villige  til  at 
modtage  alt,  hvad  Herren  giver  dem,  selvom  det  måske 
ikke  er  så  behageligt  i  øjeblikket.  Vi  har  også  citeret  de 
ord,  der  fortæller  os,  at  menneskene  villigt  skulle  give 
hinanden  gode  gaver.  Skulle  han  ikke  også  give  Herren 
noget?  Hvad  ønsker  Herren  da  i  virkeligheden,  at  vi  skal 
give  ham?  Til  de  sidste  dages  hellige  har  han  sagt: 
„Se,  Herren  fordrer  hjertet  og  et  villigt  sindelag."  (L.&P. 
64 :  34) 

Og  til  nephitteme  sagde  han : 

„Og  I  skal  ikke  mere  ofre  til  mig  ved  blodsudgydelse; 
ja,  jeres  ofre  og  jeres  brændeofre  skal  høre  op... Som 
offer  skal  I  bringe  mig  et  sønderknust  hjerte  og  en 
angergiven  ånd."  (3.  Ne.  9:19-20) 
Paulus  havde  forståelsen  af  alt  dette  og  sammenfattede 
det  på  glimrende  vis  ved  at  opstille  et  alternativ  til 
ofringen  af  døde  dyr: 

„Så  formaner  jeg  jer  da,  brødre!  ved  Guds  barmhjertig- 
hed, til  at  bringe  jeres  legemer  som  et  levende,  helligt, 
Gud  velbehageligt  offer;  dette  er  jeres  åndelige  guds- 
dyrkelse." (Rom.  12:1) 

NB.:  Følgende  skriftsteder  er  ligeledes  relevante  til 
emnet  om  at  give  og  modtage;  Joh.  4:10;  1 .  Pet.  4:10; 
Filip.  4:15  Jakobs  Brev  1  :17;  Moro.  10:8, 17,  30;  L.&P. 
46:7. 

Dr.  Matthews  er  hjælpelektor  ved  fakultetet  for  gamle  skrifter 
ved  Brigham  Young  universitet. 

Maleri  af  William  Whitaker 


Joseph 


Joseph  Smith  havde  den  tiltræk- 
kende charme,  der  inspirerede  men- 
neskene omkring  ham  til  loyalitet  og 
entusiasme.  De  fleste  mennesker 
elskede  ham,  nogle  få  hadede  ham, 
men  kun  meget  få,  som  havde  mødt 
profeten,  der  var  vokset  op  i  et  bon- 
dehjem, var* upåvirkede  af  ham.  Han 
var  en  kraftens  og  følelsernes  mand 
—  en  mand,  der  besad  meget  store 
dyder  og  dog  var  underkastet  de 
samme  jordiske  fristelser  som  sine 
fjender. 

Broder  Joseph  varen  mand,  der  kom 
til  at  udføre  en  mission,  som  ikke 
kan  sammenlignes  med  nogen 
andens  mission  —  det  hele  be- 
gyndte med  en  ydmyg  bøn  i  en  lille 
lund,  senere  blev  der  tale  om  alvor- 
lige forfølgelser,  inspirerede  over- 
sættelser, helbredelser  og  fængsling 
og  til  allersidst  endt  hans  liv  i  en 
kugleregn,  ved  Carthage-fængslet  i 
1844. 

Skønt  Joseph  Smiths  lærdomme 
angående  evangeliet  er  kendt  viden 
om,  er  der  ikke  så  mange,  der  kender 
ret  meget  til  hans  personlige  egen- 
skaber. Hvordan  så  han  egentlig 
ud?  Hvordan  tilbragte  han  helst  sin 
fritid?  Hvordan  var  han  som  ven  og 
nabo? 

Skønt  der  i  dag  kun  findes  nogle  få 
autentiske  billeder,  så  har  vi  dog 
nogle  troværdige  beskrivelser,  der 
kan  hjælpe  os  til  at  forestille  os, 


hvordan  profeten  så  ud.  Parley  P. 
Pratt,  der  stod  Joseph  nær,  medens 
han  levede,  og  som  var  ved  hans 
side,  da  pøbelen  rasede  mod  dem, 
havde  også  siddet  i  rolig  samtale 
med  ham  i  familien  Smiths  hjem. 
Parley  Pratt  giver  os  følgende  leven- 
de beskrivelse  af  profetens  person  : 
„Præsident  Joseph  Smith  var  en  høj 
mand,  han  var  velbygget,  stærk  og 
aktiv;  hans  teint  var  lys,  han  havde 
lyst  hår,  blå  øjne,  ikke  ret  meget 
skæg  og  et  udtryk,  der  var  særegent 
for  ham  ...  Han  så  altid  mild  ud,  var 
elskværdig,  havde  et  intelligent  og 
kærligt  ansigtsudtryk;  han  var 
levende  interesseret  i  alt,  hvad  der 
foregik  omkring  ham,  han  havde  et 
ubevidst,  muntert  smil,  og  han  var 
helt  fri  for  kunstig  eller  påtaget 
alvor;  og  der  var  et  eller  andet  ved 
hans  direkte  og  rolige  blik,  der  vir- 
kede, som  kunne  han  se  ind  i  den 
menneskelige  sjæls  inderste  kro- 
ge..." (Selvbiografi  af  Parley  P.  Pratt 
side  45  Deseret  Book  Co. :  1961) 
Hvis  man  lytter  til  dem,  der  kendte 
ham,  er  det  tydeligt,  at  Joseph  havde 
naturlige  lederegenskaber.  Han  var 
åben,  selskabelig  og  inspirerende. 
Vi  finder  endnu  en  beskrivelse  af 
Joseph  Smith  i  en  ikke  offentliggjort 
afhandling  af  Garland  Tickemyer: 
„Han  var  impulsiv,  modig,  selvsik- 
ker og  bevidst  dramatisk.  Han 
tøvede  sjældent,  når  han  stod  over- 


for at  skulle  løbe  en  risiko,  og  hans 
intuition  var  ham  i  høj  grad  behjæl- 
pelig, når  han  skulle  udtænke  eller 
forstå  nye  muligheder,  som  hverken 
hans  fornuft  eller  almene  viden  ville 
have  kunnet  åbenbare  for  ham.  Hans 
foragt  for  den  eksisterende  orden  og 
hans  medfødte  tilbøjelighed  til  at 
ændre  metoden  og  indføre  nye  gjor- 
de, at  han  stadig  gav  sine  tilhængere 
nye  ting  at  interessere  sig  for,  så 
deres  egne  problemer  kunne  glide 
lidt  i  baggrunden  til  fordel  for  deres 
forundring  over  det  store  værk,  som 
de  var  engageret  i.  Han  var  opfyldt  af 
en  stærk  glød  og  tillod  intet  at  stå  i 
vejen  for  sine  hensigter." 
Da  vi  ofte  beskæftiger  os  med  de 
storslåede  og  mest  vigtige  sider  af 
Joseph  Smiths  liv,  er  vi  engang 
imellem  tilbøjelige  til  at  glemme 
hans  venlige  og  medfølende  måde  at 
behandle  folk  på.  Når  man  betragter 
Joseph  gennem  andre  menneskers 
øjne  får  man  en  ganske  god  indsigt 
i,  hvordan  han  var.  Profeten  har 
blandt  andet  efterladt  sig  personlige 
optegnelser,  breve  og  dokumenter, 
som  giver  os  fornyet  indsigt  i  hans 
mere  menneskelige  sider.  Hans 
samtidiges  optegnelser  viser  ligele- 
des en  hel  del  om  denne  store  leder 
—  de  afslører  hans  hjertes  længsler 
og  hans  sjæls  dybeste  følelser  for 
os. 
I  Josephs  Smiths  papirer,  som  fin- 

des  i  kirkens  arkiver,  ses  beviser  på 
hans  dybe  religiøse  tro,  hans  kær- 
lighed til  sin  familie,  ja,  til  alle  men- 
nesker, gamle  såvel  som  unge,  den 
iver,  hvormed  han  gik  op  i  forskellige 
former  for  sport  og  lege,  hans 
appetit  på  livet,  hans  forkærlighed 
for  at  lære  noget  nyt  og  hans  villig- 
hed til  at  ofre  sig  for  sine  venner. 
Som  Richard  Bushman  gør  opmærk- 
som på  i  en  artikel  om  profeten,  er 
de  papirer,  som  Joseph  efterlod  sig, 
levende  beviser  for  hans  dybe  reli- 
giøse overbevisning  og  hans  oprigti- 
ge søgen  efter  personlig  frelse. 
Josephs  prædikenerer  profetiske  og 
teologisk  dybttænkende,  men  han 
søgte  også  frelse  for  sig  selv.  Han 
åbenbarer  sandheden,  formaner  og 
betjener,  men  han  beder  også  om 
tilgivelse,  om  at  få  fred  i  sindet,  om 
at  blive  hjulpet  til  at  overvinde  sine 
svagheder.  Følgende  dagbogsopte- 
gnelser fra  først  i  1830'erne  fortæller 
os  noget  om,  hvor  stor  en  rolle, 
bønnen  spillede  i  hans  tilværelse: 
,,Oh,  Gud  give,  at  mine  tanker  måtte 
blive  ledet..."  eller  „Gud  velsigne 
min  familie  og  holde  hånden  over 
dem."  Visse  passager  lyder  meget 
indtrængende:  ,,Oh  Herre,  led  ikke 
din  tjener  i  fristelse  og  fyld  hans 
hjerte  med  visdom  og  forståelse." 
Der  var  „en  stor  menighed  i  dag,  og 
de  var  meget  opmærksomme.  Og 
Gud,  lad  dem  tage  vort  vidnesbyrd 
til  sig  i  deres  hjerter.  Amen."  „Oh 
Gud,  lad  dit  ord  stå  stærkt  blandt 
dette  folk." 

Sædvanligvis  var  Joseph  selvsikker, 
og  udstrålede  stor  kraft  og  energi, 
men  der  var  også  øjeblikke,  hvor 
han  var  urolig.  For  eksempel:  „Nu 
til  aften  er  mit  sind  roligt  og  afklaret, 
og  jeg  takker  Herren  herfor."  Og 
igen :  „Nu  til  aften  har  jeg  mere  ro  i 
sindet,  end  jeg  har  haft  i  flere  dage. 
Oh  Herre,  led  ikke  din  tjener  i  fri- 
stelse." Og  senere:  „Jeg  føler  mig 
nu  fuldstændig  rolig.  Herren  er  med 
os,  men  jeg  er  meget  bekymret  for 
min  familie." 

De  personlige  dokumenter,  blandt 
de  papirer  som  Joseph  efterlod  sig, 
viser  tydeligt  hvor  højt  han  elskede 
sin  familie.  Der  findes  mange  pas- 


sager i  hans  dagbøger,  hvor  han 
udtrykker  sin  bekymring  for  deres 
velbefindende,  og  hans  breve  er 
fulde  af  spørgsmål  angående, 
hvordan  det  gik  børnene.  „Du  må 
ikke  lade  de  små  glemme  mig," 
skrev  han  engang  temmelig  sørgmo- 
digt efter  at  have  været  fængslet 
i  5  måneder.  „Sig  til  dem,  at  deres 
far  elsker  dem  med  en  fuldkommen 
kærlighed,  og  at  han  gør  alt1,  hvad 
der  står  i  hans  magt  for  at  komme 
bort  fra  pøbelen  og  hjem  til  dem 
igen." 

„Jeg  tænker  til  stadighed  på  disse 
mine  små  børn,"  skrev  Joseph  i  et 
andet  brev,  og  han  kunne  ikke  lade 
være  med  stadig  at  give  sin  hustru 
henvisninger  om  hvordan  hun  skulle 
opdrage  børnene.  „Undervis  dem  alt 
det,  du  kan,  så  de  kan  udvikle  deres 
forstand.  Vær  blid  og  kærlig  overfor 
dem.  Du  må  ikke  være  irritabel 
overfor  dem,  men  lyt  til,  hvad  de 
har  at  sige."  Af  et  andet  brev  ses 
det  tydeligt,  at  han  koncentrerer  sine 
tanker  om  hvert  enkelt  barn  efter 
tur,  medens  han  sidder  fængslet: 
„Sig  til  lille  Joseph,  at  han  skal 
være  en  god  dreng.  Far  elsker  ham 
med  en  fuldkommen  kærlighed.  Han 
er  den  ældste  og  må  ikke  gøre  dem 
fortræd,  der  er  mindre  end  ham, 
men  snarere  være  til  trøst  for  dem. 
Sig  til  lille  Frederick,  at  far  elsker 
ham  af  hele  sit  hjerte.  Han  er  en 
dejlig  dreng.  Og  Julia  er  sådan  en 
dejlig,  lille  pige.  Sig  også,  at  jeg 
elsker  hende.  Hun  er  sådan  et  loven- 
de barn.  Sig  til  hende*,  at  hun  ikke 
må  glemme  far,  og  at  hun  skal  være 
en  god  pige."  Og  til  sin  kone  skrev 
han:  „Min  elskede  og  altid  kærlige 
Emma,  du  skal  altid  huske  på,  at  jeg 
er  din  sande  og  trofaste  ven,  din  og 
børnenes  for  evigt.  Mit  hjerte  er  fyldt 
med  omsorg  for  jer  i  evighedernes 
evighed.  Må  Gud  velsigne  os  alle." 
En  af  dem,  der  var  blevet  omvendt 
i  kirkens  første  tid,  tog  til  Kirtland 
for  første  gang  at  møde  profeten. 
Han  skrev  følgende  om  profetens 
naturlige  forkærlighed  for  børn : 
„I  Kirtland  gik  Joseph  så  mange  af 
de  vogne  der  ankom  fra  landom- 
råderne,   med    voksne   og    børn,    i 


møde  og  gav  alle  hånden  på  den 
hjerteligste  måde.  Han  lagde  spe- 
cielt mærke  til  hvert  eneste  barn  i 
kompagniet,  alle  fik  de  et  venligt  ord 
og  en  velsignelse  fra  hans  læber. 
Han  elskede  uskyld  og  renhed  og 
syntes  først  og  fremmest  at  finde 
disse  egenskaber  hos  de  pludrende 
småbørn."  {Juvenile  Instructor,  bind 
27,  side  4. 1892) 

En  anden  søster  fortæller  om  den 
„blide  medfølelse  og  broderlige 
venlighed,  han  altid  viste  mig  og  mit 
faderløse  barn.  Det  skete  mere  end 
én  gang,  at  han  lod  vognen  stand- 
se for  at  gå  ud  og  plukke  prærie- 
blomster til  min  lille  pige,  når  vi  var 
ude  at  køre  med  ham  og  hans  hustru 
Emma.  (Juvenile  Instructor,  bind 
27,  side  399,1 892) 

En  anden  sKrev  om  sin  skolegang 
i  Nauvoo  i  1843:  „Da  jeg  en  morgen 
gik  forbi  profetens  hus,  kaldte  han 
mig  hen  til  sig  og  spurgte  mig, 
hvilken  bog  jeg  læste  i  i  skolen. 
Jeg  svarede:  , Mormons  Bog'.  Dette 
syntes  at  glæde  ham,  han  tog  mig 
med  ind  i  huset  og  gav  mig  en  Mor- 
mons Bog,  som  jeg  kunne  læse  i  i 
skolen,  hvilket  naturligvis  var  en 
gave,  som  jeg  lige  siden  har  sat  stor 
pris  på."  {Juvenile  Instructor,  bind 
27,  side  24,1892) 

En  anden  pige  var  til  et  „hyttemøde": 
„Jeg,  som  jo  dengang  kun  var  en 
lille  pige,  var  meget  søvnig  og  træt 
og  far  tog  mig  derfor  i  sine  arme, 
så  jeg  kunne  hvile  mig.  Bror  Joseph 
holdt  et  øjeblik  op  med  at  tale  og 
bøjede  sig  ned  og  lagde  mine  fødder 
op   på  sine  knæ,   og    da  jeg   ville 
trække  dem  til  til  mig,  sagde  han: 
,Nej,  lad  dem  blive  her,  så  kan  du 
bedre  hvile  dig.'"  (Young   Womans 
Journal,  bind  16  side  558  1905) 
Margarette  Mclntire  Burgers  skrev: 
„En   morgen,   da   han    kom   for  at 
besøge  os,  havde  jeg  meget  ondt  i 
halsen.  Den  var  hævet,  hvad  der  var 
meget  smertefuldt."  Hun  fortæller, 
hvordan  han  tog  hende  på  skødet  og 
blidt  salvede  hende  med  indviet  olie, 
hvorefter  hun  blev  helbredt. 
„En  anden  gang  var  min  ældste  bror 
og  jeg  på  vej  til  skolen,  som  lå  i  nær- 
heden   af    den    bygning,    som    gik 

under  navnet  Josephs  murstensfor- 
retning.  Det  havde  regnet  dagen  før, 
hvorfor  jorden  var  meget  mudret, 
og  ganske  særligt  mudret  var  den 
netop  i  denne  gade.  Min  bror 
Wallace  og   jeg   kom    begge   til   at 

sidde  fast  i  mudderet  og  kunne  ikke 
slippe  fri  ved  egen  hjælp,  og  børn 
som  vi  var,  begyndte  vi  naturligvis  at 
græde,  for  vi  forestillede  os,  at  vi 
ville  blive  tvunget  til  at  opholde  os 
der  på  ubestemt  tid.  Men  da  jeg  så 
op,  fik  jeg  øje  på  alle  børns  kærlige 
ven,  profeten  Joseph,  som  var  på  vej 
hen  mod  os.  Han  fik  os  snart  op  på 
det  tørre.  Så  bøjede  han  sig  ned  og 
rensede  mudderet  af  vore  plørede 
sko,  tog  sit  lommetørklæde  op  af 
lommen  og  tørrede  vore  tårevædede 
ansigter.  Han  talte  venligt  og  op- 
muntrende til  os  og  sendte  os  så 
glade  videre  på  vor  vej  mod  skolen." 
(Juvenile  Instructor,  bind  27,  side 
66-67,1892) 

,, Josephs  interesse  for  andre  og 
deres  velbefindende  var  åbenbar  for 
næsten  enhver.  Han  kunne  selv  som 
voksen  lide  at  deltage  i  brydekampe. 
Han  spillede  meget  gerne  bold,  ,trak 
stok'  og  deltog  i  andre  venskabelige 
kampe  med  de  unge.  Han  færdedes 
frit  og  utvungent  blandt  alle  og  for- 
talte gerne  vittigheder  for  at  more 
sine  kammerater;  han  følte  sig  på 
bølgelængde  med  selv  den  ydmyg- 
ste  og  fattigste  af  sine  venner;  set 
med  hans  øjne  fandtes  der  ingen 
fremmede."  Ligesom  de  andre  auto- 
riteter i  kirken  udførte  han  manuelt 
arbejde.  Der  findes  han  manuelt  ar- 
bejde. Der  findes  i  hans  optegnelser 
mange  hentydninger  til  grøfte- 
gravning; han  bar  ofte  de  nyankom- 
nes kufferter  ind  i  ,,the  Mansion 
House",  han  plukkede  æbler, 
pløjede  jorden,  hyppede  kartofler  og 
huggede  brænde. 

Med  hensyn  til  profetens  interesse 
for  drenge  og  unge  mænd  kan 
følgende  gengives:  „Her  (i  Nauvoo) 
kom  jeg  som  dreng  til  at  kende  pro- 
feten Joseph  personligt.  Profeten 
holdt  meget  af  børn  og  kom  ofte  ud 
og  spillede  bold  med  os  drenge. 
Joseph  holdt  sig  altid  til  reglerne. 
Han  var  ,i  marken',  lige  til  det  blev 
hans  tur  til  at  slå,  men  når  det  en- 
delig blev  hans  tur,  slog  profeten, 
der  var  en  stærk  og  kraftigt  bygget 
mand,  ofte  bolden  så  langt  væk, at  vi 
råbte  til  drengen,  der  løb  efter  den, 

(Forts,  på  side  524) 

16.,  17.  og  18.  august  1974 


Stockholm 


Område  -  generalkonference 


Danmark,  Finland,  Norge  og  Sverige 
vil  ikke  være  til  at  kende  igen.  Den 
16.,  17.  og  18.  august  mødtes  de 
hellige  fra  disse  fire  lande  til  en  af 
kirkens  generalkonferencer,  og  efter 
at  have  siddet  ved  Herrens  salvedes 
fødder  vendte  de  styrkede  og  op- 
muntrede tilbage  til  deres  hjem.  Hvis 
de  anvender  de  ting,  de  har  lært,  kan 
Herrens  værk  ikke  undgå  at  gå  frem  i 
de  nordiske  lande. 

Ved  slutningen  af  konferencen  var 
der  et  medlem,  der  sagde:   ,,Vi  har 
fået  nye  ideer,  nye  mål  og  nye  vi- 
sioner for  os  selv  og  vor  fremtid." 
En  anden  sagde:  „Fra  dette  øjeblik 


vil  vi  forlange  mere  af  os  selv.  Først 
og  fremmest  lærte  vi  lydighed." 
Et  ungt  menneske  sagde:  „Jeg  har 
indset  nødvendigheden  af  at  foran- 
dre mig.  Mange  af  os  unge  føler  det 
nødvendigt  at  forandre  vore  standar- 
der indenfor  musik,  påklædning, 
såvel  som  indenfor  andre  ting." 
Denne  indstilling,  denne  nye  måde 
at  betragte  tingene  på  og  denne 
store  beslutsomhed  har  i  virkelighe- 
den sine  rødder  i  det  øjeblik,  da  det 
første  gang  blev  bekendtgjort,  at  der 
skulle  holdes  en  generalkonference 
i  Stockholm.  Allerede  da  begyndte 
forberedelserne     —     både  åndeligt 


og  rent  praktisk.  I  sin  omtale  af  den 
tid,  der  gik  forud  for  konferencen 
sagde  præsident  Grant  R.  Ipsen  fra 
Den  danske  Mission:  „Mange 
hellige  bestemte  sig  til,  at  det  var 
på  tide  at  forberede  sig,  men  at 
det  vigtigste  dog  var  den  åndelige 
forberedelse.  ,Jeg  ønsker  at  være 
parat  rent  åndeligt  til  at  modtage 
profetens  budskab',  var  en  kommen- 
tar, jeg  hørte  mange  gange." 
Man  kan  forstå,  hvilket  omfang  den 
åndelige  forberedelse  havde,  når 
man  ser,  hvordan  antallet  af  tempel- 
besøg voksede  betydeligt  før  kon- 
ferencen. Normalt  har  hver  mission 

adskillige  tempelsessioner  i  løbet  af 
sommeren.  Men  i  år  mente  man  ikke 
det  var  nødvendigt,  da  det  formo- 
dedes, at  mange  ville  foretrække  at 
bruge  deres  penge  på  at  rejse  til 
konferencen  i  stedet  for.  Men  antal- 
let af  tempelbesøg  voksede  i  måne- 
derne før  konferencen  i  stedet  for. 
Ja,  faktisk  blev  det  fordoblet  visse 
steder. 

Disse  åndelige  anstrengelser  blev 
da  også  rigeligt  belønnet.  Præsi- 
dent Kimball  holdt  5  taler,  idet  han 
opmuntrede  de  hellige  til  at  holde 
alle  budene  og  til  at  opbygge  kir- 
ken i  deres  respektive  lande.  Den 
danske  stav  var  lige  blevet  organise- 
ret i  juni  måned,  og  de  hellige  var 
især  modtagelige  for  præsident  Kim- 
balls  udfordring  til  at  gå  ud  og  prædi- 
ke evangeliet  til  deres  næste  og  til 
at  opbygge  kirken,  så  der  kunne 
oprettes  mange  flere  stave  i  de 
nordiske  lande. 

Temaet,  at  opbygge  nye  stave,  blev 
især  understreget  ved  et  uforglem- 
meligt præstedømmemøde  søndag 
morgen.  ,,l  kan  opbygge  kirken," 
sagde  præsident  Kimball,  ,,l  kan  få 
flere  stave  —  Er  der  nogen  grund 
til,  at  I  ikke  skulle  kunne  have  et 
tempel  i  Skandinavien  eller  Finland 
eller  i  alle  disse  lande?  Ville  I  benytte 
jer  af  et  sådant  tempel?  ...  Ville  I 
hjælpe  til  med  at  bygge  det?  ...  Det 
er  alt  sammen  muligt  ...  Men  nor- 


malt bygger  vi  ikke  et  tempel  i  en 
mission.  Vi  venter  til  der  er  stave." 
Det  var  sådanne  stærke,  åndelige 
ord,  de  hellige  havde  forberedt  sig  til 
at  høre,  og  derfor  havde  de  rejst  så 
mange  kilometre.  De  havde  aflyst 
deres  ferier,  haft  ekstraarbejde  og 
omhyggeligt  sparet  op. 
Komiteen,  der  skulle  planlægge 
konferencen,  arbejdede  utrætteligt  i 
uger  og  dage,  for  at  de  hellige  kunne 
få  denne  store  oplevelse.  En  sådan 
konference  kræver  kolossalt  megen 
forberedelse.  Der  skal  træffes 
mange  beslutninger  og  træffes 
mange  forskellige  aftaler,  lige  fra  at 
sørge  for,  at  der  bliver  lavet  små 
emblemer  til  dørvogterne.  Der  blev 
dannet  underkomiteer,  som  under 
bror  Cai-Aage  Johanssons  kyndige 
ledelse  sørgede  for  diverse  former 
for  udstyr,  værtinder,  information, 
fremstilling  af  kortskitser,  transport, 
logi,  kontrakter,  bespisning,  nød- 
hjælp, musik  og  det  kulturelle 
arrangement. 

Visse  af  disse  underkomiteers  ar- 
bejdsbyrder var  ganske  simpelt 
enorme.  Det  var  for  eksempel  logi- 
komiteens mål  at  sørge  for,  at 
,, ingen  kom  til  konferencen  uden  at 
vide,  hvor  han  skulle  sove,  uden 
at  have  adressen  og  at  vide,  hvor- 
dan han  skulle  komme  derhen."  Med 
en  beregnet  tilstrømning  på  næsten 
5000  mennesker  var  dette  ikke  nogen 


lille  opgave,  især  ikke  når  man  tager 
i  betragtning,  hvor  mange  forand- 
ringer, der  indtraf,  hvor  mange  afbud 
og  hvor  mange  sene  tilmeldinger. 
Andre  komiteer  arbejdede  i  det 
stille,  men  det  krævede,  at  alle  gjor- 
de en  indsats,  hvis  konferencen 
skulle  blive  en  succes. 
En  komité,  hvis  resultat  især  var 
synligt  var  den,  der  organiserede  det 
kulturelle  arrangement  fredag  aften 
—  festspillet.  Mere  end  400  men- 
nesker optrådte  ved  denne  lejlighed, 
klædt  i  nationaldragter.  De  optrådte 
med  sang,  musik  og  danse  fra  deres 
respektive  lande.  Det  var  en  bevæ- 
gende og  dejlig  aften  og  en  vidun- 
derlig måde  at  begynde  konference- 
aktiviteterne på. 

Programmet  begyndte  med  at  84 
fanebærere  kom  ind  i  salen  med 
flag  fra  de  4  deltagende  nationer. 
Da  hver  lands  nationalsang  var 
blevet  sunget,  viste  de  forskellige 
grupper  eksempler  på  deres  kultur 
gennem  musik,  dans  og  sang. 
Denne  optræden  var  vikelig  første 
klasses,  og  når  man  vidste  lidt 
om  de  forberedelser,  der  var  gået 
forud,  måtte  man  virkelig  lade  sig 
forbløffe. 

Prøver  på  festspillet  var  foregået  i 
det  små  ude  i  grenene  og  distrik- 
terne i  alle  de  nordiske  lande.  Dette 
var  faktisk  endnu  en  underfuld  side 
ved  konferencen,  for  da  det  hele  blev 

sat  sammen,  passede  alting  perfekt 
ind  i  hinanden. 

En  instrumentalgruppe  som  bestod 
af  musikere  fra  en  hel  mission. 
Nogle  var  professionelle;  andre 
havde  kun  spillet  nogle  få  år.  Nogle 
af  dem  spillede  kun  efter  noder; 
andre  spillede  efter  gehør.  Man 
havde  fundet  frem  til  en  professionel 
musiker,  der  kunne  bearbejde  ud- 
sættelsen af  de  stykker,  der  skulle 
spilles,  således  at  det  ikke  blev  alt 
for  vanskeligt,  men  dog  lød  profes- 
sionelt. (Han  ønskede  ikke  noget 
for  sit  arbejde.)  Gruppen  havde  brug 
for  en,  der  kunne  spille  bas,  men 
kunne  ikke  finde  nogen,  derfor  valg- 
te de  en  dygtig  ung  mand  og  ord- 
nede det  sådan,  at  han  kunne  modta- 
ge gratis  undervisning  af  en  profes- 
sionel musiker,  der  spillede  bas  i  det 
lokale  symfoniorkester.  Han  øvede 
og  øvede,  ja,  han  var  endda  med  til 
orkestrets  prøver.  Da  tiden  for  kon- 
ferencen nærmede  sig,  var  der  en 
af  musikerne  i  orkestret,  der  lånte 
ham  en  meget  kostbar  bue,  som  var 
mange  hundreder  kroner  værd. 
Denne  særlige  musikgruppe  var 
kun  i  stand  til  at  øve  sammen  to 
gange  før  konferencen.  Og  alligevel 
spillede  de  overmåde  smukt.  De 
havde  bedt  inderligt  og  arbejdet 
hårdt,  og  Herren  havde  hjulpet  dem. 
Der  kunne  fortælles  lignende  histo- 
rier om  mange  af  de  andre  grupper, 


som  optrådte.  De  arbejdede  hårdt  og 
rejste  langvejs  for  blot  at  gennem- 
føre nogle  få  prøver.  Og  Herren  vel- 
signede deres  anstrengelser. 
Men  hvor  godt  de  enkelte  grupper 
end  klarede  sig,  så  var  det  dog  fi- 
nalen, der  indbragte  det  største 
bifald  og  opfordringer  til  da  capo. 
Det  nummer,  der  blev  opført,  var 
Edvard  Griegs:  ,, Landkending." 
Bror  Reid  H.  Johnson,  som  er  De 
Tolvs  regionalrepræsentant  for 
Sverige,  var  coordinator  for  kon- 
ferencen. Hans  kommentar  lød: 
„Når  jeg  forestillede  mig  det  kul- 
turelle program,  kunne  jeg  ikke 
tænke  mig  noget  andet  som  fina- 
len." Skønt  han  ikke  havde  talt  med 
komitéen  om  dette,  så  havde  de 
dog  alligevel  berammet  Landkending 
til  at  være  sidste  nummer,  da  de 
afleverede  deres  forslag.  Så  opdage- 
de man,  at  nordmændene  allerede 
var  begyndt  at  opbygge  deres 
forestilling  over  dette  tema.  Men  da 
de  hørte  om  den  inspiration,  man 
havde  fået  på  begge  sider  af  havet, 
så  opgav  de  uselvisk  denne  idé 
og  begyndte  at  arbejde  på  et  nyt 
program. 

Ramm  Arveseter,  den  73-årige  nord- 
mand, der  dirigerede  finalen,  talte 
om  betydningen  af  denne  oplevelse: 
,,De,  som  ikke  har  levet  blandt  os,  vil 
ikke  kunne  forstå,  hvad  det  betød  at 
synge    sammen    på    denne    måde. 


Forstår  I,  nogle  gange  kan  der 
forekomme  misundelse  nationerne 
imellem,  selv  inden  for  kirken.  Men 
dette  har  bragt  os  sammen,  særligt 
vore  unge  mennesker.  Jeg  har  hørt 
mange  af  dem  sige,  hvor  vidunder- 
lig, de  syntes,  at  denne  følelse  af 
fællesskab  var.  Nu  har  vi  en  sand 
samhørighedens  ånd,  vi  ved,  at  vi 
kan  arbejde  sammen  og  nå  hvilket 
mål,  det  skal  være.  Det  er  ingen 
lille  gave,  denne  følelse  af  sam- 
hørighed." 

Denne  samhørighed  dominerede 
hele  konferencen,  hvor  de  hellige  fra 
4  forskellige  lande  sad  side  ved 
side  og  nød  godt  af  den  samme 
Ånd,  selvom  de  hørte  talerne  på 
forskellige  sprog.  Der  blev  holdt  36 
taler  under  konferencen,  som  alle 
sammen  blev  oversat  til  fire  sprog; 
det  svarer  til  144  taler.  Der  var  brug 
for  60  tolke  til  denne  opgave.  Deres 
oversættelse  gik  ud  til  tilhørerne  via 
de  ledninger,  der  var  udspændt  over 
deres  hoveder,  og  hver  enkelt  kunne 
så  høre  oversættelsen  i  en  lille 
transportabel  hovedtelefon.  På 
denne  måde  kunne  en  nordmand, 
ligegyldigt  hvor  i  salen  han  sad, 
høre  talen  på  sit  eget  sprog  ved 
at  vælge  den  rigtige  kanal.  Ved  siden 
af  ham  sad  der  måske  en  finne, 
en  dansker  eller  en  svensker,  der 
lyttede  til  sit  eget  sprog  på  en  anden 
kanal. 

Selvfølgelig  er  alt  dette  kun  biting. 
Det  vigtigste  ved  konferencen  var, 
at  de,  der  overværede  den,  modtog 
den  inspiration  og  den  opbyggelse, 
som  de  var  parat  til  at  modtage. 
Foruden  præsident  Kimball  og 
præsident  Tanner  fra  Det  første 
Præsidentskab,  var  der  10  andre 
repræsentanter  for  generalautorite- 
terne til  stede.  Præsident  Ezra  Taft 
Benson  og  ældste  Howard  W. 
Hunter,  Boyd  K.  Packer  og  Bruce 
R.  McConkie  var  til  stede  som  re- 
præsentanter for  De  tolvs  Råd.  Af 
assistenter  til  De  tolvs  Råd  var  der 
ældsteme  Bernard  P.  Brockbank, 
James  E.  Faust,  J.  Thomas  Fyans 
og  Neal  A.  Maxwell.  Også  ældste 
A.  Theodore  Tuttle  fra  De  halvfjerds 
første  Råd  og  biskop  Vaughn  J. 
Featherstone  fra  Det  præsiderende 
Biskopråd  var  til  stede.  Alle  disse 
brødre  holdt  inspirerende  taler, 
som  skulle  opmuntre  og  belære 
de  hellige. 

De,  som  var  til  stede  ved  foræl- 
dresessionen  lørdag  aften,  hørte 
præsident  Kimball  tale  om  den  vok- 
sende ondskab  i  verden  og  under- 
strege betydningen  af  hjemmelære- 
rarbejdet  og  hjem meaftensprog ram- 
met. „Fædrene  må  undervise  bør- 
nene lige  fra  de  tidlige  år;  det  er 
noget  ganske  fundamentalt,  for 
sådan  har  Herren  forordret  det  ... 
Herren  har  givet ...  et  program  (som), 
hvis   det   følges,    kan   gøre   verden 


psykisk  sund,  og  som  kan  styrke 
familielivet  og  familiesammenhol- 
det. Det  genindsætter  faderen  som 
familiens  leder,  den  position,  som 
han  vitterlig  bør  indtage  i  familien, 
det  bringer  moderen  tilbage  fra 
erhvervsarbejdet  udenfor  hjemmet 
og  redder  børnene  fra  kun  at  tænke 
på  at  more  sig  og  derigennem 
at  blive  ødelagt." 

For  ungdommen,  der  ligeledes  sam- 
ledes til  et  møde  lørdag  aften,  beret- 
tede præsident  Kimball  en  historie 
om  sin  egen  ungdom.  Han  fortalte, 
hvordan  han  havde  besluttet  sig  til 
at  holde  budene  og  ikke  falde  fra 
troen.  Han  opfordrede  de  unge  til 
også  at  sætte  sig  den  slags  mål, 
således  at  de  allerede  havde  gjort 
op  med  sig  selv,  hvad  de  ville  gøre, 
når  de  engang  kom  i  fristelse. 
Præsident  Tanner  fortalte  ved  mødet 
lørdag  aften  de  forsamlede  forældre 
om  betydningen  af,  at  forældrene 
er  et  godt  eksempel  og  om  nødven- 
digheden af  at  opstille  visse  restrik- 
tioner for  børnene.  „Intet  er  efter 
min  mening  mere  vidunderligt  end 
et  hjem,  hvor  manden  efterlever 
sin  religion  og  ærer  sit  præste- 
dømme, hvor  hustruen  støtter  ham 
på  enhver  måde,  hvor  alt  ånder 
kærlighed  og  harmoni,  hvor  de 
sammen  opdrager  retfærdige 
sønner  og  døtre,  som  de  kan  føre 
med  sig  tilbage  til  deres  himmelske 
Faders  nærhed." 


Under  præstedømmelederskabsmø- 
det  søndag  morgen  gav  præsident 
Tanner  tilhørerne  værdifulde  belæ- 
ringer med  hensyn  til  at  foretage 
interviews.  Under  hovedmødet,  der 
fulgte  derpå,  talte  han  om  kirkens 
vækst  siden  den  organiseredes  i 
1830.  Han  lagde  især  vægt  på  det 
ansvar,  vi  har  for  at  missionere, 
hvad  der  i  det  hele  taget  var  et 
fremtrædende  emne  på  konferen- 
cen: „Alle  mennesker  verden  over, 
som  kalder  sig  kristne,  og  som  tror 
på  Kristus,  må  da  ønske  at  tilhøre 
hans  kirke  ...  Som  medlemmer  af 
kirken  er  det  vort  ansvar,  hvor  vi 
end  bor,  at  give  enhver  mulighed  for 
at  få  del  i  kirken  og  i  Herrens  lær- 
domme, så  de,  der  hører  hvad  vi  har 
at  sige,  ikke  kan  være  i  tvivl." 
Under  mødet  søndag  eftermiddag 
begyndte  præsident  Benson  at  for- 
tælle om  sine  oplevelser  blandt  de 
europæiske  hellige  umiddelbart 
efter  2.  verdenskrigs  ødelæggelser. 
Han  talte  om  sin  store  kærlighed 
til  folket,  og  om  hvorledes  det  var 
tydeligt,  at  Herren  havde  haft  en 
hånd  med  i  kirkens  historie  i  Skan- 
dinavien. Efter  at  have  opmuntret  de 
hellige  til  at  efterleve  alle  budene 
bar  han  sit  højtidelige  vidnesbyrd  og 
advarede  nationernes  ledere,  idet 
han  erklærede:  ,,at  Herren  har 
oprettet  sit  sidste  dages  rige  på 
jorden  ...  for  at  forberede  Kristi 
andet   komme    ...    Som   en   ydmyg 

Herrens  tjener  opfordrer  jeg   natio- 
nernes ledere  til  at  ydmyge  sig  for 
Gud,    til    at    søge    inspiration    fra 
ham  og  bede  ham  om  vejledning. 
Jeg    opfordrer    såvel     ledere    som 
folkene  til  at  omvende  sig  fra  deres 
ondskab  ...  Hvis  I  nægter  at  gøre 
dette  ...  vil  den  forfærdelige  dom 
og    de    ulykker,    der    er    lovet    de 
onde,  komme  over  jer." 
Ånden  forstærkedes  stadig  gennem 
alle  sessionerne,  efterhånden   som 
vi  hørte  ikke  blot  fra  generalautori- 
teterne, men  også  fra  deres  regiona- 
le  repræsentanter,   fra   rådgivere    i 
missionerne  og  fra  udvalgte  foræl- 
dre-  og    ungdomsledere.    Også   de 
store  kor,  som  de  deltagende  lande 
havde  arrangeret,  bidrog  i  høj  grad 
til  konferencens  åndelighed. 
Og  da  det  sidste  møde  var  ved  at 
være  forbi,  rejste  præsident  Kimball 
sig  endnu  engang  for  at  tale  til  de 
hellige.  Han  opsummerede  kort  de 
taler,       som       generalautoriteterne 
havde   holdt   uner   konferencen    og 
samstemmede  i,  hvad  de  havde  sagt. 
„Det  har  været  en  vidunderlig  kon- 
ference.   Jeg    håber,    aldrig    vi    vil 
glemme  denne  konference." 
Endnu  engang  talte  præsident  Kim- 
ball over  det  tema,  der  gik  igennem 
hele  konferencen    —    vore  missio- 
nærforpligtelser. Han  omtalte,  hvor- 
dan kirken  var  vokset  i  begyndelsen 
af  denne  uddeling,  og   hvordan  de 
første  missionærer  gik  rundt  til  folk 
og   dem,    der    boede    i    nærheden. 
Så    sagde    han    til    dem,    der    var 
forsamlede:   ,,l  4000,  der  er  her  til 
stede,   kan    udrette   mere   end   alle 
de  missionærer,  som  vi  kan  sende 
over  til   jer  fra   U.S.A.    ...    Vi    har 
lyset,  vi  har  sandheden,  ja,  vi   har 
alt,  hvad  vi  behøver  for  at  oplyse  ver- 
den omkring  os.  Vi  må  ikke  sætte 
vore  lys  under  en  skæppe.  Gud  vil 
holde  os  ansvarlige  for  dem,   som 
vi  kunne  have  frelst,  hvis  vi  havde 
gjort  vor  pligt." 

Foruden  at  belære  de  hellige,  ned- 
bad præsident  Kimball  også  vor 
himmelske  Faders  velsignelser  over 
os.  Han  nævnede  dem,  hvis  kamp 
undertiden  er  såre  ensom:  „Nogle 
gange  står  et  menneske  helt  alene 


i  en  familie  som  et  vidne  for  Kristus 
...  Gud  velsigne  den,  som  er  tro- 
fast, selvom  han  er  alene." 
Efter  en  bemærkning  om,  at  „det  er 
svært  at  sige  farvel"  bar  præsident 
Kimball  endnu  engang  sit  vidnes- 
byrd: „Dette  er  Guds  værk."  Og 
endnu  engang  nedbad  han  him- 
melens velsignelse  over  de  skan- 
dinaviske hellige. 

Det  var  virkelig  svært  at  sige 'farvel. 
Og  efter  slutningssalmen   og   bøn- 
nen   forblev    de    hellige    på    deres 
pladser  og  sang:  „Hav  tak  for  pro- 
feten,  du    sendte,"   og    „Gud   vær 
med  dig,  til  vi  ses  igen."  Da  menig- 
heden derefter  forlod  salen,  var  der 
tårer  i   manges   øjne.   Tårerne  ville 
snart  tørre,   men   mindet  om    kon- 
ferencen vil   ikke  blegne.   De,  som 
overværede  den,  har  fået  en  fornyet 
styrke  og  beslutsomhed  og  en  viden 
om,  at  de  ikke  er  alene. 
Bagefter  var  der  en  bror,  der  sagde: 
„Vi  kommer  fra  små  grene    —    30 
til  80  medlemmer.  Ved  I,  hvad  det 
betyder  at  sidde  og  se  på  4000  med- 
lemmer af  kirken,  som  alle  sammen 
kommer  fra  vor  egen  del  af  verden? 
Især  for  ungdommen.    Herefter  vil 
vi  aldrig  igen  føle  os  alene.  Nu  har 
vi    set,    hvor   stærke   vi    i    virkelig- 
heden er.  Vi  har  intet  at  frygte." 
En  søster  sagde:  „Denne  konferen- 
ce har  betydet  mere,  end  jeg  kan 
udtrykke  i  ord     —    den   har  været 
ligeså  livgivende  som  sol  og  frisk 
luft,  som  blomster  og  regn.  Den  har 
givet  min  sjæl  liv." 
Et   andet   medlem   sagde:    „Vi   har 
meget  arbejde  at  udføre,  har  vi  ikke 
også?  Herren  vil   bestemt  velsigne 
os,  så  vi  kan  udføre  det." 
Det  er  der  ingen  tvivl  om,  at  han  vil, 
for    de    skandinaviske    hellige    har 
stor   magt,    og    der   findes    stadig 
mange  udvalgte  i  de  nordiske  lande, 
som    stadig    skal    høre    evangeliet 
forkyndt. 

I  kirkens  første  dage  var  der  tusin- 
der af  stærke  og  trofaste  hellige  fra 
de  skandinaviske  lande,  der  drog  til 
Utah  for  der  at  opbygge  og  styrke 
kirken.  Derfor  var  det  kun  rimeligt, 
at  de  skandinaviske  hellige  skulle 
velsignes    med    en    områdegeneral- 


konference. Og  nu  vil  deres  styrke, 
og  Ånden  som  er  forblevet  i  de 
nordiske  lande,  vokse  og  gro  i  takt 
med,  at  de  efterlever  de  belæringer, 
som  de  modtog  fra  Herrens  tjene- 
re. Nej,  Danmark,  Finland,  Norge  og 
Sverige  vil  ikke  være  til  at  kende 
igen.  O 


Gå  den  snævre  sti 

Hvis  samvittigheden  siger  til  mig, 
at  det  er  det  rigtige  at  gå  ad  en 
bestemt  linie,  er  jeg  ikke  sand  imod 
mig  selv,  hvis  jeg  ikke  følger  den. 
Åh,  jeg  ved  at  vi  bliver  behersket  af 
vore  svagheder  og  af  ydre  påvirk- 
ninger, men  det  er  vor  pligt  at 
vandre  ad  den  lige  og  snævre  sti, 
når  vi  skal  udføre  alle  vore  pligter! 
Hver  gang  vi  har  en  mulighed  og 
undlader  at  leve  op  til  den  sandhed, 
som  ligger  i  os,  hver  gang  vi  und- 
lader at  udtrykke  en  god  tanke, 
hver  gang  vi  undlader  at  udføre  en 
god  gerning,  svækker  vi  os  selv 
og  gør  det  vanskeligere  at  udtrykke 
den  tanke  eller  udføre  den  gerning  i 
fremtiden.  Hver  gang  vi  udføreren 
god  gerning,  hver  gang  vi  giver 
udtryk  for  en  ædel  følelse,  gør  vi 
det  lettere  at  udføre  den  gerning 
eller  give  udtryk  for  den  følelse  en 
anden  gang. 

Gud  har  velsignet  os  med  kundskab 
om  sandheden;  men  kundskab  om 
sandheden  er  ikke  nok,  medmindre 
man  giver  udtryk  for  den,  medmindre 
den  bringer  andre  til  samme  kund- 
skab. Ansvaret  for  at  forkynde 
evangeliet  og  bringe  lykke  til  verden 
bør  hvile  på  hvert  enkelt  medlem  af 
kirken!  Hvis  hvert  medlem  varen 
missionær  og  bragte  dette  budskab 
om  lykke  til  andre,  hvilket  vidunder- 
ligt missionærsystem  ville  vi  så  ikke 
have,  og  hvilke  strålende  sandheder 
kunne  vi  da  ikke  bringe  til  andre! 

David  O.  McKay 

„Hvordan  kan  jeg  bedst  lære  mine 
børn  at  respektere  andre,  deriblandt 
de  autoriteter,  der  står  over  dem?" 


Darnel  Zollinger,  lærer  i  børneopdra- 
gelse, Brigham  Young  universitetet: 
Nøglen  til  at  lære  vore  børn  at 
respektere  andre  er  at  gøre  sig  klart, 
at  en  sådan  respekt  i  virkeligheden 
bedst  dannes  gennem  selvrespekt. 
Vi  må  undervise  børnene  ved  vort 
eksempel  og  ved  at  vise  dem,  at  vi 
respekterer  dem  som  vore  børn  og 
som  vore  evige  brødre  og  søstre. 
Lad  mig  nævne  nogle  måder,  hvorpå 
vi  kan  anvende  princippet  om 
respekt. 

1 .  Lyt  til  jeres  børn.  Når  et  barn  kom- 
mer for  at  fortælle  jer  et  eller  andet, 
så  hør  godt  efter.  Hvis  I  bliver  nødt 
til  at  afbryde  barnet  fordi  der  er 
noget  andet,  I  skal,  så  må  I  ikke  bare 
gå  uden  videre.  Forklar,  at  I  bliver 
nødt  til  at  gå  og  bed  barnet  fortælle 
færdig  på  et  senere  tidspunkt. 
Lad  barnet  forstå,  at  I  respekterer 
det,  som  det  ønsker  at  sige  til  jer. 


2.  Vis,  at  I  har  tiltro  til  barnets  evner 
og  giv  det  virkelig  ansvar.  Når  I 
engang  har  overladt  barnet  et  hverv, 
så  lad  det  også  udføre  det,  selvom 
det  varer  lidt  længere  eller  måske 
ikke  bliver  gjort  så  godt,  som  I  kunne 
ønske.  Hvis  I  beder  jeres  datter  om 
at  lave  middagsmaden,  og  kartofler- 
ne brænder  på,  så  giv  hende  tid  til  at 
gøre  skaden  god  igen;  lad  være  med 
at  komme  farende  for  på  denne  måde 
at  underminere  hendes  tiltro  til  egne 
evner. 

3.  Bed  jeres  børn  om  råd  og  spørg 
dem  om  deres  mening.  Dette  giver 
dem  en  fornemmelse  af,  at  det  har 
betydning,  hvad  de  mener.  Hvis  I 
beder  om  et  råd  —  om  hvilken 
vej  der  er  den  hurtigste  hjem,  om 
hvad  I  skal  plante  i  haven,  eller  hvad  I 
skal  have  til  middag  —  så  følg 
også  rådet. 

4.  Giv  jer  tid  til  at  forklare  de  regler 
og  standarder  for  opførsel,  som  I  for- 
venter, at  de  skal  efterleve.  Barnet 
kan  ikke  tidligt  nok  komme  til  for- 
ståelse af  årsag  og  virkning  her  i 
livet.  Børn  har  behov  for  at  kende 
deres  grænser,  således  at  de  kan 
udvikle  sig  ved  at  bruge  deres  hand- 
lefrihed indenfor  de  grænser,  som 
I  og  andre  har  afstukket  for  dem. 
Hvis  forældrene  normalt  gør  sig  den 
ulejlighed  at  forklare  baggrunden 
for  de  forskellige  regler,  så  vil  det 
være  nemmere  for  barnet,  når  det  en 
dag  er  nødt  til  at  handle  i  „blind 
lydighed". 

5.  Indrøm  jeres  egne  fejltagelser.  Det 
er  forkert  at  tro,  at  børnene  ikke 
vil  respektere  jer,  hvis  I  indrømmer, 
at  I  kan  tage  fejl.  Det  omvendte  er 
ofte  tilfældet. 

6.  Vis,  at  I  selv  respekterer  autorite- 
terne. Kritiser  ikke  dem,  der  har 
ledende  stillinger.  Hvis  jeres  børn 
kommer  hjem  og  klager  over  biskop- 
pen eller  søndagsskolelæreren,   så 


prøv  at  finde  et  logisk  svar  til 
børnenes  kritik,  der  hverken  forklej- 
ner børnene,  biskoppen  eller  søn- 
dagsskolelæreren. 
Dette  er  blot  nogle  få  måder,  hvorpå 
I  kan  opbygge  jeres  barns  selvre- 
spekt, men  det  vil  være  en  god 
begyndelse.  Hvis  et  barn  ved,  at  det 
bliver  elsket  og  respekteret,  er  det 
langt  mere  tilbøjeligt  til  at  genspejle 
denne  kærlighed  og  respekt. 


„Blev  der  indviet  en   tempelgrund 
ved  Adam-ondi-Ahman?" 

(L&P78:15) 


Dr.  Lelånd  Gentry,  pensumspecia- 
list, afdelingen  for  seminarer: 
Adam-ondi-Ahman  er  blevet  identifi- 
ceret som  det  område,  hvor  Adam 
igen  vil  præsidere  over  sine  efter- 
kommere, og  som  det  ruinområde, 
de  første  af  kirkens  ledere  identifice- 
rede som  adamske  og  nephitiske 
gudealtre. 
Der  er  ingen  tvivl  om,  at  de  hellige, 

De  tre  gaver 

AF  ELLEN  EARNHARDT  MORRISON 


Da  Jesus  blev  født  i  Betlehem  var  englene  og 
hyrderne  de  første,  der  besøgte  ham.  Men  senere 
ankom  de  vise  mænd,  der  havde  fulgt  hans  stjerne 
langt  borte  fra.  I  Bibelen  står  der,  at  de  bragte 
ham  tre  gaver:  guld,  myrra  og  røgelse. 
Alle  ved,  hvad  guld  er.  Vi  har  allesammen  set 
dette  kostbare  gullige  metal.  Det  bruges  i  mange 
dele  af  verden  til  mønter,  smykker  og  andre  værdi- 
fulde ting. 

Men  hvad  med  røgelse  og  myrra?  Hvad  var  det, 
der  gjorde  disse  ting  så  kostbare? 
Disse  to  ting  ligner  hinanden  og  nævnes  ofte  i 
Bibelen.  De  kommer  fra  træer  og  bruges  begge 
som  en  slags  parfume  til  balsamering  og  til  frem- 
stilling af  salvelsesolie. 

Røgelse  er  duftende  harpiks  fra  tre  forskellige 
store  træarter.  De  gror  stadigvæk  i  det  sydlige 
Arabien,  i  Sumaliland,  Etiopien,  Indien  og  på  De 
ostindiske  Øer.  Man  får  harpiksen  ved  at  skære  i 
træer,  hvorefter  man  kan  tappe  harpiksen.  Det 
sælges  i  små,  stivnede  dråber,  som  er  det  vigtigste, 
når  man  fremstiller  røgelse.  Hebræerne  i  bibelsk 
tid  har  sikkert  fået  deres  røgelse  som  betaling 
for  de  varer,  de  solgte;  det  var  med  andre  ord  en 
stor  kostbarhed  for  dem . 


Myrra,  som  kommer  fra  det  østlige  Afrika  og  det 
sydlige  Arabien,  er  harpiks  fra  en  helt  anden  træ- 
sort —  et  lavt,  buskagtigt  træ  med  torne. 
Barken  og  veddet  fra  dette  træ  er  stærkt  duftende, 
og  harpisken  kommer  frem  uden  at  man  behøver 
at  gøre  noget  for  det.  I  bibelsk  tid  brugte  man  den 
som  medicin  og  som  et  rensende  middel.  Også 
dette  produkt  kom  til  Det  hellige  Land  ad  handel- 
svejen. 

De  gamle  egyptere,  grækere  og  romere  kendte 
den  duftende  myrra  og  brændte  den  i  deres 
templer.  Folk  i  orienten  bruger  den  stadig  som 
røgelse  til  at  brænde,  som  medicin  og  parfume. 
Harpiksen,  som  i  dag  sælges  til  producenterne 
i  gule  eller  rødbrune  ,, dråber",  bruges  til  at  give 
parfume  og  røgelsepinde  deres  stærke  duft. 
De  vise  mænd  rejste  meget  langt,  helt  fra  østen, 
for  at  se  det  hellige  Barn,  og  de  ønskede  ikke 
at  komme  tomhændede.  Så  hvilken  mere  passende 
gave  kunne  de  vælge  til  ham  end  guld,  røgelse  og 
myrra,  to  duftende  stoffer,  som  var  særdeles  kost- 
bare i  handelen,  og  som  i  de  bibelske  lande  blev 
anset  for  meget  værdifulde. 


Illustreret  af  Judy  Capener 

Et  julebudskab  til 
kirkens  børn  i  hele  verden 

FRA  DET  FØRSTE  PRÆSIDENTSKAB 


Nu  er  det  snart  jul  igen  —  jul,  denne  dejlige  tid 
på  året,  hvor  alle  tænker  på  at  give  og  modtage 
gaver. 

Når  jeres  øjne  stråler  af  spænding  ved  tanken  om 
denne  dejlige  tid,  og  når  I  synger  de  dejlige  julesal- 
mer, så  husk  på  den  smukke  historie  om  Jesus- 
barnet,  som  blev  født  i  en  fattig  krybbe  i  Betlehem, 
medens  hyrderne  vogtede  deres  flokke  på  Judæas 
sletter.  Dette  var  Guds  gave  til  verden. 
Da  engelen  Gabriel  første  gang  besøgte  den  unge 
Maria  i  Nayaret,  fortalte  han  hende,  at  hun  var 
blevet  udvalgt  til  at  føde  Guds  Søn,  og  hun  skulle 
kalde  ham  Jesus,  hvilket  betyder  Frelser. 
Gennem  tiderne  er  Jesus  blevet  kendt  ved  mange 
navne,  der  fortæller  os  om  hans  store  værk.  Heri- 
blandt Kristus,  Guds  Hellige,  Messias,  Forsoner, 
Immanuel,  Guds  Søn,  Mester,  og  naturligvis 
Frelser.  På  denne  årstid  fejrer  vi  Jesus-barnets 
mirakuløse  fødsel.  Når  I  tænker  på  gaver  i  år,  håber 
vi,  at  I  vil  tænke  på  betydningen  af  disse  navne, 
som  de,  som  har  kendt  og  elsket  Jesus,  har  givet 
ham.  Så  vil  I  blive  mindet  om  denne  dags  særlige 
velsignelser. 

Nogle  få  kilometer  fra  Betlehem,  hvor  Jesus 
blev  født,  ligger  byen  Jerusalem,  hvor  han  døde 
for  os.  Det  sidste  her  er  også  en  del  af  juleevan- 
geliet. 


Jesus  gav  ikke  blot  sit  liv,  men  han  gav  os  også 
evangeliet.  Og  evangeliet  er  en  gave,  som  han  frit 
har  givet  hele  verden.  Men  ligesom  en  gave  ikke 
er  ret  meget  værd  for  os,  hvis  vi  lægger  den  på  en 
hylde  og  aldrig  bruger  den,  på  samme  måde  kan 
evangeliets  fylde  kun  give  os  virkelig  stor  glæde, 
hvis  vi  forstår  dets  budskab  om  håb,  og  hvis  vi 
med  glæde  efterlever  dets  lære. 
I  kan  gøre  evangeliet  til  en  vidunderlig  del  af  jeres 
liv  ved  at  høre  efter  jeres  forældre  og  adlyde  dem, 
ved  at  takke  vor  himmelske  Fader  for  alle  hans 
velsignelser,  og  ved  at  vise  ham  jeres  kærlighed 
idet  I  gøre,  hvad  I  kan  for  andre  og  deler,  hvad  I  har 
'med  dem,  året  igennem. 

Når  I  gør  det,  så  gi'r  også  I,  selvom  det  er  i  mindre 
målestok,  den  størst  mulige  gave  —  I  giver  jer 
selv.  Og  når  I  gør  det,  så  vil  juleånden  gløde  og 
vokse  i  jeres  hjerter,  længe  efter  at  de  nye  julegaver 
og  julespil  er  holdt  op  med  at  være  spændende 
mere. 

Lige  meget  hvor  i  verden,  I  bor,  så  giver  vi  jer  nu  her 
til  jul  og  altid  —  vor  velsignelse.  Hver  eneste  en 
af  jer  er  noget  ganske  særligt  i  vore  øjne,  og  vi  ved, 
at  I  er  dyrebare  for  vor  himmelske  Fader  og  hans 
elskede  Søn,  hvis  fødsel,  den  første  jul  for  så 
længe  siden,  var  den  største  af  alle  gaver. 

O 

Julelyset 

AFLILLIE  D.CHAFFIN 

„Nu  er  der  kun  to  dage  til  jul,"  sagde  Harry,  idet 
han  skrabede  små  klatter  stearin  af  gulvet. 
,,Ja,  men  det  bliver  vist  en  mørk  jul  i  år,"  svarede 
lysestøberen,  William. 

Harry  var  i  lære  hos  lysestøberen.  Det  havde  stået 
sløjt  til  med  forretningen.  Da  der  var  kommet  færre 
mennesker  for  at  købe  lys,  havde  de  nu  ikke  så 
mange  penge  til  at  købe  tælle  for.  Nu  lavede  de 
kun  ca.  seks  lys  om  dagen. 

,,Bare  for  at  holde  det  vedlige  og  for  at  lære  dig 
hvordan  de  skal  laves,"  havde  William  sagt. 
Harry  så  på  William.  William  havde  været  så  ven- 
lig, at  Harry  ønskede,  at  han  kunne  gøre  et  eller 
for  at  hjælpe  ham.  Han  kunne  ikke  købe  lysene,  og 
det  William  trængte  mest  til,  var  en  eller  anden, 
der  kunne  købe  hans  lys. 

„Jeg  kan  ikke  købe  nogen  gave  til  ham",  tænkte 
Harry.  „Min  far  har  ikke  engang  råd  til  at  betale 
ham  for  min  mad.  Hvis  jeg  skal  give  ham  en  gave, 
så  må  det  være  et  eller  andet  jeg  selv  har  lavet." 
Mens  Harry  skrabede  tællen  af  gulvet,  blev  han  ved 
med  at  tænke  på  dette.  Han  kunne  bruge  den 
tælle,  han  skrabede  af  til  selv  at  lave  et  lys.  Det 
var  ganske  vist  rigtigt,  at  William  havde  lys  nok, 
men  dette  lys  skulle  være  større  og  smukkere  end 
nogen  af  de  andre  lys  i  forretningen. 
Men  så  rynkede  han  bekymret  panden.  William 
smeltede  altid  selv  tællen  igen  og  lavede  lys  af 
den.  Harry  måtte  finde  på  noget  andet. 
Da  Harry  gik  i  seng  den  aften,  tænkte  han  igen  på, 
hvad  han  skulle  finde  på  som  gave,  men  han  havde 
ikke  andre  ideer. 

Næste  morgen  var  der  ikke  brug  for  at  lave  flere 
lys,  fordi  ingen  havde  købt  nogen  dagen  i  forvejen. 
„Du  kan  få  lov  til  at  tilbringe  hele  dagen  sammen 
med  din  familie,"  sagde  William  til  ham. 

Det  var  en  mørk  og  blæsende  dag.  Da  Harry  nåede 
hjem,  var  hans  mor  ved  at  lave  tællelys. 
„Din  tælle  ligner  ikke  vores,"  sagde  Harry. 
„Jeg  har  ikke  råd  til  at  købe  tælle,"  fortalte  hans 
mor  ham.  „Jeg  var  ude  at  samle  laurbær.  Jeg  har- 
hørt,  at  de  rige  sætter  stor  pris  på  lys  af  den  myrte- 
voks, man  kan  udvinde  af  laurbærrene,  på  grund 
af  deres  grønne  voks  og  behagelige  duft." 

Så  fik  Harry  en  ide.  Han  tog  kurven  med  ud  på 
marken  med  det  samme  og  begyndte  at  samle  de 
grågrønne  bær.  Til  sidst  havde  han  kurven  fyldt  og 
gik  hjem. 

Han  hældte  bærrene  op  i  den  store  sorte  kedel, 
som  hang  over  ildstedet.  Så  hældte  han  vand  over 
dem.  Davoksen  fra  bærrene  smeltede,  tog  han  en 
øse  med  et  langt  håndtag  og  skummede  voksen 
fra  vandets  overflade  og  anbragte  det  i  en  mindre 
beholder.  Mens  han  varmede  voksen  op,  lavede 
han  en  væge  af  flettet  snor.  Han  dyppede  vægen 
igen  og  igen.  Endelig  var  alt  voksen  brugt  op  og  det 
lange  lys  var  grønt  og  tykt. 

Det  var  næsten  mørkt,  da  Harry  skyndte  sig  tilbage 
til  den  mørke  forretning.  Kun  et  eneste  lys  brændte 
bagest  i  forretningen,  hvor  William  var  ved  at  til- 
berede sin  beskedne  aftensmad.  Uden  at  sige  et 
ord  tændte  Harry  lyset  og  satte  det  i  forretnin- 
gens udstillingsvindue. 

„Jeg  er  bange  for,  at  vi  ikke  har  noget  at  spise  i 
morgen,"  sagde  William.  „Harry,  jeg  har  ikke  råd 
til  at  brænde  alle  mine  lys,  selvom  det  er  juleaften. 
Det  er  dejligt  med  så  meget  lys,  men  vi  får  ikke 
noget  at  spise  på  den  måde." 
„Selvom  vores  aftensmad  er  beskeden,  og  selvom 
der  ikke  bliver  noget  at  spise  i  morgen,  så  har  du 
alligevel  råd  til  at  brænde  det  her  lys.  Jeg  har  selv 
lavet  det  til  dig  William.  Det  har  ikke  kostet  noget 


ud  over  den  tid,  jeg  var  om  at  lave  det.  Kom  og  se 
det  lys,  jeg  har  lavet!  Jeg  ville  gerne  have  givet  dig 
meget  mere,  men  jeg  kunne  jo  ikke  købe  noget. 
Men  i  aften  kan  vi  lade  dette  lys  være  en  budbrin- 
ger til  alle  om,  at  det  er  juleaften." 
Netop  da  blev  der  banket  på  døren  og  en  mand  kom 
ind. 

„Sikken  en  smukt  lys,"  sagde  han.  „Enhver,  der 
kan  lave  en  sådant  lys,  må  virkelig  være  en  meget 
dygtig  håndværker.  Og  enhver,  der  har  råd  til  at 
købe  sådant  et  lys,  må  være  en  meget  rig  mand. 
Da  jeg  så  jeres  smukke  lys  brænde  i  vinduet, 
kom  jeg  til  at  tænke  på,  at  min  datter  jo  snart 
skal  giftes.  Jeg  havde  planlagt  at  bestille  alle 
lysene  i  en  anden  by,  fordi  jeg  ikke  vidste,  at  vi 
havde  sådan  en  god  forretning  her  i  vor  egen  by." 
Manden  greb  efter  nogle  penge  i  sin  lomme  og 
rakte  dem  til  William.  „Her  har  De  en  forudbe- 
taling. Jeg  giver  Dem  resten  af  beløbet  på  mandag 
sammen  med  de  nøjagtige  mål  lysene  skal  have. 
Jeg  skal  bruge  adskillige  hundrede  lys  til  hendes 
nye  hjem,  som  er  meget  stort.  Det  kan  være,  De  får 
nok  at  gøre  med  at  holde  hende  forsynet.  God  nat 
og  glædelig  jul,"  sagde  manden. 
„Glædelig  Jul  og  Gud  velsigne  Dem,"  svarede 
William,  idet  manden  lukkede  døren  bag  sig.  Så 
vendte  William  sig  mod  Harry:  „Du  har  brugt  din 
dag  til  at  lave  en  gave,  og  Gud  har  velsignet 
dig  og  mig  på  grund  af  denne  gave." 
„Ja,"  sagde  Harry,  da  de  lidt  senere  sad  og  spiste 
deres  enkle  aftensmad.  „Nu  får  vi  også  noget 
at  spise  i  morgen." 

„Og  nu  får  vi  travlt  med  at  lave  lys  i  mange  dage. 
Glædelig  Jul,  Harry!"  sagde  William. 
På  en  eller  anden  måde  fik  vokslysets  skær  skålen 
med  den  tynde  suppe  til  at  se  større  ud  end  før. 
„Glædelig  Jul,  Mester,"  svarede  Harry.  Q 

I  Frankrig  begynder  julen  den  6.  december.  Man 
sætter  først  hvedekorn  i  blød  og  derefter  til  spiring. 
Ifølge  tradition  vil  høstudbyttet  blive  stort  det  følgen- 
de år,  hvis  kornet  spirer  hurtigt. 
De  franske  børn  arrangerer  et  krybbespil,  som  kaldes 
creche,  i  deres  dagligstuer.  Familierne  synger  salmer 
og  julesange,  og  efter  middag  nyder  de  et  særligt 
måltid ,  der  består  af  østers  og  pølser. 
Helligtrekongers  aften  markerer  slutningen  på  juleti- 
den. Der  bages  helligtrekongerskager  med  en  bønne 
eller  en  lille  porcelainsfigur  indeni.  Den,  der  finder 
denne  ting  indeni  sit  stykke  kage  bliver  så  festens 
konge  eller  dronning. 

I  Danmark  er  det  julenissen,  som 
sørger  ekstra  godt  for  dyrene  på 
gården,  og  som  er  ophavsmanden  til 
mange  underlige  ting  inde  i  huset  ved 
juletid.  Familiens  kat  er  den  eneste, 
der  kan  se  denne  lille  mand,  som  bor 
oppe  på  loftet.  Børnene  bringer  skåle 
med  grød  og  kander  fulde  af  mælk  op 
på  loftet,  inden  de  falder  i  søvn  dagen 
før  jul.  Når  de  står  op  om  morgenen, 
ser  de,  at  maden  på  en  eller  anden 
besynderlig  måde  er  forsvundet, 
og  at  julenissen  har  lagt  gaver  til  alle. 

T3UØN  NflTftLE 

Befana  er  en  venlig,  men  laset 
gammel  heks  i  Italien,  som  rider 
fra  hus  til  hus  på  sit  kosteskaft 
helligtrekongersaften.  Hun 

efterlader  gaver  ved  kaminen  til 
de  børn,  der  har  været  søde. 
Hvis  børnene  har  været 
slemme,  efterlader  Befana  sig 
kun  bøgegrene  eller  koksaske. 

Børnene  i  Holland  stopper  rene  træsko  fulde  af 
gulerødder  og  hø  og  anbringer  dem  i  deres  vindues- 
karm sammen  med  en  skål  frisk  vand.  Disse  god- 
bidder er  til  julemandens  dejlige,  hvide  heste  juleaf- 
ten. Hvis  børnene  har  været  søde,  ser  de  julemorgen, 
at  julemanden  har  taget  høet  og  gulerødderne  og 
efterladt  små  gaver,  legetøj  og  andet  godt  i  træskoe- 
ne. Hvis  børnene  har  været  slemme,  finder  de  ikke 
andet  end  bøgegrene  i  skoene. 


HAUSKAA  JOULUA 


I  Finland  begynder  man  at  forbe- 
rede sig  til  julen  flere  uger  i  forve- 
jen. Man  laver  forsænkede  lofter  i 
stuerne  med  rammer  af  gyldne 
strå.  Fra  strående  hænger  papir- 
stjerner som  dekoration.  Også  på 
gulvet  anbringer  man  strå,  og 
børnene  sover  i  krybbel ignende 
senge,  så  de  kan  blive  mindet  om 
Kristusbarnets  fødsel. 
Familierne  besøger  deres  venner 
juleaften,  men  børnene  tigger  om 
at  komme  tidligt  hjem  igen  for  at 
se,  om  julemanden  har  lagt  nogen 
gaver  til  dem. 


FELIZ  NftVIDflB 


I  Mexico  hænger  man  pinatas  i  loftbjælker 
ved  juletid.  En  pinatas  er  en  stor  krukke, 
lavet  af  brændt  ler,  den  ligner  et  ansigt 
eller  et  dyr,  og  er  fyldt  med  frugter,  søde 
sager,  nødder  og  små  gaver.  Børnene  får 
efter  tur  bind  for  øjnene  og  prøver  at 
ramme  pinataen  med  en  lang  stav.  Når 
der  endelig  er  en,  der  får  ram  på  den,  så 
den  går  i  stykker,  farer  alle  børnene  frem 
for  at  få  del  i  indholdet.  Enhver  må  be- 
holde, hvad  han  får  fat  i.  Helligtrekon- 
gersaften anbringer  børnene  så  deres  sko 
i  vindueskarmene  eller  ved  fodenden  af 
deres  seng.  Hvis  de  har  været  søde,  ser  de 
næste  morgen,  at  deres  sko  er  blevet  fyldt 
med  gaver,  som  de  vise  mænd  har  efter- 
ladt på  deres  vej  for  at  besøge  Jesus-bar- 
net. 


KALA  HRYSTØUGHENA 

I  følge  en  gammel  tradition  i  Grækenland  laver 
mødrene  en  særlig  slags  tykke  pandekager,  medens 
børnene  undrende  ser  til.  Juletiden  bruges  til  familie- 
sammenkomster, og  ved  disse  fortælles  der  mange 
historier  og  gamle  legender.  Den  25.  december 
er  en   festdag  for  alle. 

Juletræet  —  der  Tannenbaum  —  skylder  vi  de  tyske  juletraditioner, 
ifølge  hvilke  juletræet  skal  pyntes  i  absolut  hemmelighed,  så  alle  kan  blive 
overraskede  ved  synet  af  det.  I  Tyskland  fejrer  man  jul  fra  den  6.  december 
til  den  6.  januar.  Julemanden  kommer  den  6.  december  og  giver  alle  de 
børn,  der  har  været  søde,  slik,  nødder  og  kager.  Når  træet  er  ribbet  den 
6.  januar,  går  man  ud  og  synger  ,, stjernesang".  Der  er  en,  som  går  foran 
med  en  stjerne  på  en  lang  stang,  de  andre  følger  bagefter  med  lygter  i 
hænderne.  Sådan  går  de  gennem  byen  eller  landsbyen,  mens  de  af  og  til 
standser  op  for  at  synge  en  julesang.  Disse  „stjernesangere  er  sym- 
boler for  de  vise  mænd,  som  fulgte  Betlehemsstjernen  for  at 
finde  Jesus-barnet. 


GLEDELIG  JUL 


Ifølge  de  gamle  traditioner  i  Norge  ringer  kirkeklokkerne  juleaften  for  at 
kalde  alle  til  kirken.  Den  smukke  skandinaviske  skik  med  at  huske  dyrene 
og  fuglene  overholdes  hver  jul.  Dyrene  på  bondegårdene  har  det  ekstra 
godt,  køerne  får  ekstra  meget  hø,  og  man  sætter  et  neg  op  til  fuglene  på  en 
høj  stang  midt  på  gårdspladsen.  Julemorgen  er  der  sat  neg  op  på  alle 
hustagene  og  alle  dørene,  så  fuglene  kan  spise  sig  mætte  i  julen.  Når 
familiernes  julemad  tillaves,  bliver  der  lagt  en  mandel  i  julegrøden.  Den, 
der  finder  mandelen,  får  så  mandelgaven. 


Tomte  Korjen 


Tomte  korjen  er  en  svensk  jule- 
kurv. Disse  små  papirkurve  fyldes 
med  popcorn,  slik  og  andet  godt 
og  hænges  på  juletræet.  Når 
man  så  får  besøg  juledag,  giver 
man  gæsten  en  af  disse  kurve, 
idet  man  ønsker  ham,  glædelig 
jul. 

Man  kan  lave  en  sådan  kurv  af  to 
farver  glanspapir  eller  karton,  en 
linial,  en  saks  og  en  stor  knap. 
Klip  to  stykker  karton  i  forskellig 
farve,  så  stykkerne  er  9  gange  26 
cm  lange.  Tegn  en  streg  tværs 
over  stykkerne  og  fold  dem  sam- 
men over  denne  midterlinie.  (Se 
illustration  A.)  Mål  2,5  cm  fra 
kanten  af  hvert  stykke  og  afmærk 


her.  Tegn  så  parallelle  streger 
med  1  1/2  cm  mellemrum  fra 
folden  til  afmærkningen  og  klip 
efter  disse  linier.  (Se  illustration 
B.)  Når  papiret  så  foldes  ud 
igen  har  man  syv  strimler,  som 
dog  stadig  sidder  sammen  i  hver 
ende.  Fold  papiret  sammen  igen, 
og  I  er  klar  til  at  flette.  Hold  de  to 
stykker  karton  eller  papir  mod 
hinanden.  (Se  illustration  C.) 
Begynd  nu  at  flette  ved  at  stikke 
den  farvede  strimmel  gennem 
folden  på  den  første  hvide  strim- 
mel, stik  så  den  anden  hvide 
strimmel  gennem  folden  på  den 
farvede  strimmel.  Fortsæt  tværs 
over  på  denne  måde. 
Nu  ervi  kommet  til  anden  række. 
Stik  den  første  hvide  strimmel 
igennem  folden  på  den  næste 
farvede  strimmel,  og  stik  så 
samme  farvede  strimmel  gennem 

folden  på  den  næste  hvide 
strimmel.  Fortsæt  indtil  den  an- 
den række  er  færdig. 
Gentag  disse  to  instruktioner, 
indtil  kurven  er  flettet.  (Se  illu- 
stration D.)  Skær  så  de  uflettede 
stykker  til,  idet  I  bruger  en  knap 
til  at  tegne  afmærkningerne 
efter.  (Se  illustration  E.)  Så 
klistrer  man  en  hank  på  indeni 
kurven.  Hanken  skal  være  1x23 
cm. 

skønt  de  kun  tilbragte  nogle  få 
måneder  i  Adam-ondi-Ahman,  håbe- 
de på  at  der  ville  blive  bygget  et 
tempel  i  denne  by. 

Det  bedste  bevis,  vi  har  på,  at  der 
blev  indviet  en  tempelgrund,  har  vi 
fra  ældste  Heber  C.  Kimball : 
„Medens  vi  var  der,  lagde  vi  planer 
om  en  by  på  et  højtbeliggende 
sted,  og  aftegnede,  hvor  templet 
skulle  ligge,  hvorefter  dette  stykke 
jord  blev  indviet.  Det  var  broder 
Brigham  Young,  der  udtalte  ordene, 
og  der  var  fra  300  til  500  bevæbnede 
mænd  til  stede.  Dette  stykke  jord  lå 
formodentlig  fra  75  til  150  meter  over 
Grand  Rivers  overflade,  så  man 
kunne  se  mod  øst,  vest,  syd  eller 
nord  så  langt  øjet  rakte;  det  var  et  af 
de  smukkeste  steder,  som  tænkes 
kanø"  (Citeret  af  Orson  Fø  Whitney  i 
Life  of  Heber  C.  Kimball,  side  209, 
Bookcraft  Inc.,  1967) 
Man  har  fundet  i  hvert  fald  to  land- 
kort med  planer  for  Adam-ondi- 
Ahman.  Det  første  er  en  tegning,  der 
er  lavet  udfra  det  oprindelige  over- 
sigtskort; det  viser,  at  man  har 
planlagt  blandt  andet  etstort,  offent- 
ligt torv  midt  i  byen;  men  der  er  ikke 
noget,  der  minder  om  en  tempel- 
grund. Det  andet  kort,  som  er 
kommet  for  dagens  lys  for  ganske 
nylig  blandt  nogle  gamle  papirer  i 
St.  George  Templet,  er  en  primitiv 
frihåndstegning,  der  viser  tempel- 
grunden, samt  hvor  de  første  bebyg- 
gelser og  andre  vigtige  bygninger 
var  anbragt. 

De  hellige  boede  kun  på  dette  sted 
i  nogle  få  måneder  i  1838,  for  de  blev 
tvunget  til  at  flygte  på  grund  af 
forfølgelser  fra  ikke-medlemmernes 
side.  De  nåede  kun  at  få  bygget 
nogle  ganske  få  huse,  før  de  rejste 
derfra. 

I  dag  er  området  igen  opdyrket.  Det 
ligger  i  Daviess  County,  Missouri. 


„Min  hustru  og  jeg  ønskerat  adlyde 
Herrens  befaling  om  at  betale  tiende 
fuldtud,  men  vi  er  ikke  sikre  på, 
hvilket  beløb  vi  skal  basere  vor 
udregning  af  tiende  på.  Kan  du 
hjælpe  os?" 


Biskop  Victor  L.  Brown,  kirkens 
præsiderende  biskop : 
Eftersom  vi  lærer  af  Mormons  Bog, 
at  Abraham  betalte  tiende  til  Mel- 
kisedek,  så  ved  vi  hermed,  at  man 
også  efterlevede  tiendeloven  i  de 
ældste  tider.  Denne  lov  blev  genind- 
ført i  kirken  i  denne  uddeling  gen- 
nem en  åbenbaring  til  profeten 
Joseph  Smith  i  Far  West,  Missouri, 
den  18.  juli  1838,  således  som  det 
står  optegnet  i  Lære  og  Pagter, 
afsnit  119,  vers  3-4: 
,,Og  dette  er  begyndelsen  til  mit 
folks  tiende. 

,,Og  derefter  skal  de,  som  således 
har  betalt  tiende,  betale  en  tiende- 
del af  deres  årlige  indkomst,  og 
denne  lov  skal  gælde  for  dem  evin- 
delig, for  mit  hellige  præstedøm- 
me, siger  Herren." 

Den  19.  marts  1970  sendte  Det  første 
Præsidentskab  følgende  brev  til 
stavs-  og  missionspræsidenterne, 
samt  til  biskopperne  og  grenspræsi- 


denteme  som  svar  på  spørgsmålet: 
„Hvorledes  betaler  man  korrekt 
tiende?" 

„Til  vejledning  kan  vi  meddele  jer, 
at  vi  er  fuldt  enige  om,  at  de  enkleste 
retningslinier,  der  kan  gives  om 
dette  emne,  er  de,  som  Herren  selv 
har  givet  medlemmerne  af  sin  kirke, 
nemlig  at  de  skal  betale  en  tiendedel 
af  deres  årlige  indkomst.  Ingen  har 
ret  til  at  lave  om  på  dette.  Vi  føler, 
at  hvert  eneste  medlem  af  kirken 
må  beslutte  for  sig  selv,  hvad  han 
synes,  han  skylder  Herren,  og  betale 
tiende  i  overensstemmelse  hermed." 
Ved  slutningen  af  hvert  år  er  det 
hvert  medlems  ansvar  at  gennemgå 
sin  tiendebetaling  med  biskoppen. 
Ved  denne  lejlighed  har  man  betalt 
fuldt  tiende,  delvis  tiende  er  en  sag 
mellem  den  enkelte  og  Herren. 
Biskoppen  er  blot  Herrens  tjener  og 
modtager  betalingen  og  afregner 
herfor. 

Herren  har  lovet,  at  han  vil  åbne  him- 
melens sluser  for  dem,  der  betaler 
deres  tiende  og  fasteoffer.  I  Malakias 
læser  vi: 

„Skal  et  menneske  bedrage  Gud?  I 
bedrager  mig  jo!  Og  I  spørger:  .Hvor- 
ved har  vi  bedraget  dig?'  Med  tien- 
den og  offerydelsen! 
„I  trues  med  forbandelse  og  bedra- 
ger dog  mig,  ja,  alt  folket  gør  det! 
„Bring  hele  tienden  til  forrådshuset, 
så  der  kan   være   mad   i   mit   hus; 
sæt   mig    på   prøve   dermed,    siger 
Hærskarers  Herre,  om  jeg  da  ikke 
åbner   eder    himmelens    sluser    og 
udøser  velsignelse  over  eder  i  over- 
mål." (Mal.  3:8-10) 
Når    man    har    været    fuldstændig 
ærlig  overfor  Herren  vil  man  få  en 
følelse  af  fred  og   uforstyrrethed   i 
hjertet,  så  man  ved  med  sig  selv,  at 
man  har  betalt  fuld  tiende. 
Betal  jeres  tiende  i  samme  målestok, 
som  I  ønskerat  blive  velsignet.       Q 

Generalkonferencetale  holdt  fredag  formiddag  d.  5. 
april  1974 


Hans  sidste  timer 

Jesus  er  Kristus,  verdens  Frelser 

ÆLDSTE  HOWARD  W.  HUNTER  ,     Fra  De  tolvs  Råd 


For  lidt  mindre  end  2.000  år  siden 
tog  de  begivenheder,  der  skulle  kom- 
me til  at  varsle  begyndelsen  til  den 
vigtigste  uge  i  menneskenes  hi- 
storie, deres  begyndelse  udenfor 
Jerusalem,  nær  landsbyen  Betania. 
Jesus  af  Nazaret  tog  afsked  med 
sine  venner  da  hans  mission  blandt 
hans  landsmænd  endnu  næppe 
havde  varet  i  tre  år,  og  forlod  Maria, 
Martha  og  Lazarus'  hjem  og  gik  med 
faste  skridt  i  retning  af  Jerusalems 
porte.  Nogle  af  indbyggerne  i  denne 
gamle,  historiske  by  anså  ham  for  at 
være  en  gudsbespotter,  som  over- 
trådte den  jødiske  lov,  en  dæmon. 
Andre  troede,  at  han  var  en  profet, 
Messias,  den  levende  Guds  Søn. 
Men  hvad  man  end  mente,  så  havde 
hele  Judæa  hørt  om  denne  mand, 
som  underviste  med  myndighed, 
skønt  han  hverken  var  skriftklog 
eller  farisæer. 

„Men  jødernes  påske  var  nær;  og 
allerede  inden  påske  drog  mange  fra 
landet  op  til  Jerusalem  for  at  rense 
sig. 

,,De  ledte  da  efter  Jesus  og  sagde  til 
hverandre,  når  de  stod  i  helligdom- 
men: ,Hvad  mener  I?  Mon  han  slet 
ikke  kommer  til  højtiden?'"  (Joh. 
11  :  55-56) 

Ifølge  jødisk  lov  var  det  obligatorisk 
for  alle  voksne  mænd  at  komme 
til  denne,  den  helligste  af  alle  Israels 


ceremonielle  mindehøjtideligheder. 
Men  sanhedrinets  medlemmer  havde 
åbent  svoret,  at  de  ville  efterstræbe 
Jesu  liv,  og  mange  tvivlede  på  mulig- 
heden af,  at  han  ville  vise  sig  ved 
en  så  stor  offentlig  forsamling. 
Overalt  fornemmede  man,  hvilken 
fare  der  truede  ham,  men  Jesus  kom 
virkelig  til  Jerusalem  til  påskehøjti- 
deligheden, ikke  med  pomp  og 
pragt,  men  ridende  på  et  æsel  — 
symbolet  for  ydmyghed  og  fred.  En 
stor  skare  gik  ham  i  møde  uden  for 
Jerusalem,  de  lagde  palmegrene  på 
hans  vej  og  råbte:  „Hosianna 
Davids  søn!  velsignet  være  han,  som 
kommer  i  Herrens  navn!..."  (Matt 
21:9.) 

Mattæus  skriver,  at  hele  byen  kom 
„i  bevægelse  og  sagde:  ,Hvem  er 
dog  han?' 

„Og  skarerne  sagde:  ,Det  er  profe- 
ten Jesus  fra  Nazaret  i  Galilæa'" 
(Matt.  21  :  10-11) 

For  alle,  der  kendte  loven,  var  dette 
Israels  konges  triumf-indtog,  som 
længe  havde  været  forudsagt  af 
profeterne,  og  som  Israels  efterkom- 
mere havde  ventet  på  med  længsel. 
Skarerne  gav  rigeligt  udtryk  for  deres 
jubel ;  Jesus  var  tavs,  stille  og  ærbø- 
dig. Ja,  da  han  nærmede  sig  denne 
by,  som  Gud  satte  så  højt,  græd  han 
for  Jerusalem  og  sagde : 
„Thi  dage  skal  komme  over  dig,  da 


dine  fjender  skal  indeslutte  dig  og 
trænge  dig  fra  alle  sider; 
Og  de  skal  jævne  dig  med  jorden... 
og  ikke  lade  sten  på  sten  tilbage  i 
dig,  fordi  du  ikke  agtede  på  din  be- 
søgelsestid." (Luk.  19:43-44) 
Jesus  vidste  også,  hvad  der  skulle 
ske  med  ham  selv.  Han  talte  i  lignel- 
ser om  kornet,  der  måtte  dø  for  at 
bringe  frugt,  og  om  en  far,  der 
sendte  sin  udvalgte  søn  til  familiens 
vingård,  blot  for  at  blive  dræbt, 
ligesom  alle  faderens  tjenere  var 
blevet  dræbt  før  ham.  Til  tider 
syntes  byrden  næsten  for  tung  at 
bære. 

„Nu  er  min  sjæl  forfærdet,"  in- 
drømmede han,  „...Fader,  frels  mig 
fra  denne  time!  dog,  derfor  er  jeg 
kommet  til  denne  time."  (Joh.  12:27) 
Han  havde  kun  øje  for  dette  ene  mål, 
og  hans  faste  beslutning  om  at  gøre 
Faderens  vilje  gav  ham  den  fornødne 
styrke  til  at  fortsætte. 
Da  tiden  nærmede  sig,  sagde  han 
blidt:  „Som  lys  er  jeg  kommen  til 
verden,  for  at  enhver,  som  tror  på 
mig,  ikke  skal  blive  i  mørket."  (Joh. 
12:46)  Sådanne  udtalelser  gjorde 
hans  modstandere  endnu  mere 
besluttede  på  at  komme  ham  til  livs, 
men  han  erklærede:  „Thi  jeg  har 
ikke  talt  af  mig  selv;  men  Faderen, 
som  har  sendt  mig,  han  har  givet 
mig  befaling  om,  hvad  jeg  skal  sige, 

og  hvad  jegskal  tale."  (Joh.  12:49.) 
Nogle  af  Jesu  intelligenteste  og 
mest  lærde  modstandere  stillede 
fælder  for  ham,  idet  de  stillede  ham 
spørgsmål  om  politisk  og  rabbinsk 
lov,  spørgsmål,  der  var  vanskelige  at 
svare  på,  i  håbet  om  at  kunne  hænge 
ham  op  på  svaret.  En  gruppe  fari- 
sæere og  herodianere  stillede  ham 
følgende  djævelske  spørgsmål : 
„...Mester!  vi  ved,  at  du  er  sandru 
og  lærer  sandfærdigt  om  Guds  vej... 
„Sig  os  derfor:  ...Har  man  lov  til  at 
give  kejseren  skat,  eller  ej?"  (Matt. 
22:16-17).  Hvis  han  svarede  ja,  ville 
han  nemt  kunne  blive  anklaget  for  at 
forråde  sin  herkomst  af  Abrahams 
sæd,  som  jo  var  undertrykt  af  den 
romerske  lov.  Hvis  han  svarede  nej, 
ville  han  øjeblikkelig  blive  anklaget 
for  at  være  en  politisk  agitator.  Han 
svarede  ingen  af  delene,  men  bad 
dem  i  stedet  vise  sig  en  af  de  møn- 
ter, hvormed  man  sædvanligvis 
betalte  skat. 

Idet  han  holdt  mønten  hen  mod 
spørgerne,  stillede  han  selv  et 
spørgsmål:  „Hvis  er  det  billede  og 
den  indskrift?"  Og  naturligvis  svare- 
de de,  som  et  hvilket  som  helst  barn 
ville  have  svaret:  „Kejseren."  Med 
dette  enkle  spørgsmål  havde  han 
fået  situationen  under  kontrol.  Han 
gav  mønten  tilbage,  idet  han  så 
sagde:     „Så    giv    kejseren,     hvad 


kejserens  er,"  (Matt.  22:20-21)  som 
ville  han  sige:  „Når  mandens  navn 
og  billede  er  prentet  på  mønten,  må 
den  da  også  tilhøre  ham.  Vær  venlig 
at  giv  mønten  tilbage  til  sin  retmæs- 
sige ejermand." 

På  strålende  vis  havde  han  omgået 
sine  forfølgeres  fælde,  men  det  var 
i  virkeligheden  aldrig  det,  der  lå  ham 
mest  på  sinde.  For  disse  var  jo  også 
Guds  sønner.  Det  var  blandt  andet 
disse,  han  var  kommet  for  at  frelse. 
Selv  i  deres  ondskab  bekymrede 
han  sig  for  dem  og  elskede  dem.  Og 
idet  de  vendte  sig  bort  for  at  gå, 
føjede  han  en  opfordring  til  det,  han 
havde  sagt:  „...og  (giv)  Gud,  hvad 
Guds  er!"  Ligesom  mønten  bar 
Cæsars  træk  bar  disse  og  alle  andre 
mennesker  Guds,  deres-himmelske 
Faders  træk.  De  var  blevet  skabt 
af  ham  i  hans  billede,  og  Jesus 
skulle  give  dem  mulighed  for  at 
kunne  vende  tilbage  til  ham.  Og  alli- 
gevel: „Da  de  hørte  det,  undrede  de 
sig,  og  de  forlod  ham  og  gik  bort." 
(Matt  22:21-22) 

Kort  efter  var  der  en  lovkyndig,  der 
opstillede  følgende  teologiske  fælde 
for  ham,  „Mester,  hvilket  bud  i  loven 
er  det  største?"  (Matt  22:36)  De, 
der  var  skriftlærde  i  loven,  havde 
systematiseret  den  mosaiske  lov  i 
uendelig  mange  underdelinger,  så 
at  visse  dele  syntes  direkte  at  mo- 


dsigeandre deleø  Men  Jesus  lod  sig 
ikke  forvirre  af  den  juridiske  diskus- 
sions detaljer.  Hurtigt  trængte  han 
igennem  til  lovens  inderste  mening 
og  samlede  dens  forskellige  dele  i  en 
enkelt  sætning:  ,,...  Du  skal  elske 
Herren  din  Gud  af  hele  dit  hjerte,  af 
hele  din  sjæl  og  af  hele  dit  sind. 
Dette  er  det  største  og  første  bud. 
Der  er  et  andet,  som  er  dette  ligt: 
,Du  skal  elske  din  næste  som  dig 
selv.'"  (Matt.  22:37-39.) 
Igen  havde  Jesus  afvendt  et  giftigt 
og  tvetydigt  spørgsmål  med  et  svar, 
der  lagde  hovedvægten  på  kærlig- 
hed, medfølelse  og  fremsynethed. 
I  de  sidste  timer  af  Jesu  jordiske 
mission,  vendte  han  sig  bort  fra 
mængden  og  søgte  kun  at  styrke 
sine  disciple.  Han  advarede  dem 
mod  det,  der  skulle  komme.  Han 
talte  om  Jerusalems  ødelæggelse 
og  om  den  forvirring  og  det  frafald, 
der  skulle  gå  forud  for  hans  gen- 
komst til  jorden  i  de  sidste  dage. 
Han  talte  om  en  herre,  der,  efter  at 
have  tilbragt  lang  tid  i  et  fjernt  land, 
ville  komme  tilbage  og  gøre  regn- 
skab med  sine  tjenere  i  overens- 
stemmelse med  de  talenter  og  evner, 
der  var  blevet  givet  ham,  så  han 
kunne  investere  disse  i  en  retfærdig 
sags  tjeneste.  Han  talte  om  en  hyr- 
de, som  ville  adskille  sine  får  fra 
bukkene,  idet  det  var  de  førstnævn- 

te,  som  ydede  kød  til  de  sultne,  uld 
til  klæder  til  de  nøgne,  og  som  tog 
sig  af  dem,  der  trængte  til  det.  Han 
talte  om  nogle  jomfruer,  der  skulle 
til  bryllup;  nogle  af  dem  havde  til- 
strækkelig   olie    på   deres    lamper, 
medens  andre  måtte  se  deres  små 
forsyninger    opbrugt,     fordi     brud- 
gommen lod  vente  længere  på  sig, 
end  de  havde  regnet  med.  På  denne 
måde  lærte  Jesus  sine  disciple  at 
våge  og  bede;  men  han  lærte  dem 
at  det  at  våge  og  bede  ikke  er  det 
samme  som    angstfyldte,   søvnløse 
nætter  og  bekymring  over  fremtiden, 
men  snarere  ganske  stille  og  roligt  at 
tage  sig  af  sine  pligter  hverdag. 
Da  tiden  for  det  store  offer  nærmede 
sig,   trak  Jesus   sig   sammen    med 
sine    tolv    apostle    tilbage    til     et 
værelse  på  en  førstesal,  hvor  der  var 
fred  og  ro.  Der  forsøgte  Mesteren  at 
styrke  sine  særlige  vidner  mod  de 
snarer,    som    de    onde    lagde    for 
dem.  Han  tog  sin  ydre  klædedragt 
af,    bandt    et    klæde    om    sig    og 
vaskede  apostles  fødder. 
Denne    enestående    gestus    var    et 
symbol  på  kærlighed  og  enhed  og 
kan  i  høj  grad  siges  at  have  været  en 
passende  indledning  til  det  påske- 
måltid, der  fulgte  efter.  Lige  siden 
de  førstefødte  i  de  trofaste  israelske 
familier   var   blevet    „forbigået"    af 
dødens  engel,  da  Faraos   uforson- 
lighed   havde    bragt    døden    til    de 
egyptiske    familier,  var  påskemålti- 
det med  al  dets  symbolik  og  ceremo- 
nier   blevet    holdt.    Hvor    passende 


var  det  da  ikke,  at  Jesus  skulle  ind- 
stifte de  nye  sindbilleder  på  den  nye 
pagt  om  beskyttelse  —  nemlig 
symbolerne  på  sit  eget  kød  og  blod, 
—  under  mindehøjtidligheden  af 
den  gamle  pagt?  Da  han  tog  brødet 
og  brød  det,  og  kalken  og  velsignede 
den,  var  det  i  virkeligheden  sig  selv 
Guds  Lam,  han  tilberedte,  hvilket 
skulle  være  åndelig  føde  til  evigt 
liv. 

Med  den  nye  pagt  fik  vi  også  et  nyt 
bud.  Jesus  sagde  til  sine  disciple,  at 
de  skulle  elske  hverandre:  ligesom 
jeg  har  elsket  jer ... 
„Derpå  skal  alle  kende,  at  I  er  mine 
disciple,  om  I  har  indbyrdes  kærlig- 
hed." (Joh.  13:34-35) 
Til  sidste  øjeblik  af  sit  jordiske  liv 
viste  Jesus,  hvor  stor  hans  ånd  var, 
og  hvor  omfattende  åndelige  kræfter 
han  havde.  Selv  i  sin  sidste  time 
var  han  ikke  selvisk  optaget  af 
bekymringer  og  sorg  over  sig  selv,  ej 
heller  havde  han  tanke  for  den 
smerte,  der  ventede  ham.  Han  var 
kun  optaget  af  sine  elskede  venners 
nutidige  og  fremtidige  behov.  Han 
vidste,  at  såvel  deres  personlige 
sikkerhed,  som  hele  kirkens  sikker- 
hed afhang  af  den  betingelsesløse 
kærlighed,  de  nærede  til  hinanden. 
Han  syntes  kun  at  være  optaget  af 
deres  behov  og  var  herved  et  eksem- 
pel på  det,  han  lærte.  Han  trøstede 
dem,  gav  dem  befalinger  og  adva- 
rede dem. 

„Jeres     hjerter     forfærdes     ikke!" 
sagde    han,    for    han    fornemmede 


deres  angst  og  sorg,  „I  min  Faders 
hus  er  der  mange  boliger  ...  jeg  går 
bort  for  at  gøre  en  plads  rede  for  jer 
...  Jeg  er  vejen  og  sandheden  og 
livet  ...  hvad  som  helst  I  beder  om  i 
mit  navn,  det  vil  jeg  gøre  ...  jeg  vil 
bede  Faderen,  og  han  skal  give  jer 
en  anden  talsmand  til  at  være  hos 
jeg  til  evig  tid  ...  jeg  vil  ikke  efter- 
lade jer  faderløse;  jeg  kommer  til 
jer  ...  I  er  mine  venner,  hvis  I  gør, 
hvad  jeg  byder  jer  ...  dette  byder 
jeg  jer,  at  I  skal  elske  hverandre." 
(Se  Joh.  14  og  15) 

Da  den  lille  gruppe  nærmede  sig 
Getsemane  Have  på  denne  så  betyd- 
ningsfulde aften,  kunne  Jesus  have 
bedt  apostle  bede  for  sig,  så  han 
kunne  få  styrke  til  den  usigelig 
vanskelige  opgave,  der  lå  forude. 
Men  i  stedet  bad  Jesus  for  dem  og 
andre  som  dem : 

„Jeg  beder  ikke  om,  at  du  vil  tage 
dem  ud  af  verden."  skriver  Johan- 
nes, at  han  bad;  for  Johannes  var 
der  og  hørte  ham,  „men  at  du  vil 
bevare  dem  fra  de  onde  ...  De  er  ikke 
af  verden  ...  Hellige  dem  ved  sand- 
heden ...  Ikke  alene  for  disse  beder 
jeg,  men  også  for  dem,  som  ved 
deres  ord  kommer  til  tro  på  mig,  at 
de  alle  må  være  eet,  ligesom  du, 
Fader!  i  mig,  og  jeg  i  dig,  at  også  de 
må  være  eet  i  os,  så  verden  må  tro, 
at  du  har  sendt  mig."  (Joh.  17) 

Da  Jesus  således  var  gået  i  forbøn 
for  dem,  måtte  han  nu  alene  se  sine 
fysiske  og  sjælelige  lidelser  i  øjne- 

ne.  En  af  den  Herre  Jesu  Kristi 
apostle  i  vor  tid  har  skrevet  følgen- 
de: 

,, Kristi  lidelse  i  haven  er  uudgrunde- 
lige for  vort  begrænsede  sind,  både 
med  hensyn  til  styrke  og  årsag  ... 
I  den  dødsangstens  time  mødte 
Kristus  alle  de  rædsler,  som  Satan... 
kunne  bibringe  ham  ...  og  han  over- 
vandt dem  ... 

På  en  eller  anden  måde  påtog 
Frelseren  sig  med  frygtelig  virkelig- 
hed —  selvom  den  er  ganske  u- 
forståelig  for  mennesket  —  menne- 
skehedens syndebyrde  lige  fra  Adam 
til  verdens  ende."  (James  E.  Tal- 
mage; Jesus  Kristus,  side  638) 
Nu  var  det  kun  et  spørgsmål  om 
timer,  før  han  ville  blive  anklaget 
med  urette,  retsforfulgt  på  ulovlig 
vis  og  uskyldigtkorstæstet.  Han 
gjorde  derefter  noget,  som  ingen 
nogensinde  før  har  gjort:  han  opstod 
af  sin  grav  på  den  tredie  dag,  idet 
graven  igen  blev  fyldt  med  lys  og 
verdens  liv,  og  han  opsteg  til  sin 
Fader;  Jesus  af  Nazaret  var  nu  Jesus 
Kristus;  han  havde  overvundet 
døden. 

Sammenlignet  med  vore  dages  for- 
virring og  hastværk,  var  hans  livs- 
førelse ganske  enkel.  Han  levede 
under  beskedne  forhold.  Han  havde 
ikke  omgivet  sig  med  jordens  stolte 
og  mægtige  indvånere,  men  med  de 
fattige,  de  ydmyge  og  dem,  der  leve- 
de under  beskedne  forhold.  Der  var 
intet  indviklet  ved  hans  liv  eller  hans 
lære.  Hans  ord  henvender  sig  til  alle 
slags  mennesker  —  til  alle,  som 
lyttede  dengang  og  til  alle,  der  lytter 
i  dag. 

Der  findes  utallige  historiske  be- 
viser for  hans  død.  Og  lige  så  sik- 
kert, som  jeg  ved,  at  han  døde,  lige 
så  sikkert  ved  jeg  med  mig  selv,  at 
han  lever  i  dag  —  han,  som  er 
Frelser  for  alle,  der  er  blevet  født  og 
alle  som  endnu  vil  blive  født  på 
denne  jord.  Når  vi  går  ind  i  påskeu- 
gen, skal  vi  tænke  på  den  opstandne 
Kristus,  den  levende  Guds  levende 
Søn.  Måtte  vi  forene  vore  hjerter  i 
hans  navn,  elske  hverandre  og  holde 
hans  bud,  det  beder  jeg  om  i  Jesu 
Kristi  navn.  Amen.  O 


FORRÅDSYNT  FRA   HJÆLPEFORENINGEN,  KØBENHAVNS  STAV 


Tørret  frugt 

Frugten  tørres  i  ovnen  ved  laveste 
temperatur  (50-70  C)  og  med  ovn- 
døren på  klem.  Tørretiden  varierer 
fra  4-8  timer. 

Frugten  placeres  helst  på  en  Vist,  så 
undgår  man  at  vende  stykkerne, 
men  ellers  på  en  bageplade,  og  så 
vendes  de  nogle  gange  under  tør- 
ringen —  oftest  i  begyndelsen. 
Frugten  er  færdigtørret,  når  styk- 
kerne har  en  konsistens  som  en 
øreflip! 

Opbevares    i    syltetøjsglas    —    må 
gerne  pakkes  hårdt  sammen. 
Æbler    vaskes    og    skæres    i    ca. 
5  mm  tykke  skiver  eller  i  både. 
Blommer  vaskes,   halveres  og  ud- 
stenes. For  at  de  ikke  skal  være  for 
tykke,  trykkes  de  på  den  buede  si- 
de, så  de  ligesom  flades  ud. 
Bananer  skæres  i  skiver  ca.  3  mm. 

„Frugtlæder" 

Er  sundt  slik  for  børn  og  voksne,  og 
det  smager  også  dejligt  som  pålæg. 
Det  er  let  at  lave  og  let  at  opbevare 
-  kræver  kun  lidt  plads  og  holder 
sig  ubegrænset. 

Til  frugtlæder  bruges  fuldmoden 
frugt,  som  pureres  i  blender  eller 
hakkemaskine  og  tilsættes  sukker 
eller  honning. 


På  en  bageplade  lægges  et  stykke 
plastic  (Vita  Wrap)  og  herpå  spre- 
des puréen  i  et  jævnt,  tyndt  lag  - 
pas  på  ikke  at  komme  helt  ud  til 
kanten. 

Læderet  tørres  i  ovnen  på  samme 
måde  som  tørret  frugt.  Læderet  er 
færdigt,  når  det  føles  tørt,  ikke  kli- 
stret at  røre  ved,  og  når  det  let 
slipper  plastic'en  i  kanten.  Mens  det 
er  varmt,  rulles  det  sammen,  pakkes 
ind  i  plastic'en  og  kan  så  opbevares 
i  papæsker  eller  dåser  el.  lign. 
Æblelæder  Brug  ikke  hårde,  sprø- 
de æbler.  Sødes  efter  smag.  Brug 
5  dl.  puré  pr.  bageplade.  Ibland  evt. 
V4  tsk  kanel  eller  1-2  dl.  kokosmel. 
Pærelæder  Pærer  skal  skrælles, 
kærnehuset  fjernes.  Sødes  ikke. 
Brug  5-6  dl.  puré  pr.  plade. 
Blommelæder  Udsten  blommerne. 
Tilsæt  2  spsk  honning  el.  sukker  til 
5  dl.  puré. 

Hindbærlæder  Vask  bærrene.  Brug 
4-5  dl.  puré  pr.  plade.  Tilsæt  i  spsk 
honning. 

Rabarberlæder  Vask  frugten  og 
skær  den  i  små  stykker.  Tilsæt  lidt 
vand,  hvis  den  puréres  i  blender. 
Tilsæt  3  spsk  honning  til  5  dl.  ra- 
barberstykker. Rabarber  og  hind- 
bær kan  blandes. 


TAK 

I  alle  de  år  Stjernen  har  eksisteret,  har  den  inde- 
holdt et  budskab,  en  hilsen,  en  opmuntring  eller 
en  historie  fra  missionspræsidenten. 
Efter  oprettelsen  af  en  stav  i  Danmark  vil  denne 
tradition  ophøre  med  denne  hilsen. 
Vi  takker  missionspræsidenten  for  alt  hvad  han 
på  denne  måde  har  givet  os  at  tænke  over. 
Samtidig  inviterer  vi  vore  læsere  til  for  fremtiden 
at  sende  os  artikler,  billeder  og  andet,  der  kan 
have  interesse  både  for  mission  og  stav. 
Stjernens  redaktion  ønsker  alle  sine  læsere  en 
glædelig  jul  og  et  godt  nytår.  JL 

Generalkonference-tale    fra 
formiddagsmødet    den  7.  april  1974 


Vi  tror  alt,  som  Gud  har 
åbenbaret 

Undersøg  Herrens  åbenbaringer  med  et  åbent  og 
andeligt  sind  og  ved  en  retfærdig  levevis. 

ÆLDSTE  BOYD  K.  PACKER    De  tolvs  Råd 


Jeg  er  blevet  inspireret  af  vor  kære 
præsident  Romneys  ord,  med  hvilke 
han  i  morges  indviede  os  i  åben- 
baringerne angående  den  Helligånd, 
ligesom  jeg  er  sikker  på,  at  også  I  er 
blevet  inspirerede. 

I  en  verden,  hvor  alt  andet  virker 
usikkert,  takker  jeg  Gud  for  den 
stadige  strøm  af  åbenbaringer,  som 
han  giver  kirken.  Ved  denne  kon- 
ference har  vi  opretholdt  en  ny  pro- 
fet, seer  og  åbenbarer.  Jeg  er  i  den 
grad  taknemmelig,  at  vi  har  en  pro- 
fet, som  er  bemyndiget  til  at  modta- 
ge åbenbaring  fra  Gud. 
Jeg  er  ligeledes  taknemmelig,  fordi 
det  ikke  kun  er  profeten,  der  kan 
modtage  åbenbaringer.  Også  gene- 
ralautoriteterne modtager  åben- 
baringer. Og  over  hele  verden  kan 
lokale  ledere  igen  og  igen  fortælle 
om,  hvorledes  de  bliver  vejledt,  når 
de  skal  træffe  beslutninger  eller 
har  behov  for  yderligere  lys  og 
kundskab. 

Forældre  kan  også  i  høj  grad  mod- 
tage åbenbaringer  ved  den  kraft, 
som  bror  Romney  omtalte,  så  de  kan 
få  hjælp  til  at  vejlede  deres  familie. 
Og  hvis  vi  lever  på  rette  måde,  kan 
vi  selvfølgelig  hver  især  modtage 
personlig  åndelig  vejledning. 
Fordums  profeter  har  nedskrevet 
deres  åbenbaringer.  Og  sammen 
med  de  hellige, historiske  optegnel- 


ser, i  forbindelse  med  hvilke  de  blev 
givet,  udgør  de  den  hellige  skrift. 
Bibelen  er  selvfølgelig  det  bedst 
kendte  eksempel  herpå.  Her  i  kirken 
gør  vi  noget,  som  kun  meget  få 
mennesker  gør:  Vi  læser  Bibelen. 
Og  vi  er  velsignede  med  andre  skrif- 
ter, som  ligeledes  indeholder  åben- 
baringer: Mormons  Bog,  Lære  og 
Pagter  og  Den  kostelige  Perle. 
Når  vi  siger,  at  vi  har  andre  hellige 
skrifter  end  Bibelen,  så  bliver  vi 
selvfølgelig  stillet  følgende  spørg- 
smål: ,,Nå,  og  hvor  har  I  så  fået 
disse  åbenbaringer  fra?  Hvor 
kommer  disse  bøger  fra?" 
Som  svar  på  disse  spørgsmål  taler  vi 
omgående  om  gamle  profeters  opte- 
gnelser, der  er  blevet  oversat  ved 
hjælp  af  Urim  og  Tummim;  vi  taler 
om  syner;  om  englebesøg,  om  bud- 
bringere fra  Guds  nærhed ;  og  vi  taler 
uden  at  tøve  om  samtaler  med  Her- 
ren selv. 

Mange  mennesker  anser  disse  beret- 
ninger for  noget  besynderligt  snak 
og  tøver  med  bare  tilsyneladende 
at  tage  dem  alvorligt.  De  afviser 
tanken  om,  at  der  virkelig  kan  finde 
åbenbaringer  sted  i  dag,  ganske  som 
der  gjorde  det  i  bibelsk  tid. 
Men  vi  er  ikke  desto  mindre  i  besid- 
delse af  disse  skrifter.  Vi  har  altså 
fået  dem  et  eller  andet  sted  fra. 
Og  så  siger  vi:    „Tag  dem   i  jeres 


hænder;  læs  dem;  efterprøv  dem. 
Undersøg  dem  selv."  Uheldigvis  er 
de  fleste  uvillige  til  blot  at  under- 
søge disse  skrifter. 
Disse  mennesker  minder  mig  om 
personerne  i  en  lignelse,  der  blev 
skrevet  for  et  par  år  siden  af  dr. 
Hugh  Nibley.  Jeg  vil  gerne  her 
have  lov  til  at  citere  en  del  af  lignel- 
sen: 

„Engang  for  længe  siden  var  der 
en  ung  mand,  der  påstod,  at  han 
havde  fundet  en  stor  diamant  ude  på 
marken,  da  han  pløjede.  Han  udstil- 
lede den ,  så  man  gratis  kunne  få  den 
at  se,  og  alle  havde  nu  en  mening  om 
dette  fænomen.  En  psykolog  viste 
ved  at  citere  nogle  berømte,  psykiske 
tilfælde,  at  den  unge  mand  led  af 
en  velkendt  form  for  vrangforestil- 
ling. En  historiker  påviste,  at  der 
var  andre,  der  påstod  at  de  havde 
fundet  diamanter  i  marken,  og  at  de 
havde  taget  fejl.  En  geolog  beviste, 
at  der  ikke  fandtes  diamanter  i 
området,  men  kun  kvarts;  den  unge 
mand  havde  altså  taget  fejl  af  dia- 
manter og  kvarts.  Da  geologen  blev 
bedt  om  at  undersøge  selve  dia- 
manten, afslog  han  det  med  et  træt, 
overbærende  smil  og  en  venlig 
hovedrysten.  En  engelsklærer  på- 
viste, at  den  unge  mand  i  sin  beskri- 
velse af  stenen  brugte  de  selv- 
samme udtryk,  som  andre  havde 
brugt,  når  de  skulle  beskrive  en 
usleben  diamant;  han  talte  med 
andre  ord  samme  sprog  som  andre 
mennesker  på  den  tid.  En  sociolog 
viste,  at  kun  tre  ud  af  177  blomster- 
handlermedhjælpere  i  4  større  byer 
troede  på,  at  stenen  var  ægte.  En 
præst  skrev  en  bog,  der  skulle 
bevise,  at  det  ikke  var  den  unge 
mand,  der  havde  fundet  stenen, 
men  derimod  en  anden. 
Til  sidst  var  der  en  fattig  juveler  ... 
der  gjorde  opmærksom  på,  at  man 
jo  stadig  kunne  undersøge  stenen, 
at  spørgsmålet,  om  det  var  en  ægte 
diamant  eller  ej,  intet  havde  at 
gøre  med  hvem,  det  var,  der  havde 
den,  eller  om  finderen  var  ærlig 
elierom  han  var  i  stand  til  at  skelne 
en  diamant  fra  en  mursten,  om  dia- 
manter nogen  sinde  før  havde  været 

at  finde  på  marker,  om  folk  normalt 
tog  fejl  af  kvarts  og  diamanter. 
Spørgsmålet  om  stenens  ægthed 
ville  i  al  sin  enkelhed  kunne  besva- 
res ved  at  udsætte  den  for  visse 
velkendte  diamantprøver.  Man  til- 
kaldte folk,  der  var  eksperter  i  dia- 
manter. Nogle  af  dem  sagde,  at 
stenen  var  ægte.  Andre  begyndte 
nervøst  at  gøre  grin  med  hele 
historien  og  sagde,  at  de  da  ikke 
kunne  risikere  deres  professionelle 
prestige  og  værdighed  ved  at  tage 
sådan  en  historie  alvorligt.  For  at 
tilsløre  det  dårlige  indtryk,  som  alt 
dette  havde  givet  folk,  var  der  en 
eller  anden,  der  kom  med  en  teori 
om,  at  stenen  i  virkeligheden  var 
en  syntetisk  diamant,  der  ganske 
vist  var  meget  dygtigt  lavet,  men 
som  alligevel  var  uægte.  Hertil 
kunne  man  jo  sige,  at  tanken  om,  at 
en  almindelig  bondedreng  pludselig 
skulle  kunne  fremstille  en  syntetisk 
diamant,  er  en  god  del  mere  fan- 
tastisk, end  at  han  blot  havde  fundet 
den,  som  han  sagde."  {Lehi  in  the 
Desert  and  the  World  of  the  Jaredi- 
tes,  siderne  136-37.  Bookcraft  1952) 
Faktum  er,  at  vi  har  disse  skrifter. 
Og  jeg  siger  igen,  vi  har  dem  altså  et 
eller  andet  sted  fra. 
I  årenes  løb  har  der  været  mange 
teorier  og  forklaringer  fremme  med 
hensyn  til,  hvor  vi  har  fået  dem  fra. 
Disse  teorier  er  for  størstedelens 
vedkommende  blevet  fremsat  af  folk, 
der  aldrig  har  så  meget  som  læst 
dem  igennem,  og  går  for  det  meste 
ud  på,  at  Joseph  Smith  selv  har 
frembragt  dem.  Det  er  altså  ham, 
man  skal  skyde  skylden  på. 
Men  dette  er  i  virkeligheden  at  rose 
ham  alt  for  meget  og  tillægge  ham 
for  store  evner.  Jeg  kan  ikke  godtage 
dette,  for  det  ville  gøre  ham  til  et 
geni  udover  alle  grænser,  og  det  tror 
jeg  ikke,  han  var.  At  antage,  at  han 
kunne  have  frembragt  disse  bøger 
uden  hjælp  eller  inspiration  er  fuld- 
stændig latterligt. 

Sandheden  er  ganske  simpelt  den,  at 
han  var  en  Guds  profet  —  hverken 
mere  eller  mindre. 

Vi  har  ikke  så  meget  skrifterne  fra 
Joseph  Smith,  som  vi  har  dem  gen- 


nem ham.  Han  var  redskabet,  hvori- 
gennem åbenbaringerne  blev  givet 
os.  Ellers  var  han  et  ganske  almin- 
deligt menneske,  ligesom  både  de 
fordums  profeter  var  det  og  vore 
dages  profeter  er  det. 
Nogle  har  påstået,  at  disse  bøger 
med  åbenbaringer  er  falske  og  de 
påviser  visse  forandringer  i  teksten 
siden  deres  fremkomst.  De  citerer 
disse  forandringer,  som  der  findes 
mange  eksempler  på,  som  var  det 
dem,  der  hermed  fremkom  med  en 
åbenbaring.  Som  om  de  er  de  ene- 
ste, der  kender  til  disse  forandrin- 
ger. 

Selvfølgelig  er  der  foretaget  visse 
forandringer  og  rettelser.  Enhver, 
som  har  læst  blot  en  smule,  er  klar 
over  dette.  Og  når  man  ser  det  i  det 
rette  lys,  så  er  dette  i  virkeligheden 
noget,  der  taler  for  og  ikke  imod 
sandheden  af  disse  bøger. 
Profeten  Joseph  Smith  varen  bonde- 
dreng, der  kun  nød  godt  af  en  be- 
grænset skolegang.  Når  man  læser 
nogle  af  hans  tidlige  breve  i  original- 
udgaven, kan  man  se,  at  han  ikke 
er  alt  for  sikker  med  hensyn  til  at 
stave  og  udtrykke  sig. 
At  åbenbaringer  fremkom  gennem 
ham  i  blot  nogenlunde  litterær  skik- 
kelse er  intet  mindre  end  et  mirakel. 
At  man  senere  har  poleret  dem  lidt  af 
øger  kun  min  respekt  for  dem. 
Men  nu  ønsker  jeg  at  understrege, 
at  det  stort  set  kun  drejer  sig  om 
mindre  grammatiske  rettelser  med 
hensyn  til  tegnsætning  og  udtryks- 
måde. Af  og  til  er  et^ eller  andet 
blevet  tydeliggjort.  Intet  af  det 
grundlæggende  er  blevet  ændret. 
Hvorfor  bliver  der  ikke  talt  om  dette 
fra  talerstolen  i  kirken?  Simpelthen 
fordi  disse  ting  er  så  ubetydelige  i 
sammenligning  med  selve  emnerne, 
at  det  bogstaveligt  talt  ikke  er  værd 
at  beskæftige  sig  med.  Og  i  sidste 
instans  har  det  heller  ikke  spor  at 
gøre  med,  om  bøgerne  er  sande  eller 
ej. 

Efter  at  have  sammenfattet  nogle  af 
åbenbaringerne  skriver  den  gamle 
profet,  Moroni:  ,,.. .dersom  der  fin- 
des fejl  deri,  så  er  det  menneskers 
fejl.  Men  se,  vi  ved  ikke  af  nogen 


fejl;  dog  ved  Gud  alle  ting;  derfor 
måden,  som  dømmer,  vogte  sig  for, 
at  han  ikke  udsætter  sig  for  faren 
ved  helvedes  ild."  (Morm.  8:17)  ,,Og 
den,  som  modtager  disse  optegnel- 
ser og  ikke  fordømmer  dem  pågrund 
af  de  ufuldkommenheder,  som 
findes  i  dem,  skal  få  kundskab  om 
det,  der  er  større  end  disse..." 
(Morm.  8:12) 

Man  kan  tage  en  sten,  og  for  at 
fastslå,  hvad  det  er  for  en  sten,  kan 
man  underkaste  den  nogle  prøver  for 
at  se  om  det  er  skifer  eller  sand- 
sten. Når  man  så  har  udført  disse 
prøver,  kan  man  sige  ved  sig  selv: 
„Jeg  fik  ikke  fastslået,  om  det  var  en 
diamant." 

Skønt  denne  konklusion  er  i  overens- 
stemmelse med  sandheden,  så  har 
den  dog  intet  at  gøre  med,  om  det 
virkelig  er  en  diamant  eller  ej.  Man 
kan  ikke  fastslå  noget  som  helst, 
hvis  man  ikke  benytter  sig  af  de 
rigtige  undersøgelser.  Der  findes 
måske  tusind  forskellige  under- 
søgelser, som  man  kan  foretage  og 
komme  til  samme  resultat. 
Kun  når  man  har  foretaget  den 
rigtige  undersøgelse  om  en  dia- 
mants ægthed,  kan  man  være  sik- 
ker. Og  indtil  det  tidspunkt  er 
konklusionen:  „Jeg  fik  ikke  fast- 
slået, om  det  var  en  diamant,"  en 
forholdsvis  irrelevant  oplysning. 
Der  har  i  årenes  løb  været  en  umåde- 
lig mængde  mennesker,  som  har 
villet  undersøge  disse  åbenbaringer 
efter  alt  andet  end  netop  den  rigtige 
målestok.  Som  Paulus  siger:  ,,...  et 
sjæleligt  menneske  tager  ikke  imod 
det,  der  stammer  fra  Guds  Ånd; 
thi  det  er  ham  en  dårskab,  og  han 
kan  ikke  forstå  det,  thi  det  må 
bedømmes  åndeligt."  (1 .  Kor.  2:14) 
Disse  skriftdiamanter,  som  vi  kan 
kalde  dem,  vil  bestå  prøven.  Lige  så 
sikkert,  som  et  menneske  kan  af- 
gøre, om  en  påstået  diamant  er 
ægte  ved  at  lade  den  underkaste 
visse  velkendte  prøver  for  diamanter, 
således  kan  skrifterne  underkastes 
de  velkendte  prøver  for  hellig  skrift. 
Der  findes  en  ganske  præcis  opskrift 
at  gøre  dette  efter.  For  at  foretage 
denne   prøve,    må   man    lægge   sin 

negative  indstilling  til  side  og  virke- 
lig være  indstillet  på  at  undersøge 
sagen  på  en  åndelig  måde. 
Der  findes  mennesker,  der  har  gjort 
et  overfladisk,  og  i  mange  tilfælde 
ikke  engang  særlig  oprigtigt  for- 
søg på  at  efterprøve  skrifterne,  og 
er  holdt  op  igen  uden  at  få  noget 
som  helst  ud  af  det,  og  det  er  da 
også,  hvad  de  nøjagtigt  har  fortjent. 
Hvis  man  tror,  at  skrifterne  åbner  sig 
for  en,  blot  man  undersøger  dem 
skødesløst  af  ligegyldig  nysgerrig- 
gyldig nysgerrighed,  eller  selv,  hvis 
man  er  oprigtig  nok,  men  ser  på  dem 
med  verdslige  øjne,  så  tager  man 
fejl.  Skrifterne  åbner  sig  heller  ikke 
for  den,  der  er  overivrig  eller  fana- 
tisk. 

Det  er  når  man  gennem  et  helt  liv 
ydmygt  og  oprigtigt  søger,  at  man 
får  vished.  Meget  af  sandheden  kom- 
mer kun  til  en  efter  et  helt  livs  for- 
beredelse. 

Men  det  tager  ikke  ret  lang  tid  at 
opnå  et  vidnesbyrd  om  skrifterne. 
Og  man  skal  endelig  ikke  forsmå 
den  mulighed,  at  mange  ganske 
almindelige,  beskedne  mennesker, 
gamle  såvel  som  unge,  har  et  sådant 
vidnesbyrd.  Mange  er  i  besiddelse  af 
et  vidnesbyrd,  der  går  ud  over  den 
viden,  der  kan  opnås  rent  akade- 
misk. Når  et  ydmygt  menneske 
bærer  et  vidnesbyrd,  der  er  baseret 
på  en  åndelig  undersøgelse  og  et 
retfærdigt  liv,  så  skal  man  tage  sig 
i  agt  for  at  regne  det  for  mindre 
værd,  blot  fordi  han  måske  ikke  har 
så  megen  formel  uddannelse. 
Man  kan  godt  være  særdeles  helbe- 
faren  rent  akademisk,  og  alligevel 
være  på  børnehavestadiet  rent  ånde- 
ligj,  og  hvis  det  er  tilfældet  er  man 
normalt  også  moralsk  svag.  Et 
sådant  menneske  kan  nemt  gøre 
sig  delagtig  i  forsøg  på  at  ødelægge 
Guds  værk. 

Vogt  jer  for  menneskers  vidnesbyrd, 
hvis  de  er  umådeholdne,  ikke  viser 
ærbødighed  eller  er  umoralske,  hvis 
de  blot  river  ned  og  alligevel  ikke 
har  noget  et  erstatte  det  nedrevne 
med. 

Profeten  Nephi  sagde:  ,,...  men  for 
de  skyldige  er  sandheden  hård,  for 


den  skærer  dem  i  hjertet."  (1.  Neph. 
16:2) 

Denne  gamle  profet  sagde,  at  han 
ikke  var  „dygtig  til  skriftlig  frem- 
stilling, som  til  det  talte  ord;  thi 
når  et  menneske  taler  ved  den  Helli- 
gånds kraft,  overfører  denne  kraft 
det  til  menneskehjertet. 
Men  se,  der  er  mange,  der  forhær- 
der hjertet  mod  den  Helligånd,  så 
den  ikke  tager  bolig  hos  dem,  og 
derfor  kaster  de  mange  ting  bort, 
som  er  skrevet,  og  agter  dem  for 
intet."  (2.  Neph.  33:1-2) 
Endvidere  sagde  han,  at  ordene,  han 
havde  skrevet,  var  for  at  overtale 
menneskene  til  at  handle  retskaffent 
og  ,,de  taler  om  Jesus  og  formaner 
dem  til  at  tro  på  ham  og  at  holde 
ud  til  enden,  hvad  der  er  det  evige 
liv. 

,,Og  de  taler  strengt  imod  synd  i 
overensstemmelse  med  den  lige- 
fremme sandhed,  hvorfor  intet  men- 
neske vil  blive  vred  over  de  ord,  jeg 
har  skrevet,  uden  det,  som  ledes 
af  djævelens  ånd."  (2.  Neph.  33:4-5) 
Der  står  en  alvorlig  advarsel  i  Det 
ny  Testamente,  som  nok  er  værd 
at  lægge  mærke  til.  Peter  og  de 
andre  apostle  var  blevet  fængslet 
af  sanhedrinet.  De  blev  befriet  af  en 
engel,  men  blev  så  for  anden  gang 
ført  for  rådet.  De  bar  vidnesbyrd, 
at  „...vidner  om  disse  ting  er  vi  og 
Helligånden,  som  Gud  har  givet 
dem,  der  adlyder  ham."  (Ap.  Gern. 
5:32) 

Nogle  af  sanhedrinets  medlemmer 
stræbte  efter  at  dræbe  apostlene, 
men  Gamaliel,  der  var  juridisk 
doktor,  sagde  klogt:  „Israelitiske 
mænd !  se  jer  vel  for,  hvad  I  er  ved  at 
gøre  med  disse  mennesker."  (Ap. 
Gern.  5:34-35)  Så  citerede  han  to 
eksempler  på  prædikanter,  der  også 
„omkom. ..og  alle  de,  som  havde 
ladet  sig  lede  af  (dem),  spredtes, 
„...hold  jer  fra  disse  mennesker  og 
lad  dem  være,  thi  hvis  dette  foreha- 
vende eller  dette  værk  er  af  menne- 
sker, falder  det  fra  hinanden ; 
men  er  det  af  Gud,  kan  I  ikke  fælde 
dem.  Vogt  jer,  at  det  ikke  skal  vise 
sig,  at  I  kæmper  mod  Gud!"  (Ap. 
Gern.  5:37-39) 


Der  er  fortsat  åbenbaringer  indenfor 
kirken;  profeten  modtager  åben- 
baringer for  hele  kirken;  præsiden- 
ten for  sin  stav,  sin  mission  eller 
sit  kvorum;  biskoppen  for  sit  ward; 
faderen  for  sin  familie;  og  hver 
enkelt  for  sig  selv. 

Der  er  blevet  modtaget  mange 
åbenbaringer,  som  er  blevet  bevist 
og  bekræftet  ved  Herrens  fremad- 
skridende værk.  Måske  vil  der  blive 
trykt  og  offentliggjort  endnu  flere 
åbenbaringer,  og  vi  forventer,  at 
,,...  han  endnu  vil  åbenbare  mange 
store  og  vigtige  ting  angående 
Guds  rige."  (9.  trosartikel) 
Jeg  vil  gerne  slutte  med  et  vers  fra 
Lære  og  Pagter,  som  indeholder 
sådan  en  undersøgelse,  samt  et 
løfte: 

„Sandelig,  så  siger  Herren:  Det  skal 
ske,  at  hver  sjæl,  der  aflægger  sine 
synder,  kommer  til  mig,  påkalder  mit 
navn  og  adlyder  min  røst  samt 
holder  mine  befalinger,  skal  se  mit 
ansigt  og  vide,  at  jeg  er."  (L.&P. 
93:1) 

Jeg  opfordrer  ingen  til  at  søge  efter 
et  tegn,  men  derimod  til  at  være 
beredt  i  sit  hjerte  og  sind  og  til  at 
haveet  rent  legeme. 
„Hellig  derfor  jer  selv,"  siger 
Herren,  „at  jeres  sind  må  være 
opladt  for  Gud,  og  de  dage  skal 
komme,  da  I  skal  se  ham;  thi  han 
vil  afsløre  dit  ansigt  for  jer,  og  det 
skal  ske  i  hans  egen  bestemte  tid 
og  på  hans  egen  måde  og  efter  hans 
egen  vilje."  (L.&P.  88:68) 
Jeg  bærer  vidnesbyrd  om,  at  åben- 
baringerne er  sande.  Jeg  har  efter- 
prøvet dem.  Foran  os  her  til  general- 
konferencen sidder  kirkens  general- 
autoriteter, 15  af  dem  er  kaldet  som 
apostle,  hvilket  vil  sige,  at  de  er 
særlige  vidner  om  Jesus  Kristus. 
Jeg  bærer  vidnesbyrd  om,  at  han 
lever.  Jeg  er  i  besiddelse  af  dette 
vidnesbyrd,  og  jeg  bærer  det  for 
jer;  at  Jesu  Kristi  evangelium  er 
kraften  til  frelse.  Vi  kan  alle  komme 
til  at  sande  ægtheden  af  disse  dia- 
manter, hvis  vi  oprigtigt  søger  efter 
sandheden,  I  Jesu  Kristi  navn, 
Amen. 

O 

Frelserens  mission 

En  opfordring  til  at  huske  Herren  og  gengælde  hans  kærlighed 

til  os  ved  at  være  ham  lydig 

ÆLDSTE  DELBERT  L.  STAPLEY,  fra  De  tolvs  Råd 

Generalkonference-tale,    holdt    søndag    formiddag    den  7.  april  1974 


Mine  kære  søskende  og  venner, 
Frelseren  udtalte:  ,,Se,  jeg  er  Jesus 
Kristus,  om  hvem  profeterne  vid- 
nede, at  han  skulle  komme  til  ver- 
den." (3.  Neph.  11 :10)  „Jeg  er  ver- 
dens lys;  den,  som  følger  mig,  skal 
aldrig  vandre  i  mørket,  men  have 
livets  lys."  (Joh.  8:12) 

Der  er  blevet  sagt  meget  og  holdt 
mange  taler  om  Kristus  —  hans 
mission,  hans  lære,  miraklerne, 
sonofferet,  opstandelsen  og  hans 
himmelfart  til  evig  herlighed.  Han  er 
virkelig  vor  Herre  og  Frelser,  vor 
Forløser  og  vor  Gud.  Han  sagde: 
„...jeg  er  kommen  ned  fra  Himme- 
len, ikke  for  at  gøre  min  vilje,  men 
hans  vilje,  som  sendte  mig."  (Joh. 
6:38) 

„Jeg  er  kommen,  for  at  de  skal 
have  liv  og  have  overflod."  (Joh. 
10:10)  „Og  (jeg)  kommer  igen  og 
tager  jer  til  mig,  for  at  hvor  jeg  er, 
dér  skal  også  I  være."  (Joh.  14:3) 
Dette  er  formålet  med  vor  Frelsers 


mission  her  på  jorden:  at  vi  kan  få 
evigt  liv  og  bo  i  Himlene  sammen 
med  ham  og  vor  himmelske  Fader. 
Han  gav  os  sine  lærdomme,  for  at 
vi  kunne  kende  vejen  til  det  evige 
liv.  De  mange  mirakler,  han  udførte, 
skete  som  et  vidnesbyrd  om,  at 
han  virkelig  er  Guds  Søn.  Han  gav 
sit  liv  som  et  sonoffer,  hvilket  viser 
hans  store  kærlighed  til.  hele  men- 
neskeheden. Han  sagde:  „Større 
kærlighed  har  ingen  end  den  at 
sætte  livet  til  for  sine  venner." 
(Joh.  15:13)  Han  har  bevist,  at  han 
er  vor  ven.  Men  har  vi  mon  givet  os 
tid  nok  til  at  lære  vor  Frelser  at  ken- 
de gennem  studier  og  bøn  og  til  at 
gøre  os  til  hans  venner? 
Forestil  jer,  at  I  befandt  jer  blandt 
mængden,  som  Jesus  talte  til  — 
et  lammet  barn,  en  døv  mand,  en 
blind  kvinde.  De  følte  en  uendelig 
kærlighed  til  Frelseren,  lige  som  han 
følteen  uendelig  kærlighed  til  dem. 
De  græd  af  glæde,  når  han  rørte 
deres    hjerte    med    trøstende    ord. 


Også  han  følte  deres  ånd  og  blev 
fyldt  af  medfølelse  og  barmhjertig- 
hed. Idet  han  så  ud  over  mængden, 
sagde  han : 

„Har  I  syge  blandt  jer?  Bring  dem 
hid.  Har  I  lamme,  blinde,  halte, 
vanføre,  spedalske  eller  svind- 
sottige, døve  eller  andre  plaget  på 
anden  vis?  Bring  dem  hid,  og  jeg  vil 
helbrede  dem  ... 

...thi  jeg  ser,  at  jeres  tro  er  til- 
strækkelig til,  at  jeg  kan  helbrede 
jer." (3.  Neph.  17:7-8) 

Og  de  bragte  deres  lidende,  deres 
halte,  blinde  og  døvstumme,  og  han 
helbredte  dem,  hver  og  en.  Og  alle 
de,  som  var  til  stede,  både  dem, 
der  blev  helbredt  og  de  raske,  bøjede 
sig  i  taknemmelighed  og  tilbad 
ham.(Se3.  Neph.  17:10) 

Så  kaldte  Kristus  børnene  til  sig  og 
befalede  mængden  at  knæle  på 
jorden.  Også  han  knælede  og  bad 
til  Faderen.  I  optegnelserne  står  der: 
„Og  ingen  tunge  kan  udtale  og  intet 


515 


menneske  kan  beskrive,  og  menne- 
skehjertet kan  heller  ikke  fatte  så 
store  og  vidunderlige  ting,  som  vi 
både  så  og  hørte  ham  bede  til  Fade- 
ren om  foros. 

..da  Jesus  var  holdt  op  med  at 
bede  til  Faderen,  rejste  han  sig;  men 
så  stor  var  de  forsamledes  glæde,  at 
de  var  overvældet. 
Og  Jesus. ..bød  dem  stå  op. 
..og  han  sagde  til  dem:  Salige 
er  I  for  jeres  tros  skyld.  Og  se,  min 
glæde  er  nu  fuldkommen. 
Og  da  han  havde  sagt  disse  ord, 
græd  han... og  han  tog  deres  små 
børn,  det  ene  efter  det  andet,  og 
velsignede  dem  og  bad  til  Faderen 
for  dem."  (3.  Neph.  17:17-22) 
Kan  vi  føle  den  ånd,  der  her  var  til 
stede,  og  den  store  kærlighed,  som 
Jesus  gav  udtryk  for  over  for  disse 
gode  og  trofaste  mennesker?  Her 
underviste  den  store  Læremester 
selv  i  bøn.  Han  viste  ved  sit  eksem- 
pel, at  man  skal  være  så  interesseret 
i  andres  velbefindende,  at  man  beder 
for  dem,  at  de  må  få  det,  som  de  hver 
især  trænger  til.  Han  vejledte  dem 
med  følgende  ord:  „Derfor  skal  I 
altid  bede  til  Faderen  i  mit  navn. 
„Bed  altid  til  Faderen  i  mit  navn  i 
jeres  familie,  så  jeres  hustruer  og 
børn  må  blive  velsignet."  (3.  Neph. 
18:19-21) 

Forstår  vi,  hvad  Kristus  mener  her- 
med? Han  siger  her,  at  sådan  som 


han  bad  til  Faderen  og  helbredte 
de  syge  og  velsignede  børnene,  såle- 
des har  også  vi  ret  til  at  bede  for 
dem,  der  er  i  nød  og  til  at  velsigne 
vore  familier.  Dette  er  ikke  alene  en 
velsignelse  for  os,  men  det  er  også 
et  sikkerhedsnet  for  familielivet, 
vi  kommer  hinanden  nærmere  i  kær- 
lighed og  harmoni,  når  vi  er  under 
sådan  åndelig  indflydelse. 
Lad  mig  citere  et  skriftsted:  „Salige 
er  I  for  jeres  tros  skyld.  Og  se,  min 
glæde  er  nu  fuldkommen."  (3.  Neph. 
1 7 :  20) 

Kristi  glæde  er  fuldkommen,  når  vi 
omvender  os,  når  vi  er  trofaste  og 
holder  Guds  befalinger. 
„Den,  der  derfor  omvender  sig  og 
kommer  til  mig  som  et  lille  barn, 
ham  vil  jeg  modtage;  thi  af  sådanne 
består  Guds  rige.  Se,  for  sådanne 
har  jeg  nedlagt  mit  liv  og  har  taget 
det  op  igen;  omvend  jer  derfor  og 
kom  til  mig,  I  jordens  ender,  og 
bliv  frelst."  (3.  Neph.  9:22)  ,,...  alle, 
der  omvender  sig  fra  deres  synder... 
og  ønsker  at  blive  døbt  i  mit  navn, 
skal  I  døbe  på  denne  måde..."  (3. 
Neph.  11:23) 

Heri  ligger  evangeliets  skønhed: 
muligheden  for  omvendelse,  tilgi- 
velse og  evigt  liv;  det  er  dette,  der 
giver  vor  Frelsers  sonoffer  mening. 
„Og  således  gennemfører  Gud  sine 
store  og  evige  planer,  som  var  beredt 
fra  verdens  begyndelse.  Og  således 


sker  menneskets  frelse  og  for- 
løsning og  ligeledes  dets  fordærvel- 
se og  elendighed. 

Derfor  kan  den,  der  vil  komme, 
komme  og  frit  drikke  af  livets  vand; 
og  den,  der  ikke  vil  komme,  bliver 
ikke  tvunget  dertil;  men  på  den 
yderste  dag  skal  han  gengældes 
efter  sine  gerninger."  (Alm.  42:26- 
27) 

Valget  er  med  andre  ord  vort:  Hvis 
vi  gør  det  gode,  vil  der  blive  gjort 
godt  mod  os;  hvis  vi  øver  ondt,  vil 
vor  belønning  være  elendighed.  Her- 
ren ønsker  at  frelse  os  alle,  men  han 
ved,  at  der  vil  være  nogle,  som  ikke 
vil  høre  ham.  Hans  sorg  herover  ses 
af  ordene:  „Jerusalem,  Jerusalem! 
...hvor  ofte  har  jeg  ikke  villet  samle 
dine  børn,  som  hønen  samler  kyllin- 
gerne under  sine  vinger!  og  I  ville 
ikke."  (Matt.  23:37) 
Også  andre  profeter  har  råbt  om- 
vendelse til  folket,  advaret  dem  og 
sagt,  at  de  skulle  lytte  til  Herrens 
røst: 

„O,  I,  der  begår  uretfærdighed!  I, 
der  er  opblæste  af  verdens  tomme 
ting,  I,  der  har  sagt,  at  I  kender  ret- 
færdighedens veje,  men  alligevel 
er  faret  vild  som  får  uden  hyrde,  til 
trods  for  at  en  hyrde  har  kaldt  på  jer 
og  endnu  kalder  på  jer,  men  I  vil 
ikke  lytte  til  hans  røst!"  (Alm.  5:37) 
Gennem  sim  kærlighed  til  os  og 
gennem     sin     barmhjertighed     har 

Jesus,  den  gode  hyrde,  kaldt  på  hver 
enkelt  af  os.  Han  tilgiver  dem,  der 
har  syndet.  Han  glæder  sig  over 
menneskets  frelse. 
Vi  kan  aldrig  fuldstændig  gengælde 
det  offer,  som  vor  Frelser  bragte  for 
vor  skyld,  for  at  hjælpe  os,  så  vi 
kunne  få  frelse  og  ophøjelse.  Det 
er  nødvendigt,  at  vi  omhyggeligt 
gennemgår  vor  livsførelse  og  gran- 
skervort hjerte  og  tænker  efter,  hvor 
god  og  nådig  vor  Herre  har  været. 
George  Herbert  sagde:  ,,Du  har 
givet  os  så  meget,  giv  os  endnu  en 
gave  ...  et  taknemmeligt  hjerte." 
I  sidste  uge  modtog  jeg  et  brev  fra 
en  kvinde,  hvori  hun  skrev:  ,,Vi 
elsker. ..vor  himmelske  Fader  af  hele 
vort  hjerte... om  jeg  arbejdede  hvert 
minut  hele  resten  af  mit  liv,  så  kunne 
jeg  dog  ikke  gengælde  Herren  den 
ubetalelige  gave,  han  gav  os,  da  han 
gav  os  evangeliet." 
I  en  tale,  han  holdt  til  sit  folk,  sagde 
kong  Benjamin:  ,,Og  atter  siger  jeg 
jer  ...  at  eftersom  I  er  kommet  til 
kundskab  om  Guds  herlighed  ...  og 
fået  forladelse  for  jeres  synder  ... 
så  ønsker  jeg,  at  I  skal  ihukomme  ... 
Guds  storhed  og  jeres  egen  intethed 
samt  hans  godhed  og  langmodighed 
imod  jer  ...  og  ydmyge  jer  ...  daglig 
påkalde  Herrens  navn  og  være  be- 
standige i  troen  på  det,  der 
skal  komme  ... 

..jeg  siger  ...  dersom  I  gør  dette, 
skal  I  altid  være  glade  og  være  fyldt 
med  Guds  kærlighed  ...  og  I  skal 
vokse  i  kundskab  om  hans  her- 
lighed, som  skabte  jer ... 
Og  I  vil  ikke  være  tilbøjelige  til  at 
forurette  hinanden,  men  til  at  leve 
fredsommeligt  og  give  ethvert  men- 
neske, hvad  der  tilkommer  det. 
Og  I  vil  ikke  tilstede,  at  jeres  børn 
går  sultne  eller  nøgne,  ej  heller  vil  I 
tilstede,  at  de  overtræder  Guds 
love  ... 

Men  I  vil  lære  dem  at  vandre  på 
sandhedens  og  dydens  veje;  I  vil 
lære  dem  at  elske  og  tjene  hinan- 
den." (Mosiah  4:11-15) 
I  vore  bestræbelser  på  at  gøre  det 
rigtige,  kommer  vi  fra  tid  til  anden 
ud  for  prøvelser  og  vanskeligheder, 
men  Herren  giver  os  følgende  trøst: 


„Kom  hid  til  mig,  alle  I,  som  er 
trætte  og  tyngede  af  byrder,  og 
jeg  vil  give  jer  hvile. 
Tag  mit  åg  på  jer  og  lær  af  mig,  thi 
jeg  er  sagtmodig  og  ydmyg  af 
hjertet;  så  skal  I  finde  hvile  for 
jeres  sjæle."  (Matt.  11: 28-29) 
„Jeg  er  verdens  lys  og  liv.  Jeg  er 
Alfa  og  Omega,  Begyndelsen  og 
enden. 

Se,  jeg  ér  kommet  til  verdem  for  at 
genløse  verden,  for  at  frelse  ver- 
den fra  synd ."  (3.  Neph  .9:1 8-21 ) 
„Og  ...  jeg  (kommer)  igen  og  tager 
jer  til  mig,  for  at  hvor  jeg  er,  dér  skal 
I  også  være."  (Joh.  14:3) 
Det  er  nu,  vi  skal  forberede  os,  og 
gøre  os  værdige  til,  at  dette  store 
løfte  kan  opfyldes.  Der  er  mange 
mennesker,  der  har  mistet  deres 
sans  for  proportioner,  og  som  har 
søgt  materiel  vinding  på  bekostning 
af  deres  åndelige  vækst.  Man  kan 
udmærket  overveje  hver  eneste 
opgave,  hver  eneste  pligt  og  hvert 
eneste  hverv  i  lyset  af,  hvordan  man 
tror,  at  Guds  Søn  ville  have  opfyldt 
det.  Vor  Herre  og  Frelser,  Jesus 
Kristus,  har  vist  os  vejen  til  at  opnå 
evig  lykke  gennem  den  måde,  hvorpå 
vi  lever.  Vi  må  alle  basere  vor  frelse 
og  vor  herlighed  på  hans  fortræf- 
felighed. 

Som  en,  der  har  ansvar  for  at 
vidne  om  virkeligheden  af  Kristi  mis- 
sion i  Guds  store  plan  om  liv  og 
frelse,  bærer  jeg  ydmygt  vidnesbyrd 
om  disse  sandheder;  jeg  bærer  vid- 
nesbyrd om,  at  menneskets  ånd 
aldrig  dør,  og  at  livet  fortsætter 
udover  denne  jordiske  tilværelse. 
Jeg  bærer  ydmygt  vidnesbyrd  om, 
at  Gud  lever;  Jesus,  hans  Søn  lever; 
det  evangelium,  som  vi  underviser 
i,  er  sandt.  Jeg  bærer  også  vid- 
nesbyrd om  vor  kære  præsident 
SpencerW.  Kimballs  guddommelige 
kaldelse.  Jeg  føler  stor  kærlighed, 
respekt  og  beundring  for  ham.  Jeg 
støtter  ham;  jeg  vil  følge  ham,  for 
jeg  ved,  at  han  er  Guds  salvede  over 
Guds  folk  i  dag.  Må  Gud  velsigne 
os  alle  sammen,  så  vi  kan  være 
trofaste  overfor  de  pagter,  som  vi  har 
indgået  med  vor  Herre,  derom  beder 
jeg  ydmygt  i  Jesu  Kristi  navn.  Amen. 

Et  stærkt  vidnesbyrd 

Ophøjelse  opnås  gennem  et  stærkt  vidnesbyrd  forenet  med 

tro  og  udholdenhed 


PRÆSIDENT  HARMAN  RECTOR,  jr. ,   De  halvfjerds'  første  Råd 


Generalkonference-tale,    holdt    om    eftermiddagen    den  7.  april  1974 


Vi  har  opretholdt  en  ny  profet  ved 
denne  konference,  og  hvilken  vidun- 
derlig og  inspirerende  konference 
har  det  ikke  været!  Det  er  nødvendigt 
at  opretholde  profeten,  for  Gud  har 
befalet  os  det,  men  det  er  langt  fra 
gjort  med  det.  Vi  må  også  følge  ham. 
Profeten  Joseph  Smiths  svar  på 
spørgsmålet:  „Hvad  er  de  grund- 
læggende principper  i  jeres  reli- 
gion?" er  en  ganske  kortfattet  fast- 
slåelse af  vidnesbyrdets  betydning. 
Han  sagde: 

„Vor  religions  grundlæggende 
principper  er  apostlenes  og  profe- 
ternes vidnesbyrd  om  Jesus  Kristus, 
at  han  døde,  blev  begravet  og  oprej- 
stes den  tredie  dag  og  blev  opløftet 
til  Himlen;  alt  andet  indenfor  vor 
religion  er  kun  tillæg  til  dette." 
{Profeten  Joseph  Smiths  Lærdom- 
me. Side  143) 

Et  vidnesbyrd  er  en  sikker  viden  om 
evangeliets  sandhed,  hvilken  viden 
gives  ved  åbenbaring  fra  den  Helli- 
gånd, som  præsident  Romney  sagde 
i  formiddags.  Det  er  vigtigt,  at  hver 
enkelt  sjæl  er  i  åndelig  forbindelse 
med  sin  Skaber.  Det  er  af  uendelig 
stor  betydning  at  have  et  vidnesbyrd, 
men  man  bliver  ikke  frelst  på  grund 


af  sit  vidnesbyrd  alene,  skønt  det 
er  begyndelsen  til  en  virkelig  ånde- 
lig udvikling. 

Det  er  en  meget  almindelig  fejl  at 
tro,  at  et  vidnesbyrd  betyder,  at  man 
er  fuldstændig  omvendt.  Mange 
gange  ligestiller  vi  en  mands  vid- 
nesbyrd med  hans  tro.  Vi  siger: 
,,Han  har  en  stor  tro,"  når  vi  i  virke- 
ligheden mener,  at  han  har  et  stærkt 
vidnesbyrd.  Eller  vi  siger:  „Han  har 
et  stærkt  vidnesbyrd,"  idet  vi  mener, 
han  har  en  stor  tro.  Men  jeg  tror  ikke, 


at  de  to  ting  altid  er  synonyme.  Det 
er  kundskaben,  der  er  grundlaget  for 
tro;  det  er  håb  om  det,  som  ikke  ses, 
men  som  er  sandt.  (Se  Alm.  32:21) 
Et  vidnesbyrd  er  åbenbaret  viden. 
Når  man  bærer  sit  vidnesbyrd,  vid- 
ner man  om  det,  som  man  ved  er 
sandt.  Men  meget  af  det,  som  vi  nor- 
malt kalder  at  bære  vidnesbyrd,  er 
i  virkeligheden  at  give  udtryk  for  sin 
taknemmelighed  offentligt.  Det  er 
godt  at  være  taknemmelig,  men  det 
er    ikke    at    bære    vidnesbyrd,    at 

udtrykke  sin  taknemmelighed  offent- 
ligt. Et  vidnesbyrd  er  noget,  vi  får 
gennem  den  Helligånd.  Kristi  Ånd, 
som  Johannes  omtaler  som  „det 
sande  lys,  der  oplyser  hvert  menne- 
ske" (Joh.  1 :9)  og  som  leder  et  men- 
neske til  Kristus  og  hjælper  det  med 
at  opnå  et  vidnesbyrd,  og  hvis 
mennesket  følger  dette  vidnesbyrd, 
vil  det  blive  ledt  til  dåb  i  Jesu  Kristi 
Kirke.  Mange  mennesker  føler,  at  de 
har  modtaget  et  vidnesbyrd  om,  at 
Jesus  er  Kristus,  og  de  tror  så,  at 
dette  alene  kan  frelse  dem.  De  siger, 
at  de  er  „frelst".  Men  det  er  de  selv- 
følgelig ikke.  Det  frelste  heller  ikke 
en  trediedel  af  den  himmelske 
hærskare.  Jakob  skriver:  ,,...  det 
tror  de  onde  ånder  også  —  og  de 
skælver."  (Jakobs  Brev  2:9)  Hvad  er 
det,  de  tror?  At  Jesus  er  Kristus;  ja 
faktisk  ved  de  det. 

Peter  havde  et  vidnesbyrd  om,  at 
Jesus  er  Kristus,  og  han  bar  dette 
vidnesbyrd,  og  det  må  være  kommet 
fra  Herren,  for  Mesteren  sagde: 
„...det  har  kød  og  blod  ikke  åben- 
baret dig,  men  min  Fader,  som  er 
i  Himlene."  (Matt.  16:17)  Det  er 
meget  tvivlsomt,  om  Peter  på  det 
tidspunkt  var  fuldt  omvendt,  for  han 
kunne  ikke  få  sig  selv  til  at  indrøm- 
me, at  han  kendte  den  Herre  Jesus 
Kristus,  da  han  følte  sig  truet  på 
livet.  Senere  bekræftede  Herren,  at 
Peter  endnu  ikke  var  omvendt,  da 
han,  lige  før  han  skulle  lide  og  dø 
på  korset,  sagde  til  Peter:  „...når 
du  engang  omvender  sig,  da  styrk 
dine  brødre."  (Luk.  22:32)  Peters 
vidnesbyrd  eller  viden  om,  at  Jesus 
var  Kristus  „frelste"  ham  ikke 
fra  at  fornægte  sin  Herre  og  Mester 
—  formodentlig  fordi  han  ikke 
havde  omvendt  sig.  Han  ville  ikke 
følge  Herren,  hvis  det  betød,  at  han 
skulle  sætte  sit  liv  påspil. 
Når  vi  har  omvendt  os,  støtter  vi  og 
følger  Herrens  salvede  tjenere;  vi 
opdager,  at  vi  er  i  harmoni  med 
dem.  Dette  er  et  af  kendetegnene 
påvirkelig  omvendelse.  Mange  men- 
nesker, der  er  i  besiddelse  af  et 
vidnesbyrd,  er  ikke  i  stand  til  dette. 
For  at  nævne  nogle  få  i  denne  ud- 
deling:   Martin  Harris,   David  Whit- 


mer,  og  Oliver  Cowdery  (Mormons 
Bogs  tre  vidner)  og  Thomas  B. 
Marsh  (den  første  præsident  for  De 
tolvs  Kvorum).  De  havde  alle  dette 
problem.  De  nægtede  at  støtte  Her- 
rens salvede  tjenere  og  det  førte  til, 
at  de  blev  udelukket  af  kirken. 
At  omvende  sig  er  at  forandre  sig; 
som  kong  Benjamin  siger,  betyder 
det  at  „aflægge  ...  det  naturlige 
menneske,  „som  er  selvisk,  fprløjet, 
utålmodigt,  umådeholdent,  ulydigt 
og  oprørsk;  og  blive  „en  hellig 
gennem  forsoningen  ved  den  Herre 
Kristus."  Dette  betyder  at  blive 
„som  et  barn,  underdanig,  sagtmo- 
dig, ydmyg,  tålmodig,  fuld  af  kær- 
lighed, villig  til  at  underkaste  sig 
alt  det,  Herren  finder  tjenligt  at 
pålægge  det,  ligesom  et  barn  under- 
kaster sig  sin  fader."  (Mosiah  3:19) 
For  at  understrege  dette,  sagde 
Jesus:  „Ikke  enhver,  der  siger  ... 
Herre,  Herre!  skal  (blive  frelst)  ... 
men  den,  der  gør  min  himmelske 
Faders  vilje."  (Matt.  7:21) 
Jesus  havde  kun  tanke  for  at  gøre  sin 
Faders  vilje,  og  han  sagde  ganske 
utvetydigt  til  os,  at  vi  skulle  følge 
ham  og  gøre  hans  Faders  vilje.  De, 
som  virkelig  har  omvendt  sig,  ønsker 
at  gøre  Faderens  vilje.  Hvordan  kan 
man  nu  vide,  hvad  der  er  hans  vilje? 
Det  ved  vi  af  og  til  fra  direkte  åben- 
baringer fra  Faderen,  men  det  sker 
nu  sjældent.  Han  har  bemyndigede 
tjenere  til  at  handle  for  sig,  så  oftest 
lærer  vi  hans  vilje  at  kende  gennem 
hans  tjenere:  kirkens  præsident, 
generalautoriteterne,  stavspræsi- 
denten,  biskoppen,  'grenspræsi- 
denten  eller  med  andre  ord  fra  Her- 
rens salvede  tjenere.  Det  er  derfor, 
det  er  så  nødvendigt  at  opretholde 
Herrens  salvede  tjenere  i  retfærdig- 
hed. Hvis  vi  virkelig  er  omvendte  vil 
vi  være  i  harmoni  med  dem.  Dette 
er  et  tegn  på  sand  omvendelse:  at 
man  gør  Faderens  vilje. 
Det  er  kun  sket  få  gange  i  den  del 
af  verdens  historie,  som  der  er  ført 
optegnelser  over,  at  Gud  Faderen 
har  talt  direkte  til  menneskene. 
Normalt  er  det  den  Herre  Jesus 
Kristus,  der  taler  til  os.  Han  er  Det 
gamle  Testamentes  Jehova.  Han  har 


myndighed  til  at  tale  for  sin  Fader. 
Men  der  er  optegnet  nogle  få  til- 
fælde, hvor  der  ikke  er  nogen  tvivl 
om,  hvem  det  er,  der  taler:  det 
er  Faderen.  Hans  stemme  blev  hørt 
da  Jesus  blev  døbt  af  Johannes  i 
Jordanfloden.  Stemmen  hørtes  igen 
på  Forklarelsens  Bjerg.  Og  den  hør- 
tes igen  i  1820  i  lunden  ved  Palmyra 
i  New  York,  af  Joseph  Smith  — 
i  alle  disse  tilfælde  præsenterede 
han  enten  sin  Søn  Jesus  Kristus, 
eller  han  bar  vidnesbyrd  om  ham. 
Mén  vi  har  optegnelser,  hvori  vi  får 
Faderens  ord  gennem  profeterne. 
Nogle  af  disse  findes  i  Mormons 
Bog.  Profeten  Joseph  Smith  bar  sit 
vidnesbyrd  om  Mormons  Bog  med 
følgende  ord:  „Det  er  den  bog  på 
jorden,  der  er  mest  i  overensstem- 
melse med  sandheden,  og  ...  et 
menneske  kan  komme  Gud  nærme- 
re ved  at  efterleve  den,  end  det  kan 
ved  at  efterleve  nogen  anden  bog." 
{Documentary  History  of  the  Church, 
4.  bind  side  461) 

Den  særlige  passage,  jeg  taler  om, 
omhandler  profeten  Nephis  forkla- 
ring om,  hvorfor  det  var  nødven- 
digt, at  Jesus  lod  sig  døbe  af 
Johannes,  det  var  for  at  „opfylde 
alt,  hvad  ret  er".  (Matt.  3:15)  Han 
lærte  os,  at  Kristus  ydmyger  sig 
for  Faderen,  og  bevidner  overfor 
Faderen,  at  han  vil  være  ham  lydig 
og  efterleve  hans  befalinger. 
„Og  atter  viste  han  menneskene 
stiens  tranghed  og  portens  snæver- 
hed, som  de  skulle  gå  ind  ad,  idet 
han  satte  eksemplet  for  dem."  Så 
sagde  han  :  „Følg  mig  ..."  (2.  Nephi 
31:9-10) 

Nephi    spurgte:     ,,...    Derfor    mine 
elskede  brødre,  kan  vi  følge  Jesus, 

medmindre  vi  er  villige  til  at  holde 
Faderens  befalinger?"  (2.  Nephi 
31 : 1 0)  Nephi  skriver  så  om  Faderens 
lære:  „...Omvend  jer,  omvend  jer 
og  bliv  døbt  i  min  elskede  Søns 
navn. 

,,Og  Sønnens  røst  kom  ligeledes  til 
mig  og  sagde:  ,Han,  som  er  døbt  i 
mit  navn,  til  ham  vil  Faderen  give 
den  Helligånd,  ligesom  til  mig; 
følg  derfor  mig  og  gør  de  ting,  som 
I  har  set  mig  gøre.'"  (2.  Neph.  31 :11- 
12) 

Endvidere  skriver  Nephi,  at  Sønnens 
stemme  lød  til  ham  og  sagde: 
,,... Efter  at  I  har  omvendt  jer  fra 
jeres  synder  og  vidnet  for  Faderen 
ved  vanddåben,  at  I  er  villige  til 
at  holde  mine  bud  og  har  modtaget 
dåben  med  ild  og  med  den  Helligånd 
og  kan  tale  med  nye  tunger,  ja  med 
engletunger,  og  I  efter  dette  fornæg- 
ter mig,  ville  det  have  været  bedre 
for  jer,  om  I  ikke  havde  kendt  mig." 
(2.  Nephi  31:14.) 

Derefter  nedskriver  Nephi  Faderens 
vidnesbyrd  om  Sønnen : 
,,Og  jeg  hørte  en  røst  fra  Faderen, 
som  sagde:  ,Ja,  min  elskedes  ord 
er  sande  og  troværdige.  Den,  som 
holder  ud  indtil  enden,  skal  blive 
frelst."  (2.  Nephi  31:15) 
Men  det  følgende  er  nok  det  vigtig- 
ste budskab,  som  Gud  Faderen  over- 
hovedet kunne  give  sine  børn:  „Om- 
vend jer  og  bliv  døbt  i  Jesu  Kristi 
navn  og  hold  så  ud  indtil  enden." 
Dette  er  Faderens  vilje.  Det  er  dette, 
han  ønsker  for  sine  børn.  Kendete- 
gnet på  virkelig  omvendelse  er  ud- 
holdenhed. Kun  den,  der  holder  ud 
indtil  enden,  vil  få  del  i  den  store  og 
evige  frelsesplan. 

Profeten  Joseph  Smiths  udtalelse 
angående  faren  ved  at  finde  fejl  ved 
Herrens  salvede  eller  gøre  oprør  mod 
ham  er  særdeles  betydningsfuld  : 
„Jeg  vil  give  jer  en  af  (nøglerne)  til 
rigets  mysterier,"  sagde  profeten, 
„det  er  et  evigt  princip,  som  har 
eksisteret  hos  Gud  i  al  evighed:  det 
menneske,  som  stiller  sig  op  for 
at  finde  fejl  ved  kirken,  idet  han 
siger,  at  den  tager  fejl,  og  at  han 
selv  har  ret,  han  er  helt  sikkert 
på   vej    til    at    apostere;    hvis    han 


ikke  omvender  sig,  vil  han  apostere, 
lige  så  sikkert,  som  Gud  lever." 
(DHC,  3.  bind  side  385) 

Det  vil  altså  sige,  at  hvis  vi  nægter  at 
støtte  eller  at  følge  Herrens  salvede 
tjenere,  udøver  vi  en  form  for  oprør, 
og  det  er  i  virkeligheden  det  samme, 
som  åbent  og  med  fuldt  overlæg  at 
modsætte  sig  Guds  myndighed. 
Dette  er  en  særdeles  alvorlig  sag. 
Oprør  er  det  modsatte  af  lydighed  og 
fører  til  udelukkelse  af  riget.  Det  var 
det,  der  skete  med  Lucifer.  Han 
nægtede  at  støtte  Herren,  idet  han 
ikke  ville  følge  ham  og  gøre  de  ting, 
som  han  havde  set  Faderen  gøre  før 
ham. 

Når  vi  undlader  at  gøre  det,  som  vi 
ved,  at  vi  burde  gøre,  når  vi  ser 
lyset  foran  os,  men  alligevel  nægter 
at  adlyde  til  trods  for  den  pagt  vi 
indgik,  da  vi  gik  i  dåbens  vande, 
gør  vi  os  selv  til  oprørere.  Der  er 
endda  nogle,  som  synes  at  triumfere 
under  deres  oprør.  De  praler  af  det; 
hvis  de  blot  vidste,  at  Herrens  vrede 
ulmer  mod  alle  dem,  der  gør  oprør, 
(Se  1.&P.  63:2)  og  de  skal  rammes 
af  megen  sorg.  (Se  1  .&P.  1 :3) 

De,  som  er  omvendte,  vil  bestå 
denne  jordiske  prøvestand.  Riget  vil 
vinde  frem,  det  kan  ikke  forgå.  Det 
er  den  sten,  som  profeten  Daniel  så 
blive  skåret  ud  af  bjergsiden   uden 


hjælp  af  menneskehænder,  og  den 
rullede  ned  ad  bjergsiden,  idet  den 
efterhånden  fik  mere  og  mere  fart 
på.  Den  nedbrød  alle  jordens  riger 
og  stod  selv  evigt. 

Guds  rige  vil  overvinde  alt.  Er  det 
ikke  dejligt  at  være  på  den  vinden- 
de side?  Holder  I  ikke  mest  af  at 
vinde?  Det  gør  jeg  i  hvert  fald.  Jeg 
må  indrømme,  at  jeg  hader  at 
tabe.  Jeg  tror  nok,  jeg  er  en  dårlig 
taber,  den  dårligste  i  verden.  Der 
er  nogle,  der  siger,  at  det  er  lige 
meget,  om  man  vinder  eller  taber, 
blot  man  er  med  i  spillet.  Det  skal 
I  ikke  tro  på.  Det  betyder  en  hel  del 
om  man  vinder  eller  taber.  Vi  kom 
her  til  jorden  for  at  vinde,  og  vi  skal 
også  nok  vinde,  hvis  vi  blot  holder  os 
til  Herren,  fordi  Herren  kan  ikke 
undgå  at  vinde.  Riget  kan  ikke  fejle, 
og  hvis  vi  lever  efter  hans  lære,  vil  vi 
heller  ikke  kunne  fejle.  Løftet  kan 
ikke  misforstås:  ,,...  Den,  som 
holder  ud  indtil  enden,  skal  blive 
frelst."  (2.  Neph.  31  :15) 
Et  vidnesbyrd  kan  ikke  frelse  os, 
men  et  vidnesbyrd  kombineret  med 
tro  og  omvendelse,  og  ikke  mindst 
udholdenhed,  vil  bringe  os  til 
ophøjelse. 

Lyt  til  vor  Herre  og  Mesters  ord:  „Da 
I  nu  er  agenter  og  går  Herrens  ærin- 
de, så  er  alt,  hvad  I  gør  efter 
Herrens  vilje,  Herrens  gerning. 


520 


„Bliv  derfor  ikke  trætte  af  at  gøre 
godt,  thi  I  lægger  grundvolden  til 
et  stort  værk,  og  af  de  små  ting 
kommer  det,  som  er  stort. 
,,Se,  Herren  fordrer  hjertet  og  et 
villigt  sindelag ;  og  den,  der  er  villig 
og  lydig,  skal  i  disse  sidste  dage 
nyde  det  gode  i  Zions  land 
Men  de  genstridige  skal  udstødes 
af  Zions  land,  sendes  bort  og  ikke 
arve  landet. 

Thi  sandelig  siger  jeg,  de  genstri- 
dige er  ikke  af  Efraims  blod,  derfor 
skal  de  rykkes  op. 

Se,  jeg  er  Herren,  har  gjort  min 
kirke  i  disse  sidste  dage  som  en 
dommer,  der  sidder  på  en  høj  eller 
på  et  ophøjet  sæde  for  at  dømme 
folkene. 

Thi  det  skal  ske,  at  Zions  indbyg- 
gere skal  dømme  i  alle  sager,  som 
hører  Zion  til. 

Og  løgnere  og  hyklere  skal  blottes 
af  dem,  og  de,  der  ikke  er  apostle 
eller  profeter,  skal  blive  afsløret. 
Og  selv  biskoppen,  som  er  dom- 
mer, og  hans  rådgivere  skal  fordøm- 
mes, dersom  de  ikke  er  tro  i  deres 
forvaltning,  og  andre  skal  indsættes 
i  deres  sted. 

Thi  se,  jeg  siger  jer,  at  Zion  skal 
blomstre,  og  Herrens  herlighed  skal 
være  over  det. 

Og  det  skal  være  et  banner  for 
folkene,  og  folk  skal  komme  dertil 
fra  hver  nation  under  himlen. 
Dagen  vil  komme,  da  jordens 
folk  skal  skælve  for  Zion  og  frygte 
for  dets  vældige.  Herren  har  sagt 
det.  Amen."  (L.&P.  64:29,  33-43) 
Lyder  dette,  som  noget,  der  skal 
overvindes  eller  slå  fejl?  Jeg  siger 
jer,  at  det  gør  det  ikke.  Og  de,  som 
har  omvendt  sig,  og  følger  Herren 
og  hans  salvede,  det  er  dem,  der  skal 
bringe  Guds  værk  frem.  For  at  blive 
en  stor  leder  i  Guds  rige,  må  man 
først  lære  at  adlyde.  Lydighed  er 
bedre  end  noget  offer.  Og  at  lytte 
til  Herrens  røst  er  bedre  end  vædder- 
fedt. (Se  1 .  Sam.  15:22) 
Må  Herren  velsigne  os,  således  at 
vi  kan  forblive  trofaste  og  følge  Her- 
rens salvede  tjenere,  og  må  vi  føle 
glæde  derved.  Det  beder  jeg  om  i 
Jesu  navn.  Amen.  O 

Jeg  åbner  Eder  himmelens 

sluser 

Tiendebetaling  er  en  prøve  på  vor 
trofasthed  og  loyalitet 

ÆLDSTE  HENRY  D.  TAYLOR ,    assistent  til  De  tolvs  Råd 
Generalkonferencetale,   holdt   søndag   eftermiddag    den  7.  april  1974 


Med  de  stigende  omkostninger  på 
varer  og  arbejdskraft,  har  vi  en  stadig 
øget  inflation.  Disse  prisforhøjelser 
betyder  vanskeligheder  for  mange 
mennesker,  men  mest  for  de  enlige 
og  familierne  med  en  fast  indtægt. 
Ens  penge  skal  strække  til  så  mange 
formål,  at  man  til  stadighed  må  til- 
passe og  jonglere  med  beløbene  for 
at  få  det  hele  til  at  køre  rundt. 
For  mange  århundreder  siden  gav 
Herren  os  en  løsning  på  dette  pro- 
blem gennem  profeten  Malakias,  da 
han  sagde:  ,, Bring  hele  tienden  til 
forrådshuset,  så  der  kan  være  mad 
i  mit  hus;  sæt  mig  på  prøve  der- 
med, siger  Hærskarers  Herre,  om 
jeg  da  ikke  åbner  eder  himmelens 
sluser  og  udøser  velsignelser  over 
eder  i  overmål."  (Mal.  3:10) 
Ofte  hører  vi  nogen  sige:  „Jeg  har 
simpelt  hen  ikke  råd  til  at  betale 
tiende."  Men  den,  der  siger  sådan 
har  endnu  ikke  lært,  at  de  ikke  har 
råd  til  at  lade  være  med  at  betale 
tiende.  Der  findes  mange  medlem- 


mer, som  kan  bære  vidnesbyrd  om, 
at  ni  tiendedele  af  deres  indkomst 
efter  omhyggelig  planlægning  og 
givet  ud  med  omtanke  og  med 
Herrens  velsignelse  strækker  meget 
længere  end  ti  tiendedele  givet  ud  på 
en  tilfældig  måde  og  uden  Herrens 
velsignelse. 

Tiendebetalingen  er  en  prøve  på  ens 
trofasthed  og  loyalitet.  Præsident 
Joseph  F.  Smith  sagde  for  mange  år 
siden:  „Gennem  dette  princip  (tien- 
de) bliver  denne  kirkes  folks  loyalitet 
prøvet.  Det  er  gennem  dette  princip 
man  kan  se,  hvem  der  er  for  Guds 
rige,  og  hvem  der  er  imod  det." 
(Joseph  F.  Smith:  Gospel  Doctrine, 
side  225.  Deseret  Book  Co,  1939) 
Ofte  bliver  spørgsmålet  stillet: 
„Hvad  er  tiende?"  Joseph  L.  Wirth- 
lin,  tidligere  præsiderende  biskop  i 
kirken  gav  os  en  ganske  klar  defini- 
tion, da  han  forklarede:  „Ordet 
betyder  i  sig  selv  en  tiendedel. 
Tiendeeren  tiendedel  af  en  lønmod- 
tagers fulde  indkomst.  Tiende  er  en 


tiendedel  af  en  handlendes  nettoind- 
komst. Tiende  er  en  tiendedel  af  en 
bondes  nettoindkomst,  samt  en 
tiendedel  af  af  de  af  bondens  pro- 
dukter, som  han  selv  bruger,  og  som 
han  og  hans  familie  konsumerer, 
og  som  de  ellers  måtte  købe.  Tiende 
er  en  tiendedel  af  den  renteind- 
komst, ens  investeringer  kaster  af 
sig.  Tiende  er  en  tiendedel  af  net- 
toindkomsten af  en  forsikring  minus 
de  præmier,  man  har  betalt,  hvis  der 
er  betalt  tiende  af  præmierne." 
{Conference  Report,  april  1953  side 
98.  Fremhævelse  tilføjet) 

Adskillige  præsidenter  for  kirken  har 
forklaret,  at  tiendebetalinger  er  en 
individuel  og  personlig  sag  og  at 
det  er  frivilligt.  Brigham  Young  un- 
derviste de  hellige  med  følgende 
ord  i  kirkens  første  tid:  „Vi  beder 
ikke  nogen  om  at  betale  tiende,  hvis 
de  ikke  føler,  at  de  skal;  men  hvis 
man  udgiver  sig  for  tiendebetaler,  så 
skal  man  også  betale  tiende  som  et 
ærligt  menneske."  („Brigham 
Young  on  Tithing",  Improvement 
Era,  maj  1941,  side  282) 

Adskillige  år  senere  vejledte  præsi- 
dent Grant  de  hellige  på  følgende 
måde:  „Herren  sender  jo  ikke  ind- 
samlere rundt  ved  folks  døre  en  gang 
om  måneden  med  regningerne;  han 
sender  os  jo  ikke  en  opgørelse 
hver  måned;  Herren  stoler  på  os;  vi 
har  vor  frie  vilje..."  (Heber  J.  Grant : 
„Settlement"  Improvement  Era, 
januar  1941 ,  side  9) 

Det  er  en  fordel  at  betale  tiende 
straks,  når  man  har  modtaget  sin 
løn  eller  fortjenesten,  skønt  land- 
mænd og  andre,  der  driver  en 
selvstændig  forretning,  normalt  fin- 
der det  nødvendigt  at  beregne  deres 
fortjeneste  på  årsbasis.  I  denne  for- 
bindelse kom  præsident  Grant,  der 
talte  udfra  års  erfaring  og  iagtta- 
gelse, med  et  forslag : 
„Vor  tiende  bør  betales  til  rette 
tid  —  altså  når  vi  modtager  vor 
løn  —  det  er  nemmere  på  denne 
måde.  Vi  har  lagt  mærke  til,  at  de, 
der  betaler  deres  tiende  hver  måned, 
har  meget  nemmere  ved  det  end 
dem,    der    udskyder    det    til    årets 

slutning..."  (Heber  J.  Grant:  Gospel 
Doctrine,  side  9) 

Loven  om  tiende  er  givet  af  Herren 
som  en  befaling,  og  når  vi  overholder 
den  lov  og  befaling,  er  vi  berettigede 
til  de  velsignelser,  som  er  blevet 
os  lovet,  for  Herren  har  sagt:  „Jeg, 
Herren,  er  forpligtet,  når  I  gør,  hvad 
jeg  siger,  men  når  I  ikke  gør,  hvad 
jeg  siger,  har  I  intet  løfte."  (L.&P. 
82:10.  Fremhævelse  tilføjet) 
I  kirkens  første  dage  var  der  en  god 
og  trofast  kvinde,  Mary  Smith,  enke 
efter  patriarken  Hyrum  Smith,  som 
var  blevet  dræbt  på  grund  af  sin 
tro.  Hun  troede  fuldt  og  fast  på 
Herrens  løfter.  Hendes  søn,  Joseph 
F.  og  hendes  sønnesøn  Joseph  Fiel- 
ding  blev  begge  efter  tur  kirkens 
præsident.  Præsident  Joseph  F. 
Smith  fortalte  om  en  begivenhed, 
der  indtraf,  da  han  var  lo  år. 
,,Jeg  husker  tydeligt,"  sagde  han, 
,,en  begivenhed,  der  indtraf,  da 
jeg  var  barn.  Min  mor  var  enke  og 
havde  en  stor  familie  at  sørge  for. 
Et  forår,  da  vi  åbnede  kartoffel- 
kulerne, lod  hun  drengene  hente 
en  ladning  af  de  bedste  kartofler, 
og  dem  bragte  hun  så  med  sig 
til  tiendekontoret;  der  var  ikke 
mange  kartofler  det  år.  Jeg  var  den- 
gang en  lille  dreng,  og  det  var  mig, 
der  førte  hestene.  Da  vi  gjorde  holdt 
ved  trappen  til  tiendekontoret  og  var 
ved  at  gøre  klar  til  at  læsse  kartofler- 
ne af,  var  der  en  af  medhjælperne, 
der  kom  ud  og  sagde  til  min  mor: 
, Søster  Smith,  det  er  en  skam,  at  du 
skal  betale  tiende'  ...  han  skæmtede 
med  min  mor,  fordi  hun  betalte 
tiende,  idet  han  åbenbart  ikke 
syntes,  det  var  hverken  klogt  eller 
fornuftigt  af  hende;  han  sagde,  at 
der  var  andre,  der  var  stærke  nok 
til  at  kunne  arbejde,  som  fik  under- 
støttelse fra  tiendekontoret.  Min  mor 
vendte  sig  om  mod  ham  og  sagde: 
,...  du  burde  skamme  dig.  Vil  du 
nægte  mig  min  velsignelse?  Hvis  jeg 
ikke  betalte  tiende,  kunne  jeg  ikke 
regne  med,  at  Herren  ville  udgyde 
sine  velsignelser  over  mig.  Jeg 
betaler  min  tiende,  ikke  kun  fordi  det 
er  en  af  Guds  love,  men  også  fordi 
jeg  venter  at  blive  velsignet  for  det. 


Ved  at  overholde  denne  og  andre 
love  regner  jeg  med  at  modtage 
tilstrækkeligt  til  at  kunne  forsørge 
min  familie.'"  (CR,  april  1900,  side 
48) 

Jeg  husker  engang  jeg  sad  i  den 
historiske  tabernakelbygning.  Det 
var  i  1948  til  kirkens  halvårige  gene- 
ralkonference. Ældste  Matthew 
Cowley  fra  De  tolvs  Råd  talte.  Han 
fortalte  om  en  oplevelse,  der  gjorde 
et  dybt  og  varigt  indtryk  på  mig. 
Medens  han  arbejdede  som  mis- 
sionspræsident  i  New  Zealand  be- 
søgte han  en  god  maorisøster,  som 
virkelig  troede  på  tiendeprincippet 
og  strengt  efterlevede  det.  Bror 
Cowley  fortalte  om  oplevelsen  med 
følgende  ord : 

,,Jeg  husker  engang,  hvor  jeg, 
sådan  som  jeg  "altid  gjorde  det, 
når  jeg  var  der  i  nabolaget,  besøgte 
denne  dejlige,  lille  kvinde,  som  den- 
gang var  oppe  i  firserne  og  blind. 
Hun  boede  ikke  i  en  organiseret 
gren,  havde  ingen  kontakt  med 
præstedømmet,  undtagen  når 
missionærerne  kom  forbi.  Men  på 
det  tidspunkt  havde  vi  ingen  missio- 
nærer. De  var  alle  engageret  i  krigen. 
Jeg  trådte  ind  og  hilste  hende  på 
maorimanér.  Hun  var  ude  i  bag- 
haven ved  sit  lille  bål.  Jeg  rakte 
ud  mod  hende  og  skulle  til  at  gnide 
næse  med  hende,  da  hun  sagde: 
,Du  skal  ikke  tage  mig  i  hånden...' 
,,Jeg  sagde:  , Jamen,  det  er  jo  bare 
jord,  du  har  på  hænderne.  Jeg  vil 
gerne  hilse  rigtigt  pådig  alligevel.' 
„Hun  sagde:  ,lkke  endnu'.  Så  lagde 
hun  sig  på  alle  fire  ovre  ved  sit  lille 
hus.  Ved  husets  hjørne  stod  der 
en  spade.  Hun  løftede  spaden 
op  og  kravlede  så  i  en  anden  retning, 
idet  hun  målte  den  afstand,  hun  til- 
bagelagde. Til  sidst  kom  hun  til  sit 
bestemmelsessted  og  begyndte  at 
grave  i  jorden  med  spaden.  Endelig 
stødte  hun  på  noget  hårdt.  Så  skra- 
bede hun  jorden  bort  med  hænderne 
og  hev  en  krukke  frem,  stak  hånden 
ned  i  den,  tog  noget  op  af  den  og 
rakte  mig  det.  Det  viste  sig  at  være 
New  Zealandske  penge.  I  amerikan- 
ske penge  svarede  det  til  omkring 
100  dollars. 


„Hun  sagde:  ,Det  er  min  tiende 
Nu  kan  jeg  hilse  ordentligt  på  Guds 
præstedømme.' 

„Jeg  sagde:  ,Så  meget  skylder  du 
ikke  i  tiende.' 

„Hun  sagde:  ,Det  ved  jeg  godt. 
Endnu  skylder  jeg  ikke  så  meget, 
men  jeg  betaler  noget  forud,  for  jeg 
ved  ikke  hvornår  Guds  præste- 
dømme atter  kommer  her  forbi'." 
Efter  en  kort  pause,  hvor  bror  Cowley 
kæmpede  med  rørelsen,  fortsatte 
han:  „Så  lænede  jeg  mig  frem  og 
pressede  min  næse  og  min  pande 
mod  hendes,  og  tårerne  fra  mine 
øjne  vædede  hendes  ansigt  ..." 
(CR,  oktober  1 948,  siderne  1 59-60) 
Mine  elskede  brødre  og  søstre, 
Herren  holder  sine  løfter.  Han  åbner 
virkelig  himmelens  sluser  og  udgy- 
der sine  velsignelser  over  dem,  som 
er  trofaste,  og  som  adlyder  hans 
befalinger,  men  han  gør  det  på  sin 
egen  måde.  Disse  velsignelser 
kan  være  timelige  eller  åndelige,  de 
kan  komme  som  penge  eller  andre 
verdslige  ting,  eller  de  kan  komme 
som  en  udgydelse  af  åndelighed, 
som  kan  give  os  fred  og  trøst.  Hans 
velsignelser  kan  komme  til  os  på 
usædvanlige  eller  uventede  måder, 
så  vi  måske  af  og  til  ikke  gør  os 
klart,  at  de  er  velsignelser;  men 
Herren  holder  sine  løfter. 
Og  herom  bærer  jeg  vidnesbyrd  i  vor 
Herre  og  Frelser,  Jesu  Kristi  navn. 
Amen.  Q 

(Forts,  fra  side  500) 

at  han  lige  så  godt  kunne  løbe  hjem 
og  spise  sin  middagsmad  med  det 
samme.  Så  lo  profeten.  Joseph  var 
altid  godmodig  og  fuld  af  skæg  og 
sjov.  Jeg  har  set  ham  sætte  sig 
ned  på  gulvet  i  sit  kontor  og  , trække 
stok'  med  betjente  fra  Nauvoos 
politi."  {Aroet  Hals  selvbiografi, 
siderne  23-24) 

Edwin  Holden,  som  så  profeten  for 
første  gang  i  New  York  i  1831, 
sagde:  ,,l  1838  så  jeg  Joseph  lege 
forskellige  udendørs  lege  med  de 
unge  mænd,  blandt  andet  spillede 
de  bold.  Lidt  efter  lidt  begyndte 
de  at  blive  trætte  af  det.  Det  så  han 
og  kaldte  dem  sammen  og  sagde: 
,Lad  os  bygge  en  bjælkehytte.'  Og 
Joseph  og  de  unge  mænd  gik  straks 
i  gang  med  at  bygge  en  bjælkehytte 
til  en  enke.  Sådan  var  Joseph  bare, 
han  hjalp  altid  til,  hvor  han  kunne." 
{Juvenile  Instructor,  bind  27,  side 
153,1892) 

John  L.  Smith  fortællerom  en  anden 
tildragelse,  der  viser  Josephs  for- 
kærlighed for  sin  unge  fætter.  Det 
var  i  juni  1844,  kort  før  profeten  led 
martyrdøden.  John  L.  Smith  og  75 
andre  soldater  fra  Nauvoo  legionen 
blev  kaldt  ind  i  Nauvoo  af  profeten. 
John  L.  og  hans  kammerater  boede 
dengang  i  Macedonia,  som  ligger 
nogle  få  kilometer  fra  Nauvoo.  Det 
havde  regnet  længe,  og  vejene  var 
særdeles  dårlige.  Alle  undtagen  8 
mænd  var  til  fods  og  sine  steder 
vadede  de  i  vand  til  livet. 
,,Vi  nåede  til  Nauvoo  omkring  dag- 
gry," siger  fortælleren,  ,,og  slog 
lejr  foran  Forsters  store  murstens- 
hus i  nærheden  af  templet.  Noget  af 
vort  udstyr  og  bagagen  anbragte  vi  i 
en  sidegade  ...  Mens  jeg  stod  og 
passede  på  bagagen,  red  profeten 
Joseph  hen  til  de  træstammer,  der 
var  lagt  ud,  så  man  kunne  færdes  i 
gaden  på  trods  af  pløret,  rakte  mig 
sin  hånd  og  spurgte  efter  onkel  og 
tante.  Han  ville  ikke  slippe  min  hånd 
igen,  men  trak  mig  fremad,  så  jeg 
blev  tvunget  til  at  træde  over  på  en 
træstamme.  Han  lod  sin  hest  gå 
sidelæns  og  trak  mig  på  denne  måde 


helt  ned  til  den  anden  ende  af  træ- 
stammen. Han  så  derfor,  at  jeg  efter- 
lod blodige  fodspor,  og  spurgte 
bestyrtet,  hvad  der  var  i  vejen  med 
mine  fødder.  Jeg  svarede,  at  prærie- 
græsset havde  skåret  mine  sko  i 
stykker  og  såret  mine  fødder,  men  at 
det  snart  ville  være  i  orden  igen.  Jeg 
lagde  mærke  til  at  den  hånd,  han 
førte  til  sit  ansigt  blev  våd  af  tårer. 
Han  lagde  sin  hånd  på  mit  hoved  og 
sagde:  „Gud  velsigne  dig,  min 
dreng"  og  spurgte  om  de  andre  i 
kompagniet  var  i  samme  situation. 
Jeg  svarede,  at  en  hel  del  af  dem 
var  det.  Idet  han  vendte  sig  mod  Mr. 
Lathrup,  der  i  det  samme  kom  ud  af 
døren  til  forretningen,  sagde  han: 
,Sørg  for  nogle  sko  til  disse  mænd.' 
Lathrup  sagde:  ,Vi  har  ingen  sko.' 
Så  svarede  Joseph  hurtigt:  ,Så  må 
de  have  støvler.' 

,,Så  vendte  Joseph  sig  igen  mod  mig 
og  sagde:  ,Johnnie,  tropperne  vil 
blive  hjemsendt  snart.  Jeg  skal  til 
Carthage,  for  at  man  der  kan  føre 
retsag  mod  mig  under  beskyttelse, 
som  guvernøren  nu  har  lovet  mig.' 
Så  lænede  han  sig  frem  mod  mig, 
lagde  hånden  på  mit  hoved  og 
sagde:  ,Du  skal  ikke  være  bange, 
for  du  skal  nok  komme  til  at  se  Israel 
sejre  i  fred.'"  (Edwin  F.  Parry,  Sto- 
ries  about  Joseph  Smith.  Deseret 
News  Press,  siderne  1 26-28  1 934) 
,,En  aften  i  sommeren  1837  kørte 
Joseph  og  jeg  ind  i  den  lille  by 
Painesville,  Ohio,  og  standsede  ved 
en  vens  hus  for  at  spise  til  aften  der. 
Knap  havde  vi  spist  færdig,  før  vi 
hørte  støj  udenfor.  Der  var  en  hel  del 
mennesker,  der  havde  samlet  sig; 
der  lød  vrede  råb  og  mordtrusler. 
De  forlangte,  at  vor  vært  skulle 
bringe  Joseph  og  mig  ud  til  dem. 
Men  i  stedet  viste  værten  os  ud  til  en 
bagdør  og  hjalp  os  bort  i  mørket. 
Snart  efter  opdagede  pøbelen,  at  vi 
var  sluppet  bort,  og  sendte  så  rytte- 
re ud  langs  de  veje,  de  mente,  vi 
kunne  have  flygtet  ad.  Der  blev 
tændt  bål  og  sat  vagtposter  ud, 
som  gennemsøgte  landskabet. 
„Joseph  og  jeg  valgte  ikke  hovedve- 
jen, men  gik  i  stedet  gennem  sko- 
vene  og    sumpene   bort   fra  vejen. 


Bålene  hjalp  os  til  at  orientere  os. 
Sygdom  og  angst  havde  berøvet  mig 
min  styrke.  Joseph  havde  valget 
mellem  at  overlade  mig  til  min 
skæbne  blandt  pøbelen  eller  selv  at 
udsætte  sig  for  fare  ved  at  hjælpe 
mig.  Han  valgte  det  sidste,  løftede 
mig  op  på  sine  brede  skuldre  og  bar 
mig,  kun  afbrudt  af  korte  hvil,  gen- 
nem sumpene  i  mørket.  Adskillige 
timer  senere  kom  vi  ud  på  en  men- 
nesketom vej  og  nåede  snart  i 
sikkerhed.  Josephs  store  styrke 
frelste  mit  liv."  (samme) 
Bror  Parley  Pratt  var  sammen  med 
Joseph  gennem  et  langt  fangenskab 
og  havde  derfor  rig  lejlighed  til  at 
bemærke  hans  store  åndelighed, 
hans  følsomhed  og  medmenne- 
skelighed. Han  så  profeten  lide  nød, 
adskilt  fra  sin  familie,  og  senere 
så  han  ham  som  en  modig,  ufor- 
færdet leder.  Han  opsummerer 
Josephs  personlighed  for  os  på 
følgende  måde: 

„Han  var  af  karakter  ædel,  modig  og 
uafhængig;  han  var  let  at  komme  ud 
af  det  med;  han  irettesatte  kraftigt 
som  en  løve;  hans  velvilje  var  uen- 
delig som  havet;  han  var  såre  intelli- 
gent, og  hans  sprog  originalt  og 
særegent  for  netop  ham  —  det  var 
på  ingen  måde  søgt  —  ej  heller 
selvbevidst  —  og  det  var  ikke 
kunstig  skolet  eller  forfinet;  nej, 
det  strømmede  rigt  i  al  sin  enkelt- 
hed, overdådigt  i  sit  valg  af  emner  og 
stil."  (Selvbiografi  af  Parley  P.  Pratt, 
siderne  45-46) 

Joseph  var  en  mand,  der  kunne  øse 
af  stor  selvsikkerhed,  som  alligevel 
aldrig  fik  overtag,  fordi  han  var 
ydmyg  og  altid  interesseret  i  andres 
velbefindende.  Han  var  en  frem- 
ragende tænker  og  sprogkyndig, 
men  havde  ikke  gået  ret  meget  i 
skole  og  var  ikke  særlig  fremragende 
til  at  stave.  Han  var  dybt  åndelig, 
men  undgik  alligevel  at  give  indtryk 
af  overdreven,  alvorsfuld  fromhed. 
Han  var  en  usædvanlig,  religiøs 
lederskikkelse,  som  i  sig  forenede 
sin  pionerbaggrund  med  sin  gud- 
dommelige kaldelse  på  bedste  vis 
for  på  denne  måde  at  skabe  grund- 
laget foren  ny  religiøs  uddeling,     o 

Den  13.  september  1974 
ankom  følgende 
missionærer  til 
Den  danske  Mission: 


Mark    Shields 
fra    Salt    Lake  City,  Utah. 


Blair    A.    Jensen 
fra    Orem,  Utah. 


Mark   A.    Linsay 
fra   Murray,  Utah. 


John   R.  Pessetto 
fra  Bountiful,  Utah. 


Leslie  H.  Adams 
fra  Morgan,  Utah. 


Byrne  Rhys  Brewerton 

fra  Magrath  Alberta, 

Canada. 


Robert  C.  Shields 
fra  Salt  Lake  City,  Utah 


Gregory  N.  Barrick 
fra  Provo,  Utah. 


Carey  N.   Isaksen 
fra  Campbell, 
Californien. 


Dåb 

Horsens:  14.  september  1974 
Palle  Rosenkilde  døbt  af  broder  Ebbe 
Rosenkilde,  håndspålæggelse  ved  sam- 
me. 

Sønderborg/Odense:  14.  september 
1974 

Erik  Bo  Jacobsen  døbt  af  ældste  Mike 
Johnson,  håndspålæggelse  ved  ældste 
Steven  Winward. 
Århus:  14.  august  1974 
Henrik  Nielsen   døbt  af  ældste   Henrik 
Wanner    Olsen,    håndspålæggelse    ved 
ældste  Svend  Wanner  Olsen. 
21.  september  1974 

Karoline  Andersen  døbt  af  ældste  Mark 
A.  Sørensen,  håndspålæggelse  ved  æld- 
ste Kent  Smith. 

Københavns  3.  ward:  31.  august  1974 
Kevan  Floyd  Bilton  døpt  af  ældste  Boyd 
Rowley,    håndspålæggelse    ved    broder 
Verner  Olsen. 

Centrum  Sj.  ward:  31.  august  1974 
Tove   Larsen    døbt   af   ældste    Michael 
West,  håndspålæggelse  ved  ældste  Ro- 
bert Sorensen. 


Ordinationer 

Centrum  Sj.  ward:  25.  august  1974 
Lars  Colvig  Jensen  ordineret  til   lærer 
af  broder  Bent  Colvig  Jensen. 


Velsignelser 

Skive:  5.  maj  1974 

Willy   Nysom    og    Gurli    Byrgesen    Ras- 
mussens søn  Bjørn  Nysom  velsignet  af 
broder  Rasmus  Jensen. 
Københavns  3.  ward:  1.  september  1974 
Mårten    Michael    Biltons     og    Moneca 
Rohrmanns  søn  Jonni  Garett  Bilton  vel- 
signet af  ældste  Boyd  Rowley. 
Sørens     Bostrup-Sørensens     og     Jane 
Ishøj  Hansens  søn  Bob  Ishøj  Bostrup- 
Sørensen  velsignet  af  sin  fader. 
Kim    Bostrup-Sørensens   og    Margrethe 
Doris    Pedersens   søn    Jonas    Bostrup- 
Sørensen  velsignet  af  sin  fader. 


Døde 

Vejle/Fredericia 

Den  11.  marts  1968  døde  søster  Anna 
Kristine  Lindskjold,  72  år  gammel. 
Den  30.  oktober  1973  døde  broder  Jørn 
Danekrone,  52  år  gammel. 
Odense 

Den  9.  april  1974  døde  søster  Ane  Han- 
sine Sørensen,  80  år  gammel. 
Frederikshavn 

Den  29.  juni  1974  døde  søster  Ingeborg 
Andersen,  62  år  gammel. 


525 


Historier  fra 
Jørgen  W.  Schmidts 
scrapbog 


Den  farlige  alkohol 

Hvor  uansvarlige  vil  vi  tillade  os  at 
blive?  Vil  vi  lade  vores  appetit  helt 
ødelægge  vores  fornemmelse  for 
balance  i  tilværelsen? 
Dette  hjertesuk  kommer  som  reak- 
tion til  amerikanske  beregninger 
over,  hvad  det  koster  samfundet,  at 
folk  drikker. 

De  forenede  Staters  sundhedsmini- 
sterium sætter  det  pengemæssige 
tal  til  25  milliarder  dollars  hvert  år. 
Det  anslår,  at  tabt  produktion  og 
tjenesteydelser  tager  10  milliarder, 
lægehjælp  8  milliarder,  bilulykker 
6,5  milliarder,  en  halv  milliard  til 
retsforfølgelse,  2,2  milliard  til  of- 
fentlig forsorg,  4,5  milliard  til  tab 
ved  ildebrand.  Og  dertil  kommer 
umådelige  summer  til  revalidering 
og  beslægtede  programmer.  Alt- 
sammen til  afhjælpning  af  de  ska- 
der, som  alkoholmisbrug  forårsa- 
ger. 

„The  National  Council  on  Alcoho- 
lism"  har  regnet  ud,  at  det  i  indu- 
strien koster  hver  problem-drinkers 
firma  3000  dollars  om  året  i  form 
af  sygedage,  ulykker,  tabt  produk- 
tion og  dårlig  situationsbedømmel- 
se,  at  have  ham  ansat. 
I  USA  er  mere  end  hver  tredie  ar- 
restation forårsaget  af  alkoholmis- 
brug. For  hver  heroinnarkoman  er 
der  mindst  15  alkoholikere.  Alkohol 
er  skyld  i  omkring  28  000  trafik- 
dræbte hvert  år  i  USA. 
Gallup  meddeler,  at  antallet  af  vok- 
sne, som  drikker,  nu  er  på  det  høje- 
ste nogensinde  —  68  %. 
Er  liv,  helbred  og  lykke  ikke  af  stør- 
re værdi  end  den  tvivlsomme  for- 


nøjelse at  anlægge  selvødelæggen- 
de drikkevaner? 

Godnatkysset 

Hvordan  skal  man  fortælle  sin  ægte- 
mage, at  der  er  noget  galt? 
Hver  week-end  kom  Sofies  mands 
venner  ind  fra  omegnen  for  at  spil- 
le kegler  med  ham,  og  han  kom  al- 
tid sent  hjem.  Hun  vidste  aldrig, 
hvornår  hun  kunne  vente  ham.  Men 
han  var  en  betænksom  ægtemand. 
Hver  aften  lod  han  være  med  at 
tænde  lyset  i  soveværelset,  når  han 
kom  hjem,  og  når  han  så  havde  li- 
stet sig  i  seng,  gav  han  hende  et 
godnatkys  og  faldt  i  søvn. 
Da  hun  syntes,  at  denne  situation 
trængte  til  lidt  fornyelse  og  opmun- 
tring, lagde  hun  en  aften  puder  til- 
rette dér,  hvor  hendes  krop  normalt 
ville  ligge.  På  hovedpuden,  hvor 
hendes  hoved  skulle  ligge,  lagde 
hun  en  bowling-kugle.  Og  så  lagde 
hun  sig  til  at  sove  i  et  andet  værel- 
se. Hendes  mand  kom  som  sæd- 
vanlig sent  hjem,  kravlede  i  seng, 
kyssede  hende  godnat  og  faldt  i 
søvn. 

Næste  morgen  kom  konen  tidligt 
ind  og  fjernede  kuglen  og  puderne, 
så  alting  igen  syntes  normalt.  Ved 
morgenmaden  sagde  manden  plud- 
selig: „Elskede  Sofie,  jeg  er  klar 
over,  at  det  er  meget,  jeg  byder  dig, 
som  du  må  finde  dig  i,  men  du  er 
sandelig  også  blevet  tykhudet  af  det 
—  det  mærkede  jeg  iaftes,  da  jeg 
kyssede  dig." 

Sådan  kan  det  også  gøres  —  og  det 
er  nok  en  bedre  måde  end  et  ufor- 
sonligt skænderi. 


Selvvurdering 

Ti  unge  mennesker  blev  kaldt  op 
foran  katederet,  hvor  hver  af  dem 
blev  bedt  om  at  nævne  én  ting  i  sin 
karakter  eller  personlighed,  som 
trængte  til  at  forbedres  eller  afskaf- 
fet. Uden  megen  tøven  begyndte  de 
at  fortælle  om  deres  vane  med  at 
opsætte  alting,  om  misundelse,  utål- 
modighed, mangel  på  selvtillid,  hid- 
sighed osv. 

De  samme  unge  blev  nu  bedt  om 
at  nævne  noget  i  deres  personlig- 
hed, som  de  var  stolte  af,  en  egen- 
skab, som  de  var  glade  for.  Straks 
blev  de  ganske  forfjamskede  og  lidt 
undskyldende.  Det  tog  tid  og  anspo- 
relse  at  få  dem  til  at  tænke  på  deres 
gode  egenskaber. 
Eksperimentet  blev  gentaget  med 
andre  grupper,  og  resultatet  var  al- 
tid det  samme. 

Mennesker  er  opmærksomme  på 
deres  begrænsninger.  De  lever  med 
deres  fejl  og  synder,  men  regner 
sjældent  med  deres  styrke  og  gode 
sider. 

Den,  som  kender  noget  til  unge 
mennesker,  ved,  at  mange  af  dem 
fornægter  sig  selv,  føler,  at  de  ikke 
er  meget  bedre  end  jordens  støv. 
Selvfornægtelse  synes  at  være  ro- 
den til  mange  menneskers  vanske- 
ligheder, enten  som  direkte  årsag 
eller  blot  medvirkende. 
Selv  den  højrøstede,  bidske  og  rå 
pralhans,  som  synes  at  være  egoist 
af  første  rang,  er  ofte  et  menneske, 
som  føler  sig  lige  så  ubetydelig  som 
det  sky  menneske,  der  trækker  sig 
tilbage  i  sit  hjørne.  Fænomenet  er 
så  almindeligt,  at  det  kan  få  én  til 
at  tro,  at  der  slet  ingen  egoister  fin- 
des i  denne  verden,  men  kun  folk, 
som  tilsyneladende  er  det. 
Psykologer  hævder,  at  selvantagel- 
se, følelse  af  sit  eget  værd,  er  en  af 
de  allermest  nødvendige  egenska- 
ber i  alle  mennesker.  Et  andet  be- 
hov, der  er  vigtigt,  er  længselen 
efter  at  tilhøre  andre,  at  være  øn- 
sket og  elsket.  Og  de  to  behov  sy- 
nes at  være  uadskilleligt  forbundne 
i  den  enkeltes  liv. 

Fra  missionens 
præsidentskap 


Kære  søskende! 

Denne  måned  er  noget  særligt  for  os,  fordi  vi  har 
to  datoer,  som  betyder  meget  for  hvert  enkelt- 
medlem af  Jesu  Kristi  Kirke  af  Sidste  Dages  Hel- 
lige. 

Først  har  vi  profeten  Joseph  Smiths  fødselsdag 
den  23.  december,  og  dernæst  højtideligholdel- 
sen af  Frelserens  fødsel  den  25.  december.  Selv 
om  vi,  gennem  sidste  dages  åbenbaring,  ved,  at 
Frelseren  blev  født  den  6.  april,  samles  vi  med 
resten  af  den  kristne  verden  om  at  fejre  hans 
fødsel  den  25.  december. 

Jeg  har  tænkt  meget  over  betydningen  af  Frelse- 
rens mission.  Han  og  apostlene  gentog  mange 
gange  det  budskab,  at  det  var  kun  gennem  tro 
på  hans  navn  og  lydighed  mod  hans  lærdomme, 
at  mennesket  kunne  blive  frelst.  (Markus  16:16, 
Johs.  3:14-17,  Rom.  1:16-17,  Rom.  10:14-15,  Heb. 
11,  Jakob  2:14-26.)  Den  kristne  verden  har  alle 
hørt  dette  budskab  og  denne  advarsel,  og  ved 
juletid  findes  der  særlige  aktiviteter  for  at  mindes 
Guds  Søns  fødsel,  men  navnet  Kristen  er  blevet 
taget  alt  for  let.  En  jøde  blev  engang  spurgt  om, 
hvornår  jøderne  ville  blive  kristne.  Han  svarede: 
„Nårde  kristne  bliver  kristne." 
I  henhold  til  Kristi  lærdomme  og  lærdommene  fra 
de  tolv,  som  han  belærte,  skulle  der  komme  et 
frafald  og  en  gengivelse  af  hans  kirke  og  en  for- 
nyelse af  hans  pagter  til  jordens  indbyggere. 
Hver  gang  Herren  har  gengivet  evangeliet,  har 
det  været  gennem  en  af  hans  udvalgte  profeter. 
Den  profet,  som  var  valgt  af  Herren  til  at  gengive 
hans  kirke  i  den  sidste  tid,  var  Joseph  Smith,  født 
den  23.  december  1805.  Den  bedste,  korte  beskri- 
velse af  profeten  Joseph  Smiths  liv  og  hvad  han 


udrettede,  kan  læses  i  Lære  og  Pagter  135, 
vers  3:  „Joseph  Smith,  Herrens  profet  og  seer, 
har  gjort  mere  (Jesus  alene  undtaget)  for  men- 
neskenes frelse  i  denne  verden  end  noget  andet 
menneske,  der  nogensinde  har  levet  her." 
I  det  korte  tidsrum  af  tayve  år  har  han  frembragt 
Mormons  Bog,  som  han  oversatte  ved  Guds  gave 
og  kraft,  og  har  været  redskabet  til  at  udgive  den 
på  to  kontinenter,  har  sendt  det  evige  evange- 
liums fylde,  som  den  indeholdt,  ud  til  de  fire  ver- 
denshjørner, har  frembragt  de  åbenbaringer  og 
befalinger,  som  udgør  bogen  Lære  og  Pagter, 
samt  mange  andre  kloge  dokumenter  og  instruk- 
tioner til  gavn  for  menneskenes  børn,  samlet 
mange  tusind  sidste  dages  hellige,  grundlagt  en 
stor  by,  og  efterladt  sig  et  ry  og  et  navn,  som 
ikke  kan  udslettes.  Han  var  en  fremragende 
mand,  medens  han  levede,  og  han  døde  som  en 
fremragende  mand  i  Guds  og  sit  folks  øjne,  og 
som  de  fleste  af  Herrens  udvalgte  i  gamle  dage 
beseglede  han  sin  mission  og  sit  værk  med  sit 
eget  blod,  og  det  samme  gjorde  hans  broder 
Hyrum.  I  livet  var  de  ikke  adskilte! 
Denne  profet  beseglede  med  sit  blod.  Et  af  hans 
stærkeste  vidnesbyrd  findes  nedskrevet  i  L.  &  P. 
76:22-23.  Det  samme  vidnesbyrd  bar  også  Oliver 
Cowdery.  Men  det  stærkeste  vidnesbyrd,  som 
dette  særlige  sidste  dages  vidne  efterlod  sig,  er 
endnu  en  bog  med  inspirerede  skriftsteder,  nem- 
lig Mormons  Bog.  Det  er  ikke  alene  hans  ord,  at 
denne  bog  kommer  fra  Gud,  men  der  er  en  sær- 
lig forjættelse,  som  siger,  at  vi  hver  især  kan 
modtage  vort  eget  personlige  vidnesbyrd  om 
sandheden  og  skønheden  deraf  gennem  den  Hel- 
ligånds kraft  og  vidnesbyrd.  (Moroni  10:3-5.) 
Med  disse  to  beretninger  om  Kristi  fødsel  og  liv 
kan  vi  opnå  en  mere  sikker  overbevisning  og  for- 
ståelse af  Kristi  fødsel  og  liv  og  handlemåde 
med  Guds  børn  på  denne  jord.  Vi  har  to  inspire- 
rede bøger  med  hellig  skrift,  hvor  vi  kan  læse 
julehistorien,  de  mirakler  som  skete,  da  verden 
blev  velsignet  med  Guds  Søns  fødsel. 
Jeg  bærer  vidnesbyrd  om,  at  Jesus  Kristus  virke- 
lig er  til.  Jeg  bærer  vidnesbyrd  om  skønheden 
og  nødvendigheden  af  hans  jordiske  mission. 
Søster  Ipsen  og  børnene  forener  sig  med  os  som 
missionspræsidentskab  i  ønsket  om  en  glædelig 
og  velsignet  jul  for  jer  alle. 

Grant  R.  Ipsen, 

